މ. އަތޮޅު ތަޢުލީމީ މަރުކަޒު ގްރޭޑް2ގެ ދަރިވަރުން މިކައުންސިލަށް ޒިޔާރަތް ކުރައްވައިފި\nއޮފީސްތަކުން ޢާންމުންނަށް ދެވޭ ޚިދުމަތްތަކާ ގުޅޭގޮތުން މަޢުލޫމާތު ހޯއްދެވުމަށްޓަކައި މ. އަތޮޅު ތަޢުލީމީ މަރުކަޒު ގްރޭޑް 02 ގައި ތަޢުލީމް ޙާޞިލްކުރަމުންދާ ދަރިވަރުން މިކައުންސިލަށް ޒިޔާރަތް ކުރައްވައި، މިކައުންސިލުން ޢާންމުންނަށް ދޭ ޚިދުމަތްތަކާ ބެހޭގޮތުން މަޢުލޫމާތު ހޯއްދެވިއެވެ. އަދި މީގެ އިތުރުން މިކަައުންސިލުން ކޮންމެ ދަރިވަރަކަށް ހަދިޔާއެއްގެ ގޮތުގައި ޕާރސަލެއްވެސް ދެވިފައިވެއެވެ. މި ޒިޔާރަތުގައި 17 ދަރިވަރުން ބައިވެރިވެ މަޢުލޫމާތު ހޯއްދަވާފައިވެއެވެ.\nސާރކް ގައުމުތަކުގެ އިލެކްޝަންގެ ވަފުދެއް މިއަތޮޅަށް ޒިޔާރަތް ކުރައްވައިފި\n” ފޯރަމް އޮފް އިލެކްޝަންސް މެނޭޖްމަންޓް ބޮޑީސް އޮފް ސައުތު އޭސިޔާ” (ފެމްބޯސާ) ފޯރަމް ބޭއްވުމަށް ރާއްޖެއަށް ވަޑައިގެންނެވި ވަފުދެއް 04 އޮގަސްޓް 2016 ގައި މިއަތޮޅަށް ޒިޔާރަތް ކުރައްވައިފިއެވެ. މިވަފުދު މިއަތޮޅު މުލައް، ވޭވަށް އަދި ނާލާފުށްޓަށް ޒިޔާރަތް ކުރެއްވިއެވެ. މިގޮތުން މި ޒިޔާރަތުގައި މިރަށްރަށުގެ މުޙިއްމު ބައެއް ތަންތަން ބައްލަވާލެއްވުމާއި، ޘަޤާފީ ކުޅިވަރުތައް ބައްލަވާލެއްވިއެވެ.\nމުލަކަތޮޅު 21 ވަނަ ޤުރުއާން މުބާރާތް ބާއްވައިފި\nމިއަތޮޅު 21 ވަނަ ޤުރުއާން މުބާރާތާއި، ޤައުމީ މުބާރާތަށް ކުދިން ހޮވުމަށް ބޭއްވި މުބާރާތް 21 – 23 ޖުލައި 2016 އަށް ބޭއްވިފައިވަނީ މިއަތޮޅު މުލަކުގައެވެ. ދެދަންފަޅިއަށް ބަހާލައިގެން ބޭއްވުނު މި މުބާރާތުގައި ބައިވެރިވެފައިވަނީ މިއަތޮޅު މުލައް، ވޭވަށް، މުލި، ކޮޅުފުށި، ދިއްގަރު އަދި މަޑުއްވަރީންނެވެ. މުބާރާތުގައި ކިޔަވާފައިވަނީ ހިތުން ދަސްކުރުމުގެ ބަޔާއި އަދި ބަލައިގެން ކިޔެވުމުގެ ބައެވެ. މި ދެގޮފިން 92 ދަރިވަރުން ކިޔެވިއެވެ. މި މުބާރާތުގެ އެއްވަނަ ހޯދާފައިވަނީ ދިއްގަރެވެ. ދެވަނަ ހޯދީ […]\nއަލަށް ވިޔަފާރި ފަށާ ފަރާތްތައް ޓްރެއިނިންގ ކުރުމުގެ ޕްރޮގްރާމެއް މިއަތޮޅުގައި ކުރިއަށް ގެންގޮސްފި.\nމިނިސްޓްރީ އޮފް އިކޮނޮމިކް ޑިވެލޮޕްމަންޓް ( ދ. ބިޒްނަސް ސެންޓަރ ) ގެ ފަރާތުން ކުރިއަށް ގެންދާ، އަލަށް ވިޔަފާރި ފަށާ ފަރާތްތަކަށް އަމާޒުކޮށްގެން ހިންގާ މި ޕްރޮގްރާމް މިއަތޮޅުގައި2ބުރަކަށްވަނީ ހިންގާފައެވެ. މިގޮތުން ފުރަތަމަބުރު ހިންގާފައިވަނީ މިއަތޮޅު މުލި، ނާލާފުށި، ކޮޅުފުށީގައި މިދިޔަ އަހަރުގައެވެ. އަދި މި ޕްރޮގްރާމްގެ ދެވަނަބުރު ރަތްމަންދޫ، ދިއްގަރު، މަޑުއްވަރި އަދި މުލަކުގައި ކުރިއަށް ގެންގޮސްފައިވަނީ 11 ޖުލައި 2016 އިން 20 ޖުލައި 2016 އަށެވެ. މިހާރު ބިޒްނަސް […]\nއިލެކްޝަންސް ކޮމިޝަންގެ ޓީމެއް މިއަތޮޅަށް ޒިޔާރަތް ކުރައްވައިފި\nއިލެކްޝަންސް ކަމިޝަންގެ 06 ބޭފުޅުންގެ މައްޗަށް އެކުލެވިގެންވާ ޓީމެއް 30 ޖޫން 2016 ގައި މިއަތޮޅު މުލި، ނާލާފުށި، މުލައް، އަދި ވޭވަށަށް ޒިޔާރަތް ކުރައްވައިފިއެވެ. ޓީމުގެ އިސްބޭފުޅެއްގެ ގޮތުން ވަޑައިގަތީ ކޮމިޝަންގެ ރައީސް އަޙުމަދު ސުލައިމާނެވެ. މިދަތުރުފުޅަކީ 2016 އޮގަސްޓް 02-04 އަށް ރާއްޖޭގައި ބޭއްވުމަށް ހަމަޖެހިފައިވާ “ފޯރަމް އޮފް އިލެކްޝަންސް މެނޭޖްމަންޓް ބޮޑީސް އޮފް ސައުތު އޭސިޔާ ” ގައި ބައިވެރިވެ ވަޑައިގަންނަވާ ޑެލިގޭޝަންއަށް އެރުވުމަށް ގަސްދުކުރައްވާ ޝަޤާފީ އައިޓަމްތައް ރޭއްވެވުމަށްޓަކައި އެރަށްރަށުގެ ކައުންސިލްތަކާ […]\nމުލަކަތޮޅު އަތޮޅުކައުންސިލްގެ ލުއިލޯން ޕްރޮގްރާމް “ދިރެމާ” ގެ3ވަނަބުރު\nމުލަކަތޮޅު އަތޮޅު ކައުންސިލްގެ ލުއިލޯން ޕްރޮގްރާމް “ދިރެމާ” ގެ ތިންވަނަބުރަށް ކުރިމަތު ލުމުގެ ފުރުޞަތު ހުޅުވާލައިފިއެވެ. ޝަރުތު ހަމަވާ ފަރާތްތަކަށް -/15000ރ (ފަނަރަހާސްރުފިޔާ) އިން ދަށުގެ ޢަދަދުތައް ލޯނުގެ ގޮތުގައި ދޫކުރާ މި ސްކީމަށް ކުރިމަތިލުމުގެ ފުރުޞަތު ހުޅުވާލާފައިވަނީ 21 ޖުލައި 2016 ވަނަ ދުވަހުގެ އޮފީސް ބަންދުކުރުމާއި ހަމައަށެވެ. “ދިރެމާ” ލޯންގެ އުޞޫލުތަކާއި، ލޯނަށް އެދޭ ފޯމް މުލަކަތޮޅުގެ ރަށުކައުންސިލްތަކުންނާއި އަތޮޅު ކައުންސިލުން އަދި އަތޮޅު ކައުންސިލްގެ ވެބްސައިޓުން ލިބެންހުންނާނެއެވެ. “ދިރެމާ” ލޯން ޕްރޮގްރާމަކީ މުލަކަތޮޅު […]\nމ. އަތޮޅު6ވަނަ ވާހަކަ ދެއްކުމުގެ މުބާރާތް ބާއްވައިފި\nމ.އަތޮޅުގެ ސްކޫލްތަކަށް ހުޅުވާލައިގެން ބޭއްވުނު6ވަނަ ވާހަކަ ދެއްކުމުގެ މުބާރާތް 2016 މެއި 12-14 އަށް މުލީގައި ވަނީ ބޭއްވިފައި. މިމުބާރާތުގައި ވާދަކޮށްފައިވަނީ 04 ސްކޫލުން. އެއީ، ދިއްގަރު، މުލައް، ކޮޅުފުށި، އަދި މަޑުއްވަރީ ސްކޫލް. މުބާރާތުގެ 1 ވަނަ މަޑުއްވަރީ ސްކޫލް،2ވަނަ ދިއްގަރު ސްކޫލް،3ވަނަ މ.އަތޮޅުމަދުރަސާ/ ކޮޅުފުށި. މި މުބާރާތް ޝަރަފުވެރިކޮށްދެއްވީ ދަޢުލަތަށް ގިނަދުވަހު ޚިދުމަތްކުރެއްވި ޢިއްޒަތްތެރިއެއްކަމުގައިވާ އަލްފާޟިލާ ނަސީމާ މުޙައްމަދު ކަލޭފާނު. މި މުބާރާތުގެ5ވަނަބުރު […]\nމެމްބަރު ކަމުގެ ހުވާކުރައްވައިފި\nމ. އަތޮޅު އަތޮޅުކައުންސިލުން ހުސްވެފައިވާ ދިއްގަރު ދާޢިރާގެ ގޮޑިއަށް އިންތިޚާބް ވެފައިވާ މ.މަޑުއްވަރީ ކެތި އަލްފާޟިލް ޙަސަން އަމްޖަދު މެމްބަރު ކަމުގެ ހުވާ މިއަދު ކުރައްވައިފިއެވެ. މިރަސްމިއްޔާތު ބޭއްވިފައިވަނީ މ.އަތޮޅު ކައުންސިލްގެ އިދާރާގެ ޖަލްސާކުރާ މާލަމުގައި މިއަދުގެ 14:00ގައެވެ. ހުވާލާދެއްވީ ދިއްގަރު ކޯޓްގެ މެޖިސްޓްރޭޓް އަލްއުސްތާޛު ޙުސައިން ޢާމިރުއެވެ. މިރަސްމިއްޔާތުގައި މުލީގައި ހުރި ސަރުކާރުގެ މުއައްސަސާތަކާއި، ކުންފުނިތަކުގެ ވެރިން ބައިވެރިވެ ވަޑައިގެންނެވިއެވެ.\nމ. އަތޮޅު ކައުންސިލްގެ ރައީސްގެ މަޤާމްގައި ހުންނެވި އަލްފާޟިލް މޫސާ ނަޞީރުގެ ޞިއްޙީ ޙާލުކޮޅު ހުރިގޮތުން 27 އޭޕްރީލް 2015 ގައި ކައުންސިލް މެމްބަރުކަމުން އިސްތިޢުފާ ދެއްވުމާ ގުޅިގެން ހުސްވެފައިވާ އެމަޤާމަށް ބޭފުޅަކު އިންތިޚާބު ކުރުމަށް ބޭއްވުނު ވޯޓްލުން ކުރިއަށް ގެންދެވިފައިވަނީ ، 27 މެއި 2015 ވަނަދުވަހު ބޭއްވުނު އަތޮޅު ކައުންސިލްގެ2ވަނަ ދައުރުގެ 61 ވަނަ ޖަލްސާގައެވެ. އެމަޤާމަށް ކުރިމަތިލައްވާފައިވާ ހަމައެކަނި މެމްބަރަކީ އަލްފާޟިލް ޙަސަން ޢަބްދުއްރަޙުމާން/ ރެޑިއަމްގެ މ.ނާލާފުށި ކަމުން، އޭނާ […]


ދުނިޔޭގެ ތިމާވެށީގެ ދުވަހުގެ މުނާސަބަތުގައި މިނިސްޓްރީ އޮފް އެންވަޔަރަންމަންޓާއި ދިވެހިރާއްޖޭގެ ޤައުމީ އަރުޝީފް ގުޅިގެން ބާއްވާ "ދިވެހި ތާރިޚުގެ ތެރެއިން ތިމާވެށި" ފޮޓޯ މައުރަޒު ހުޅުއްވައިދެއްވުމުގެ ރަސްމިއްޔާތުގައި ރައީސުލްޖުމްހޫރިއްޔާގެ ނައިބު ފައިޞަލް ނަސީމް ދެއްކެވި ވާހަކަފުޅު - The President's Office\nދުނިޔޭގެ ތިމާވެށީގެ ދުވަހުގެ މުނާސަބަތުގައި މިނިސްޓްރީ އޮފް އެންވަޔަރަންމަންޓާއި ދިވެހިރާއްޖޭގެ ޤައުމީ އަރުޝީފް ގުޅިގެން ބާއްވާ "ދިވެހި ތާރިޚުގެ ތެރެއިން ތިމާވެށި" ފޮޓޯ މައުރަޒު ހުޅުއްވައިދެއްވުމުގެ ރަސްމިއްޔާތުގައި ރައީސުލްޖުމްހޫރިއްޔާގެ ނައިބު ފައިޞަލް ނަސީމް ދެއްކެވި ވާހަކަފުޅު\n11 ޖޫން 2019، ރިފަރެންސް: SA/NRFN/2019/20\nދޮންވެލި ބިމެއްގައި އަޅުގަނޑުމެން ލެއްވި ގަދަކީރިތިވަންތަ اللَّـهُ سُبْحَانَهُ وَتَعَالَىٰ ކިބަފުޅަށް ޙަމްދާއި ޝުކުރުކުރަން. ކައު އިތުރު ނަބިއްޔާ مُحَمَّدُ صَلَّى اللهُ عَلَيْهِ وَسَلَّمَ އަށް ޞަލަވާތާއި ސަލާމް ލެއްވުން އެދި ދުޢާކުރަން. އަދި މި ޞަލަވާތާއި ސަލާމުގައި އެކަލޭގެފާނުގެ އާލު އަޞްޙާބުން ޝާމިލުކުރަން. ސަޤާފަތާއި ތަރިކައާބެހޭ ވަޒީރު ޔުމްނާ މައުމޫން، ތިމާވެށްޓާބެހޭ ވުޒާރާގެ އިސްބޭފުޅުން، އަދި ތިމާވެށި ހިމާޔަތް ކުރުމަށްޓަކައި މެދުކެނޑުމެއްނެތި މަސައްކަތް ކުރައްވަމުން ގެންދަވާ ބޭފުޅުން، މި ޖަލްސާއަށް ވަޑައިގެން ތިއްބެވި އެންމެހައި ދިވެހި ލޮބުވެތި ރައްޔިތުން، އަދި އަޅުގަނޑުގެ ލޮބުވެތި ދަރިވަރުން؛\nއާދެ، އެއްވެސް ޝައްކެއްނެތް. މިފަދަ ޙަފްލާއެއްގައި އަޅުގަނޑުމެންގެ އިސް ވާޖިބެއްގެ ގޮތުގައި އަޅުގަނޑުމެން ބަލައިގަންނަން އެބަޖެހޭ، މިއަދު އަޅުގަނޑުމެންނަށް މި ފެންނަ، އާދެ، މި ޤައުމުގެ ތިމާވެށި ނުވަތަ މި ރީތިކަން މި ވަރަށްވެސް ދެމެހެއްޓުމަށްޓަކައި، އަޅުގަނޑުމެންނާ ހަމައަށް މި ގެނެސްދެއްވުމަށްޓަކައި ގިނަގުނަ މަސައްކަތް ކޮށްދެއްވި ފަރާތްތައް. އާދެ، އެގޮތުން ހަމަ އަޅުގަނޑު ވަރަށްބޮޑަށް ފާހަގަކޮށް، ކުރީގެ ރައީސް، ރައީސް އަލްއުސްތާޛް މައުމޫން ޢަބުދުލްޤައްޔޫމަށާއި އަދި ކުރީގެ ރައީސް، ރައީސް މުޙައްމަދު ނަޝީދަށް ދިވެހި އެންމެހައި ލޮބުވެތި ރައްޔިތުންގެ ނަމުގައި ޝުކުރު ދަންނަވަން.\nއާދެ، ތިމާވެށީގެ ދުވަހެއް ފާހަގަކުރަން މި ޖެހެނީ، ހަމައެކަނި ދުވަހެއް ފާހަގަކޮށްލުމުގެ ބޭނުމެއްގައެއް ނޫން. އާދެ، މީގެ ވަރަށްގިނަ ސަބަބުތަކެއް އެބަހުރި. އާދެ، މުޅި ދުނިޔެއަށް އެކި ގޮތްގޮތުން އަންނަ ބަދަލުތައް، ދިވެހިރާއްޖެއަށްވެސް އަންނަމުން އެބަދޭ. އާދެ، އަޅުގަނޑުމެންނަށްވެސް މި ފެންނަނީ، އަޅުގަނޑުމެން އިންސާނުން ކުރާ ކަންތައްތަކެއްގެ ސަބަބުން ޖައްވު ތަޣައްޔަރުވެގެންދާ ތަން. އާދެ، އިންޖީނުތަކުން ދޫކުރާ ދުމާއި، އަޅުގަނޑުމެންގެ އަމިއްލަ ބޭނުމުގައި އަޅުގަނޑުމެން ބޭނުންކުރާ އެކިއެކި ވެހިކަލްތަކުން ދޫކޮށްލާ ވިހަ ގޭސްތަކާއި، އަދި އަޅުގަނޑުމެންގެ ރަށްތަކުގައި އުފެދޭ ކުނިތަކާއި، އެނޫންވެސް ތަކެތި ނައްތާލުމުގައި އަޅުގަނޑުމެން، އެ ނައްތާލުމަށްޓަކައި އަޅުގަނޑުމެންނަށް އެ ބޭނުންކުރެވޭ، އެ ކުރާގޮތުގެ ސަބަބުން ޖައްވަށް ދިމާވާ މައްސަލަތަކާއި، އަދި ހަމަ އެއާއެކު، އަޅުގަނޑުމެން އެއަށްވުރެ މާ ކަންބޮޑުވާ، އަޅުގަނޑުމެންނަށް އާދެ، ދުންފަތުގެ އިސްތިޢުމާލު ކުރުމުގެ ސަބަބުން ދިމާވާ މައްސަލަތައް.\nއާދެ، މިފަދަ ދުވަހެއް އަޅުގަނޑުމެން ފާހަގަކުރަމުންދާއިރު، އަޅުގަނޑުމެން އަބަދުވެސް ވިސްނަން އެބަޖެހޭ، މި ކަންތައްތަކަށް ހައްލު ހޯދުމަށްޓަކައި. އަޅުގަނޑުމެން ދުވަހެއް މި ފާހަގަކުރަނީ ޙަޤީޤަތުގައިވެސް އަޅުގަނޑުމެން އެކަމުން އަރައިގަނެ، އަޅުގަނޑުމެންނަށް ފަސޭހަކަމާއެކު ހިތްހަމަޖެހިގެން ނޭވާލެވޭނޭ ދުވަސްތަކެއް ހޯދުމަށްޓަކައި.\nއަޅުގަނޑުމެން އަބަދުވެސް ދައްކަމުން މިދަނީ ދުޅަހެޔޮ ޞިއްޙަތެއްގެ ވާހަކަ. އާދެ، ތިޔަބޭފުޅުންނަށް އެނގިވަޑައިގަންނަވާނެ، އަޅުގަނޑުމެންނަށް މިއަދުވެސް، މިއަދުގެ ހެނދުނު އެންމެ ފުރަތަމަ ފެށުމަކަށް ވެގެންދިޔައީވެސް، ދުޅަހެޔޮ ޞިއްޙަތެއްގައި ދެމިތިބުމަށްޓަކައި ރައީސުލްޖުމުހޫރިއްޔާގެ އެންމެބޮޑު އެއް ވައުދު ކަމަށްވާ، ސްކޫލުތަކުގެ ދަރިވަރުންނަށް ނާސްތާގެ ޕްރޮގްރާމް ފެށުން. އާދެ، މިއީ ވަރަށް މުހިންމު، ވަރަށް މާތް މަޤްޞަދެއްގައި ކުރެވޭ ކަންތައްތައް. ތިމާވެށި ހިމާޔަތް ކުރުމާއި، އަޅުގަނޑުމެންގެ ނަފްސު، އަޅުގަނޑުމެންގެ ދުޅަހެޔޮކަން ދެމެހެއްޓުމަކީ މިއީ އަޅުގަނޑުމެން އެކުއެކީގައި ކުރަންޖެހޭނެ ކަމެއް.\nއާދެ، އަޅުގަނޑުމެން ވިސްނާލަން އެބަޖެހޭ. ޙަޤީޤަތުގައިވެސް އަޅުގަނޑުމެންގެ ސްކޫލް ދައުރުގައި، އަޅުގަނޑުމެންނަށް ވަރަށް ގިނައިން އަޑުއިވިގެންދިޔަ، އަޅުގަނޑުމެންގެ ހިތްތަކުން ވަރަށް ޖާގަ ހޯދި ލަވަތަކެއްދިޔަ. އާދެ، އަޅުގަނޑުމެންގެ މަޝްހޫރު ހޮޅުދޫ ޢަބްދުﷲ ޙަސަންގެ ނަލަ އަޑުންވެސް، އަޅުގަނޑުމެންނަށް އެތައް ލަވަތަކެއް އަޑުއިވިގެންދިޔަ. ހަމައެއާއެކު، އަޅުގަނޑުމެންގެ އޭރުގެ މުދައްރިސެއް. އާދެ، މީމު ޒަވިޔަނީގެ ނަމުން މަޝްހޫރު، މުޙައްމަދު ޒާހިރު. އެ ގަސްތަކަށް އެ ބަހައްޓަވާ އެ ލޯބި އަޅުގަނޑުމެންނަށް، އަޅުގަނޑުމެން އެންމެ ކުޑައިރުވެސް، މީގެ ތިރީސް ފަސްވަރަކަށް އަހަރު ކުރިންވެސް އަޅުގަނޑުމެންނަށް އެ ކަންތައް ވަރަށްބޮޑަށް ފާހަގަވެގެންދިޔަ. އާދެ، މިއަދު އަޅުގަނޑު މި ފުރުޞަތު ލިބުމުން، އަޅުގަނޑުގެ އޭރުގެ މުދައްރިސަށް އަޅުގަނޑު ވަރަށް ނުހަނު އިޚްލާޞްތެރިކަމާއެކު ޝުކުރު ދަންނަވަން.\nއާދެ، ނިޢުމަތެއް، ފަހަރެއްގައި އެ އޮންނަހާ ހިނދަކު، އަޅުގަނޑުމެންނަށް އޭގެ އަގު ވަޒަން ނުކުރެވި ހިނގައިދާނެ. ނިޢުމަތެއް ގެއްލިގެންދާހިނދު، އަޅުގަނޑުމެން އެކަމާ ހިތާމަކުރާނެ. ގެއްލިގެންދާ އެއްޗަކީ އަޅުގަނޑުމެންނަށް އަނބުރާ ހޯދަން މާ ފަސޭހަ އެއްޗަކަށް ނުވާނެ.\nއާދެ، މިއަދު އަޅުގަނޑުމެން ޢަޒުމު ކަނޑައަޅަންވީ، ވަކިން ޚާއްޞަކޮށް، އަޅުގަނޑުމެންގެ ދަރިވަރުންނަށް އަޅުގަނޑުމެން ދަސްކޮށްދޭންވީ، އަޅުގަނޑުމެންގެ ޤައުމަށް އަޅުގަނޑުމެން ދިވެހި ރައްޔިތުންނަށް اللّـه سبحـانـه وتعـالى މިންވަރު ކުރެއްވި އެންމެ މަތިވެރި އެއް ނިޢުމަތަކީ، މި ނަލަ ނަލަ ރީތި ގޮނޑުދޮށްތަކާއި، ސާފު ދޮންވެލި ބިންތަކާއި، މި ރީތި ރަށްތައް އެކުލެވޭ މި ޖައްވު. އެ ކަންތައް، ތާއަބަދަށް ދެމެހެއްޓުމަކީ އެއީ މިއަދު އަޅުގަނޑުމެން ކުރަންޖެހޭ ކަމެއް.\nއާދެ، ތަރައްޤީއަކީ އެއްވެސް ހާލެއްގައި އަޅުގަނޑުމެންނަށް ލިބިފައިވާ މިފަދަ މުއްސަނދިކަން ނަގާލައި، ހަމައެކަނި ކޮންކްރީޓް ޖަންގައްޔެއްގެ ގޮތުގައި ރަށްތައް ޒީނަތްތެރި ކުރުވުމެއް ނޫން. މި ރީތި ގަސްތައް، އަޅުގަނޑުމެން ބަހައްޓަން އެބަޖެހޭ. ގަސްތައް ކެނޑުމަކީ އެއީ އެންމެ ލާސްޓް އޮޕްޝަނަކަށް، އެންމެ ލާސްޓް އޮޕްޝަނަކަށް އަޅުގަނޑުމެން ހަދަން އެބަޖެހޭ. އަދި އެފަދަ ހާލަތެއްގައި، އަޅުގަނޑުމެން ގަހެއް ކަނޑައިފި ކަމަށްވަންޏާ، ބަދަލުގައި ދެ ގަސް އަޅުގަނޑުމެން އިންދަން އެބަޖެހޭ.\nއާދެ، މިއަދު އަޅުގަނޑުމެންނަށް ކުރެވިދާނެ ކަންތައްތައް ވަރަށްވެސް ގިނަ. އަޅުގަނޑު ކުރީގައި މި ދެންނެވި ގޮތަށް ތަރައްޤީވުމަކީ، އެއްވެސް ހާލެއްގައި ހަމައެކަނި އަޅުގަނޑުމެން ކާރު، ސައިކަލުގައި އުޅުމެއް ނޫން. ދުނިޔޭގެ އެންމެ ކުރިއަރާފައިވާ ޤައުމުތައް، އަދި ތިމާވެށްޓާ އެންމެ ރައްޓެހިކަމަށް ދުނިޔޭގެ ނޫސްތަކުންނާއި، އެކި ގޮތްގޮތުން، ތަފާތު ހިސާބުތަކުން އަޅުގަނޑުމެންނަށް މި ފެންނަ ޤައުމުތަކުގައި، އަޅުގަނޑުމެންނަށް އެންމެ ގިނައިން ފެންނަނީ ބާރު ސްޕީޑްގައިވެސް، އެ ފިނީގައި ދުރު އޮފީސްތަކަށް ދަތުރުކުރަން އެތައް މިނިޓްތަކެއް، އެތައް ގަޑިތަކެއް ހޭދަކުރުމަށްޓަކައި ބައިސްކަލް ގެންގުޅޭ މަންޒަރު. އަޅުގަނޑުމެން މިކަމާ ވިސްނަން އެބަޖެހޭ. އަޅުގަނޑުމެންގެ ރަށްތަކަކީ ވަރަށް ކުދި ރަށްތައް. އަޅުގަނޑުމެންނަށް ހިނގާފައިވެސް، މީގެ ރަށެއްގެ އެއްކޮޅުން އަނެއްކޮޅަށް ދިހަ، ފަނަރަ މިނިޓުން އަޅުގަނޑުމެންނަށް ދެވޭނެ.\nއެހެންވީމާ، މި ނަލަ، މި ރީތި އާދަތައް، ގެއްލިގެން ގޮސްފައި ހުރި އާދަތައް، އަޅުގަނޑުމެން އަނބުރާ ގެންނަން އެބަޖެހޭ. މިއީ އަޅުގަނޑުމެން\tމިއަދު ކުރަންޖެހޭ ކަމަކީ. އަޅުގަނޑުމެންގެ ދިވެހި ޤައުމު، އަޅުގަނޑުމެންނަށް ލިބިފައިވާ މުއްސަނދިކަން، އަޅުގަނޑުމެންގެ ތަރިކައާއި ސަޤާފަތް، އަޅުގަނޑުމެން ދިރުވަން އެބަޖެހޭ. ޙަޤީޤަތަކީ އަޅުގަނޑުމެންނަކީ އަޅުގަނޑުމެންގެ މި ރީތިކަމަށްޓަކައި މިއަދު އަޅުގަނޑުމެން ފަޚުރުވެރި ވާންޖެހޭ ބައެއްކަން.\nއާދެ، ދެންމެ މިނިސްޓަރ ފާހަގަކުރައްވައިފި، ކުރީގެ ސަރުކާރުން، އާދެ، މުޙައްމަދު ނަޝީދުގެ ރިޔާސަތުގެ ދަށުން، ކަނޑު އަޑީގައި ކެބިނެޓް ޖަލްސާއެއް ބޭއްވިގެންދިޔަ ވާހަކަ. ކަންދިމާކުރިގޮތުން، އެ ދުވަހު އަޅުގަނޑު ހުރީ އެމެރިކާގެ ނިއުޔޯރކްގައި. އެދުވަހު މުޅި އެމެރިކާގައި އަދި ނިއުޔޯރކްގެ ޓީ.ވީތަކުން އެ މަންޒަރު ދެއްކި. ދިވެއްސެއްކަން އެނގޭ ކޮންމެ މީހަކު އަޅުގަނޑުމެންނާ ސުވާލުކުރި. ދިވެހިރާއްޖޭގެ ރީތިކަމާއި، ޤުދުރަތީ ރީތިކަން، އެކަން އެޕްރިޝިއޭޓްކޮށް، އެކަމުގެ އަގުވަޒަންކޮށް، އެމީހުން ރާއްޖެއަށް އަންނަން ބޭނުންވާ ވާހަކަ އެ ދުވަހު ދެއްކި.\nއެހެންވީމާ، ޙަޤީޤަތަކީ އަޅުގަނޑުމެންގެ ޤައުމު ކުޑަނަމަވެސް، އަޅުގަނޑުމެންނަށް اللّـه سبحـانـه وتعـالى މިންވަރު ކުރެއްވި ނިޢުމަތަކީ އެއީ ދުނިޔޭގެ މާގިނަ ޤައުމުތަކަށް ލިބިފައިވާ ނިއުމަތެއް ނޫންކަން. އެހެންވީމާ، އަޅުގަނޑު ތަކުރާރުކޮށް، އެންމެހައި ދިވެހި ލޮބުވެތި ރައްޔިތުންނާއި އަދި މިއަދު މަދަރުސާތަކުގައި ކިޔަވަމުންދާ ދަރިވަރުންނަށް އަޅުގަނޑު ހަމަ ގޮވާލަން ބޭނުންވަނީ، އަޅުގަނޑުމެން މަސައްކަތް ކުރަން އެބަޖެހެޔޭ، މި ރީތިކަމާއި، މި ނަލަކަން އަޅުގަނޑުމެން ދަމަހައްޓަން.\nއާދެ، މި މަސައްކަތްތައް މިހާހިސާބަށް ގެނައުމަށްޓަކައި، ތަފާތު ގިނަ ބައެއްގެ މިންނަތް މަސައްކަތްތަކެއް ހިމެނިގެން އެބަދޭ. އަޅުގަނޑު ހަމަ ފާހަގަކޮށްލަން. ތިމާވެށްޓާބެހޭ ވުޒާރާއިން މި މަސައްކަތް ކުރިއަށް ގެންދިޔައިރު، ޚާއްޞަކޮށް، ޤައުމީ އަރުޝީފުގެ ސަޤާފަތާބެހޭ ބައިގެ ދަށުން، މިކަމާއެކު މިކަން ފުރިހަމަކުރުމަށްޓަކައި ގިނަ މަސައްކަތްތަކެއް ކުރެވިފައި އެބަވޭ. އެކަމަށްޓަކައި ސަޤާފަތާބެހޭ ވަޒީރު، އަދި ތިމާވެށްޓާބެހޭ ވަޒީރަށާއި، މި މުއައްސަސާތަކުގެ ވެރިންނަށް އަޅުގަނޑު ވަރަށް އިޚްލާޞްތެރިކަމާއެކު ޝުކުރު ދަންނަވަން.\nއާދެ، މިއަދު އަޅުގަނޑުމެންނަށް ފެނިގެންމިދާ ފޮޓޯތައް، ހަމއެކަނި ބަލައިލާފައި ހިތްހަމަޖައްސާލައިގެން އަޅުގަނޑުމެން ގެޔަށް ގޮސްގެނެއް ނުވާނެ. އަޅުގަނޑުމެންނަށް މި ފެންނަ ފޮޓޯތައް ރަނގަޅަށް ބަލާފައި، އެ ފޮޓޯތަކުން އަޅުގަނޑުމެންނަށް އެ ލިބެނީ މެސެޖެއްކަން، އަޅުގަނޑުމެންނަށް އެ ލިބެނީ އިންޒާރެއްކަން، އަޅުގަނޑުމެން މިއަދު ގަބޫލުކުރަން ޖެހޭނެ. އަޅުގަނޑުމެން މިފަދަ ދުވަހެއް ފާހަގަކޮށް ނިންމާފައި ގެޔަށްދާއިރު، އަޅުގަނޑުމެންގެ ހިތުގައި ޢަޒުމު ވަރުގަދަކުރަން ޖެހޭނެ، އަޅުގަނޑުމެންގެ ޤައުމު، އާދެ، އަޅުގަނޑުމެންނަށް މި ލިބިފައިވާ މުއްސަނދިކަން، މި ރީތިކަން، ނަލަކަން ދެމެހެއްޓޭނެ ގޮތަކަށް އަޅުގަނޑުމެންގެ މަސައްކަތްތައް ބައްޓަންކުރަން.\nއާދެ، ވައި ތަޣައްޔަރުވުމުގެ މި ކަންތައްތައް ހައްލު ކުރުމަށްޓަކައި، އަޅުގަނޑުމެން އެންމެންގެ ފަރުދީ ޒިންމާ އަޅުގަނޑުމެން އަދާކުރަންޖެހޭ. އެއްވެސް ހާލެއްގައި ޤައުމެއްގެ، އެއްވެސް ޤައުމެއްގެ ސަރުކާރަކަށް ނުވަތަ ވަކި ބަޔަކަށް އެކަނި ނުކުމެގެން ކުރެވޭނެ ކަމެއް ނޯންނާނެ. ޤައުމެއް ތަރައްޤީވެދަނީ، ޤައުމެއްގެ ރައްޔިތުން ހޭލުންތެރިވެދަނީ، ޤައުމަކަށް ނަތީޖާތަކެއް ހާސިލުކުރެވެނީ، އެ ޤައުމެއްގައި އެ އޮންނަ ސަރުކާރަކާއި، އެ ޤައުމެއްގައި އުފެދިފައި އޮންނަ ޖަމުޢިއްޔާތަކާއި، މި ހުރިހާ މުއައްސަސާތަކާއި، މުޅި އެންމެހައި ރައްޔިތުން ގުޅިގެން. އަޅުގަނޑުމެންގެ ރައްޔިތުންނަކީ އަބަދުވެސް ޤައުމީ ކަންތައްތަކުގައި ފެށުނީއްސުރެ ބައިވެރިވާ ބައެއް. ޤައުމުދެކެ ލޯބިވާ ބައެއް. މިއަދު އަޅުގަނޑުމެންނަށް މި ދިމާވެފައިހުރި ގޮންޖެހުންތަކުން އަރައިގަތުމަށްޓަކައި އަޅުގަނޑުމެން ވަރުގަދަ ޢަޒުމެއްގައި މަސައްކަތް ކުރަންޖެހޭނެ.\nއަޅުގަނޑުމެންގެ މި މުއްސަނދި ކަމަކީ، އަޅުގަނޑުމެން އެކަމުގެ މައްޗަށް ވިސްނައިފި ކަމަށްވަންޏާ، މުޅި ދުނިޔޭގެ އެންމެހާ، އާދެ، ފަތުރުވެރިންގެ، މި ޤައުމަށް ނާދެވި ތިބޭ މިންވަރާއި، މީގައި ހުރި އަގު އަޅުގަނޑުމެންނަށް ވަޒަން އެބަ ކުރެވޭ. އެހެންވީމާ، އަޅުގަނޑުމެންގެ ފަރުދީ ޒިންމާ އަދާކުރުމުގެ މުހިންމުކަން އަޅުގަނޑު އަދިވެސް ފާހަގަކޮށް، ދިވެހި އެންމެހައި ލޮބުވެތި ރައްޔިތުންނަށް އަޅުގަނޑު އިލްތިމާސް ކުރަން. މި ނަލަކަން، ރީތިކަން، ޗާލުކަން ދެމެހެއްޓުމަށްޓަކައި ކޮންމެ މީހަކަށްވެސް ކުރެއްވުނު މަސައްކަތްތަކެއް ކުރައްވާށޭ.\nއާދެ، އަދި ހަމައެއާއެކު މިއަދު މި ފެންނަ މައުރަޒުން އާދެ، މި ފޮޓޯތަކުން އެ ދޭ މެސެޖްތައް ނުވަތަ އެ ދޭ އިންޒާރުތައް އަޅުގަނޑުމެން ގަބޫލުކޮށް، އަޅުގަނޑުމެންގެ ޤައުމު، އެދުވަހު އެ ޖަޒީރާ ރާއްޖެ، އެދުވަހު އޮތްގޮތަށް އަޅުގަނޑުމެން ދެމެހެއްޓޭތޯ، އަޅުގަނޑުމެން ވިހާވެސް ގިނަ މަސައްކަތެއް ކުރުމަކީ އެއީ އަޅުގަނޑުމެން ކޮންމެހެން ކުރަންޖެހޭ ކަމެއް ގޮތުގައި އަޅުގަނޑު ދަންނަވަން.\nއާދެ، އަޅުގަނޑުގެ ވާހަކަކޮޅު ނިންމާލުމުގެ ކުރިން، އަދިވެސް އެއްފަހަރު، ދިވެހިރާއްޖޭގެ ތިމާވެށި ހިމާޔަތް ކުރުމަށްޓަކައި މަސައްކަތް ކުރައްވާ އެންމެހައި ޖަމުޢިއްޔާތަކާއި، އަދި ވަކިވަކި ފަރުދުންނަށް އަޅުގަނޑު އިޚްލާޞްތެރި ޝުކުރެއް ދަންނަވަން. އަދި ހަމައެއާއެކު، އަދިވެސް އެއްފަހަރު، ދިވެހިރާއްޖޭގެ ކުރީގެ ރައީސުލްޖުމުހޫރިއްޔާ، ރައީސް އަލްއުސްތާޛް މައުމޫން ޢަބުދުލްޤައްޔޫމާއި އަދި ދިވެހިރާއްޖޭގެ ކުރީގެ ރައީސް، ރައީސް މުޙައްމަދު ނަޝީދާއި އެ ދެބޭފުޅުންގެ ޒަޢާމަތުގައި، އެ ދެބޭފުޅުން ދިވެހިރާއްޖޭގެ ތިމާވެށި ހިމާޔަތް ކުރުމަށްޓަކައި، މުޅި ދުނިޔޭގެ ސަމާލުކަން، އެކަމަށް ގެނައުމަށްޓަކައި، އެ ކުރެއްވި މަސައްކަތްތައް ފާހަގަކޮށް، ދިވެހިރާއްޖޭގެ މިއަދުގެ ރައީސުލްޖުމުހޫރިއްޔާ އިބްރާހީމް މުޙައްމަދު ޞާލިޙުގެ ނަންފުޅުގަޔާއި އަދި މުޅި ދިވެހިރާއްޖޭގެ އެންމެހައި ލޮބުވެތި ރައްޔިތުންގެ ނަންފުޅުގައި، އަޅުގަނޑު އެ ދެބޭފުޅުންނަށް ޝުކުރު ދަންނަވަން.\nއަޅުގަނޑުގެ ދުޢާއަކީ، އަޅުގަނޑުމެންގެ ޤައުމުގެ، އަޅުގަނޑުމެން މި ދެންނެވި ގޮތަށް އެ މުއްސަނދިކަން ދެމެހެއްޓުމަށްޓަކައި މި ކުރާ މަސައްކަތުގައި اللّـه سبحـانـه وتعـالى ބަރަކާތް ލައްވައި، އަޅުގަނޑުމެންނަށް މި މަސައްކަތާއިގެން ކުރިއަށް ދިޔުމުގެ ހެޔޮ ތަޢުފީޤު މިންވަރު ކުރެއްވުން.


Naifarah vaarey nuvehi gina dhuvasvumun isthisgaa namaadhu koffi - One Online\n1 އޭޕްރިލް 2022، ނައިފަރުގައި މިއަދު ހެނދުނު ކުރި އިސްތިސްޤާ ނަމާދުގެ ތެރެއިން --- ފޮޓޯ: ނައިފަރު ކައުންސިލް\nނައިފަރަށް ވާރޭނުވެހި ގިނަ ދުވަސްވުމުން އިސްތިސްޤާ ނަމާދުކޮށްފި\nޅ. ނައިފަރުގައި ފެން ލިބުން ދަތިވެ، ވާރޭ ވެއްސަވާތޯ ދުއާކޮށް އިސްތިސްޤާ ނަމާދުކޮށްފިއެވެ.\nނައިފަރުގައި އިސްތިސްޤާ ނަމާދުކޮށްފައިވަނީ މިއަދު ހެނދުނު 7:00 ޖެހި އިރު، އެރަށުގެ އެންމެ ބޮޑު މިސްކިތް، މަސްޖިދުލް ތަގުވާގައެވެ. އިމާމުކަން ކޮށްދިނީ އައްޝައިހް އަހުމަދު ނާޒިލް މުހައްމަދެވެ.\nނައިފަރު ކައުންސިލްގެ ނައިބު ރައީސް އަހުމަދު ސާޖިދު މިއަދު "ވަން" އަށް ވިދާޅުވީ، އެރަށުގައި ކެއްކުމަށާއި ބުއިމަށްވެސް އާންމުކޮށް ބޭނުންކޮށް އުޅެނީ ވާރޭފެން ކަމަށެވެ. ނަމަވެސް އެހެން އަހަރުތަކާ ހިލާފަށް މި އަހަރު އަދި އެރަށަށް ވާރޭ ފެން ނެގޭ ވަރަށް ވާރޭ ވެހިފައި ނުވާ ކަމަށް ވިދާޅުވިއެވެ.\nއެކަމުގެ ސަބަބުން ރަށު ރައްޔިތުން މިހާރު ބޭނުން ކުރަނީ މިނެރަލް ފެން ގަނެގެން ކަމަށާއި އެކަމަށް ވަރަށް ބޮޑު ހަރަދެއް ކުރަން ޖެހިފައިވާ ކަމަށް ސާޖިދު ވިދާޅުވިއެވެ.\nމީގެ ކުރިންވެސް ނައިފަރަށް ފެން ނުލިބި އިސްތިސްޤާ ނަމާދެއް ކުރިތޯ ސުވާލުކުރުމުން އޭނާ ވިދާޅުވީ، މީގެ ގާތްގަނޑަކަށް ފަސް ވަރަކަށް އަހަރު ކުރިން ފެން ލިބުން ދަތިވެ، އެރަށުގައި އިސްތިސްޤާ ނަމާދެއް ކުރި ހަނދާނެއްވާ ކަމަށެވެ.\nނައިފަރުގައި އަދި ފެނާއި ނަރުދަމާގެ ނިޒާމެއް ގާއިމުވެފައެއް ނެތެވެ. އެ މަސައްކަތް މީގެ ކުރިން އެހެން ކުންފުންޏަކާ ހަވާލުކުރި ނަމަވެސް ސަރުކާރުން ބޭނުންވާ ހަލުވި ސްޕީޑުގައި މަސައްކަތް ކުރިއަށް ނުދާތީއާއި ނިންމަން އެއްބަސްވި ތާރީހަށް ނުނިމުމުން އެ ކުންފުންޏާއެކު ވެފައިވާ އެއްބަސްވުން ސަރުކާރުން ބާތިލުކުރިއެވެ.\nއެ މަޝްރޫއުގެ ނުނިމި ހުރި މަސައްކަތް ނިންމަން މިހާރު ހަވާލުކޮށްފައިވަނީ އެމްޑަބްލިއުއެސްސީއާއެވެ. އެ ކުންފުންޏާ މަސައްކަތް ހަވާލުކުރީ އޮގަސްޓް 2020ގައެވެ. އަދި އެ އަހަރުގެ ޑިސެމްބަރު މަހުގެ ތެރޭގައި އެ މަސައްކަތް ފެން ކުންފުނިން ވަނީ ފަށައިފައެވެ.\nސާޖިދު ވިދާޅުވީ، ނައިފަރަށް ދިމާވާ ފެނުގެ މައްސަލައަށް ދާއިމީ ހައްލެއް ލިބޭނީ އެރަށުގައި ފެނުގެ ނިޒާމު ގާއިމުކޮށް ނިމުމުންނެވެ. އަދި އެ މަސައްކަތް މި ރޯދަމަހުގެ މެދުތެރޭގައި ނިންމާލެވޭނެ ކަމަށް އެމްޑަބްލިޔުއެސްސީން މައުލޫމާތުދޭ ކަމަށް ވިދާޅުވިއެވެ.\nގުޅޭ ޓެގު ޅ. ނައިފަރު


Kalank ge setah 10 crore!\nކަލަންކްގެ ސެޓަށް 10 ކްރޯޑް!\nމި ފިލްމް ރިލީޒްކުރުމަށް ހަމަޖެހިފައިވަނީ އަންނަ އެޕްރީލް މަހުގެ 17 ގައި\nކ. މާލެ 15 މާރޗް 2019 | ހުކުރު 23:00 2,489\nކަލަންކް ޕޯސްޓަރ - އިންޑިއަން އެކްސްޕްރެސް\nކަރަން ޖޯހަރުގެ ދަރްމާ ޕްރޮޑަކްޝަންސް އިން އުފައްދާ ފިލްމް "ކަލަންކް" ވެގެން ގޮސްފައި ވަނީ މި އަހަރު ރިލީޒް ކުރާ ފިލްމުތަކުގެ ތެރެއިން ގިނަ ބަޔަކު އެންމެ އިންތިޒާރު ކުރާ އެއް ފިލްމަށެވެ.\nއާލިއާ ބަޓް، ވަރުން ދަވަން، މާދުރީ ޑިކްސިޓް، ސަންޖޭ ދަތް، ސޯނާކްޝީ ސިންހާ އަދި އަދިތްޔާ ރޯއީ ކަޕޫރު ލީޑް ރޯލުން ފެނިގެންދާ މި ފިލްމަކީ 1940 ގެ އަހަރުތަކުގައި ހިނގާ ލޯބީގެ ހާދިސާތަކެއްގެ މައްޗަށް ބިނާކޮށް ތައްޔަރުކޮށްފައިވާ ފިލްމެކެވެ. ފިލްމް ފެއަރ ގައި ރިޕޯޓްކޮށްފައިވާ ގޮތުން ދަރްމާ ޕްރޮޑަކްޝަނުން ވަނީ 10 ކްރޯޑް އިންޑިއަން ރުޕީސް ހޭދަކޮށްގެން މުމްބާއީގައި ކުރީގެ ދިއްލީ ދައްކުވައި ދޭ ސެޓެއް ވަނީ ތައްޔާރު ކޮށްފައެވެ.\nފިލްމްގެ ޓީޒާ މިހާރު ރިލީޒް ކޮށްފައިވައިރު ދެ މިނެޓްގެ މިޓީޒާއިން ފިލްމްގައި ލީޑް ރޯލް ކުޅެފައިވާ ހުރިހާ ކާސްތުން ވަނީ ފެނިގެން ގޮސްފައެވެ. އަދި އެ ޓީޒާގައި 1940 ގެ އަހަރުތަކުގެ ދުވަސްވަރު ދައްކުވައިދެއެވެ.\nއަބީޝެކް ވަރުމާ ޑައިރެކްޓ ކުރާ މި ފިލްމް ރިލީޒްކުރުމަށް ހަމަޖެހިފައި ވަނީ އަންނަ އެޕްރީލް މަހުގެ 17 ގައެވެ.\nމި ފިލްމްގެ ޓީޒާ ލައުންޗް ކުރުމަށް ބޭއްވި ހަފްލާގައި ކަރަން ބުނެފައިވަނީ މި ފިލްމް އޭނާ އަށް ހާއްސަވާ އެއް ސަބަބަކީ "ކަލަންކް"އަކީ ބައްޕަ އަދި ކުރީގެ ޕްރޮޑިއުސަރު ޔާޝް ޖޯހަރު މީގެ 15 އަހަރު ކުރިން ގެނެސް ދޭން އުޅުނު ފިލްމަކަށް ވުން ކަމަށް ކަރަން ވަނީ ބުނެފައެވެ. އަދި މި ފިލްމްގެ މަސައްކަތް ފެށުމަކީ އޭނާގެ ހުވަފެން ހަގީގަތަކަށްވުން ކަމަށް ކަރަން ވަނީ ބުނެފައެވެ.


Faris aa medhuvee ihumaalu ge zinmaa nagaane bayaku nuvi: Vakeel\nފާރިސްއާމެދުވީ އިހުމާލުގެ ޒިންމާ ނަގާނެ ބަޔަކު ނުވި: ވަކީލް\nމައުމޫން ހަމީދު މިއަދުގެ ނޫސްވެރިންގެ ބައްދަލުވުމުގައި: ޒިންމާ ނަގާނެ މުއައްސަސާއެއް ނެތް ކަމަށް ވިދާޅުވި - އަހުމަދު ނާއިމް | އަވަސް\nދިއްގަރު ދާއިރާގެ މެންބަރު އަހުމަދު ފާރިސް މައުމޫންއާމެދު ދައުލަތުން ވަރަށް ބޮޑު އިހުމާލެއްވެފައިވާ ކަމަށާއި އޭގެ ޒިންމާ ނަގާނެ ފަރާތެއް ނުވި ކަމަށް އޭނާގެ ވަކީލް މައުމޫން ހަމީދު މިއަދު ވިދާޅުވެއްޖެ އެވެ.\nފާރިސް ޖަލުގައި ހުންނަވާތާ މިއަދަށް ވަނީ އެއް އަހަރުވެފަ އެވެ. އޭނާ ޖަލަށްލާފައިވަނީ ރިޝްވަތުގެ ކުށުގަ އެވެ. ރައްޔިތުންގެ މަޖިލީހުގެ މެންބަރަކަށް ރިޝްވަތު ދެއްވި ކަމަށް ބުނެ ފާރިސް ހައްޔަރުކޮށް އޭނާގެ މައްޗަށް ދައުވާކޮށް ޝަރީއަތް ހިންގި އެވެ. ނަމަވެސް ދައުވާގައި ރިޝްވަތު ލިބުނު ކަމަށް ބުނާ މެންބަރު ވަނީ އެއީ ދޮގެއް ކަމަށް ވިދާޅުވެފަ އެވެ.\nހެކި ބަސް ދެމުން އެ މެންބަރުން ވިދާޅުވެފައިވަނީ އޭނާ ތަހުގީގުގައި ދެއްކި ވާހަކައަކީ ހަގީގަތެއް ނޫން ކަމަށާއި ފާރިސް އެއްވެސް އިރަކު ރިޝްވަތު ދެއްވާފައި ނުވާ ކަމަށެވެ. އެ މައްސަލާގެ ތުހުމަތު އެޅުނު ދުވަހުން ފެށިގެން ވެސް ފާރިސް ގެންދެވީ އެހެން ވިދާޅުވަމުންނެވެ. އެ މައްސަލާގެ ޝަރީއަތް މިހާރު އޮތީ މަޑުޖެހިފަ އެވެ. މެންބަރު ފާރިސްއާ އެއްކޮޅަށް ހެކި ބަސް ދެއްވި ފަހުން އެއްވެސް އަޑުއެހުމެއް ނުބާއްވަ އެވެ.\nފާރިސް ޖަލުގައި ހުންނަވާތާ އެއް އަހަރުވުމާ ގުޅިގެން މިއަދު އާއިލީގެ، އެންދެރިމާގޭގައި ބޭއްވި ނޫސްވެރިންގެ ބައްދަލުވުމުގައި އެކަން މައުމޫން ހަމީދު ސިފަ ކުރެއްވީ ބޮޑު އިހުމާލެއްގެ ގޮތުގަ އެވެ. ފާރިސްއަކީ ބޮޑު ކުށްވެރިއެއް ކަމަށް ސިފަކޮށް ފުލުހުން ކުރިން ނޫސްވެރިންގެ ބައްދަލުވުމެއް ބޭއްވި ކަމަށާއި ނަމަވެސް މެންބަރުގެ ހެކި ބަހާއެކު އެ ނޫސްވެރިންގެ ބައްދަލުވުމުގައި ފުލުހުން ފާރިސްގެ އިސްތަށިފުޅުގައި އެޅުވީ ދޮގުކަން އެނގޭ ކަމަށެވެ.\nމިހާރު އެކަން ފުލުހުންނާއި ޕްރޮސިކިއުޓާ ޖެނަރަލަށް ވެސް އެނގޭ ކަމަށާއި ނަމަވެސް އެކަމުގައި ގެއްލުނު ފާރިސްގެ ހައްގުތަކަށްޓަކައި އެއްވެސް ފިޔަވަޅެއް އަޅާފައިނުވާ ކަމަށެވެ. މައުމޫން ހަމީދު ވިދާޅުވީ، ރަނގަޅަށް ތަހުގީގުކޮށް ރަނގަޅަށް ދައުވާ ކުރިނަމަ ފާރިސް ރިޝްވަތު ނުދެއްވާކަން އެނގޭނެ ކަމަށާއި ތަހުގީގުކޮށް ދައުވާކުރީ ބައެއްގެ ނުފޫޒުގަ ތިބެގެން ކަމަށެވެ.\n"އުއްމީދެއް އޮވެގެން ކުރިއަށް ދިޔައީ، ފާރިސްގެ މައްޗަށް ދޮގު ތުހުމަތެއްކޮށް ކުށް ސާބިތުވާނެ ކަމުގެ އުއްމީދުގަ، އެ އުއްމީދު މިހާރު ފެނަށް ގޮސްފި، އެކަމަކު ނެތެއްނޫންތޯ އެއްވެސް ބަޔަކު ޒިންމާއެއް ނަގާފައެއް،" މައުމޫން ހަމީދު ވިދާޅުވި އެވެ.\nއެ މައްސަލާގައި ހައްޔަރުގައި ފާރިސް ހަ މަސް ދުވަހު ޖަލުގައި ހުންނެވި އެވެ. އެ މައްސަލާގައި ފާރިސް ދޫކޮށްލުމާއެކު އަނެއްކާވެސް އެހެން މައްސަލާއެއްގައި ދޫކޮށްލިތާ ދެވަނަ ދުވަހުގެ ތެރޭގައި ހައްޔަރުކުރި އެވެ.\nމައުމޫން ހަމީދު ވިދާޅުވީ، ފާރިސްއާމެދު އަމަލު ކުރަމުން ދަނީ ތަފާތުކޮށް ކަމަށެވެ. އޭގެ އެއް ހެއްކަކީ ރިޝްވަތުގެ ފައިސާ ހިފައިގެން ހިންގެވި ކަމަށް ވިދާޅުވާ މެންބަރަކަށް އަދިވެސް އެއްވެސް ތަހުގީގެއް ނުހިންގާ ހުރުމެވެ. އެ މެންބަރު ސަރުކާރާ އެއް ފަޅީގައި ހުންނެވުމުން އެ މައްސަލާގެ ތަހުގީގު އެއްވެސް ވަރަކަށް ނުހިނގާ ކަމެވެ. މެންބަރު އެހެން ވިދާޅުވިތާ ދެ އަހަރަށްވުރެ ގިނަ ދުވަސްވީ އެވެ.\nމޯލްޑިވްސް ޕޮލިސް ސާވިސް ޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް + މައުމޫން ހަމީދު ފާރިސް މައުމޫން


4 billion rufiyaa ge hudhdha dheyn vaanee haradhu ge report libey gothah: Eva\n4 ބިލިއަން ރުފިޔާގެ ހުއްދަ ދޭން ވާނީ ހޭދައިގެ ރިޕޯޓެއް ލިބޭ ގޮތަށް: އީވާ\nމަޖިލީހުގެ ނައިބު ރައީސް އީވާ އަބްދުﷲ -- ފޮޓޯ: މަޖިލީސް\nދައުލަތް ހިންގުމަށް ޓަކައި މި ވަގުތަށް ކޮންމެހެން ބޭނުންވާ ހަތަރު ބިލިއަން ރުފިޔާ ނެގުމަށް ފިނޭންސް މިނިސްޓްރީއަށް ހުއްދަ ދޭއިރު، އެ ފައިސާ ހޭދަ ކުރަމުންދާ ގޮތުގެ ތަފުސީލުތައް މިނިސްޓްރީން އާންމު ކުރަން އަންގަން ޖެހޭ ކަމަށް ރައްޔިތުންގެ މަޖިލީހުގެ ނައިބު ރައީސް، ގަލޮޅު ދެކުނު ދާއިރާގެ މެންބަރު އީވާ އަބްދުﷲ ވިދާޅުވެއްޖެ އެވެ.\nދައުލަތުގެ ހަރަދަށް ޒިންމާވުމުގެ ގާނޫނުގައިވާ ގޮތުން އެމްއެމްއޭއިން ސަރުކާރުގެ ދަރަންޏަށް ފައިސާ ނެގޭ ލިމިޓަކީ އެވެރެޖް އާމްދަނީގެ އެއް ޕަސެންޓެވެ. އެއީ ގާތްގަނޑަށް 200 މިލިއަން ރުފިޔާ އެވެ. ފިނޭންސް މިނިސްޓަރު އިބްރާހިމް އަމީރު ވަނީ 4.2 ބިލިއަން ރުފިޔާއަށް އެ ލިމިޓް މަތިކޮށްދިނުމަށް އެދިވަޑައިގެން މަޖިލީހަށް ހުށަހަޅުއްވައިފަ އެވެ.\nއެ ގާނޫނުގައި އިތުރަށް ބުނާ ގޮތުން އެ ގާނޫނުގައި ދައުލަތުގެ ފައިސާ ހަރަދު ކުރުމުގައި މިނިސްޓްރީއަށް އަމަލު ކުރަން ލާޒިމުވާ މާއްދާތަކުން މަޖިލީހުން ކަނޑައަޅާ މުއްދަތަކަށް އިސްތިސްނާ ކުރެވޭނެ އެވެ. އިސްތިސްނާ ކުރެވެނީ ގުދުރަތީ ނޫނީ އިގްތިސާދީ ކާރިސާތަކުގެ ދަނޑިވަޅުތަކުގައި ކަމަށް ވެސް އެ ގާނޫނުގައި ބުނެ އެވެ.\nފިނޭންސް މިނިސްޓްރީން ފޮނުވި އެ މައްސަލައިގެ ބަހުސްގައި ވާހަކަ ދައްކަވަމުން އީވާ ވިދާޅުވީ، އާންމު ހާލަތާ ހިލާފު ކާރިސާއެއްގެ ހާލަތު ދިމާވެފައިވާ ދަނޑިވަޅަކީ މަޖިލީހުން އާދަޔާ ހިލާފަށް ދައުލަތުގެ މުއައްސަސާތަކަށާއި ސަރުކާރުން ކުރަމުންދާ ކަން ކަމަށް ފާރަވެރިވާން ޖެހޭ ދަނޑިވަޅެއް ކަމަށެވެ.\nއީވާ ވިދާޅުވީ، ފިނޭންސް މިނިސްޓަރު އެ ފައިސާ ހަރަދުކޮށް ކަންކަން ކުރާނެ ގޮތުގެ ޕްރޮގްރާމްތަކުގެ ފުރިހަމަ ރިޕޯޓެއް އެމްއެމްއޭއަށާއި ރައްޔިތުންގެ މަޖިލީހަށް ފޮނުވަން ޖެހޭނެ ކަމަށެވެ. އަދި އެ ރިޕޯޓް ރައްޔިތުންނަށް ފެންނާނެ ގޮތަށް އާންމުވާން ޖެހޭނެ ކަމަށް ވެސް އޭނާ ވިދާޅުވި އެވެ.\n"މި ގާނޫނަށް މި އިސްތިސްނާ ހާލަތަށް ފިނޭންސް މިނިސްޓްރަށް ފުރުސަތު ދޭއިރު، މިނިސްޓަރު ކަންކުރާނެ ގޮތުގެ ފުރިހަމަ ޕްރޮގްރާމެއް އެމްއެމްއޭ ގަވަރުނަރުގެ އަތްޕުޅަށް ވެސް އަދި ރައްޔިތުންގެ މަޖިލީހަށް ވެސް ލިބެން ޖެހޭނެ، ހަރަދު ކުރާނެ ގޮތުގެ ތަފުސީލީ ރިޕޯޓެއް މަޖިލީހަށް، ރައްޔިތުންނަށް ލިބެން ޖެހޭނެ،" އިވާ ވިދާޅުވި އެވެ.\nފިނޭންސް މިނިސްޓަރު އަދި އެމްއެމްއޭގެ ގަވަރުނަރަކީ މަޖިލީހުގެ ސުޕަ މެޖޯރިޓީ އޮތް ޕާޓީގެ މެންބަރުންނަށް ވުމަކީ މަޖިލީހުގެ މެންބަރުން "ކަނު އިތުބާރެއް" ކުރަން ޖެހޭ ސަބަބެއް ނޫން ކަމަށެވެ. އެހެންކަމުން ދެފުށްފެންނަ ގޮތަކަށް އެ ފައިސާ ހަރަދު ކުރެވޭނެ ގޮތް ފެންނަ ގޮތަށް ފައިސާ ދޫކުރަން ޖެހޭނެ ކަމަށް އީވާ ވިދާޅުވި އެވެ.\nމި މައްސަލައަށް މަޖިލީހުގައި މިހާތަނަށް ބަހުސް ކުރެއްވި ހުރިހާ މެންބަރުން ވެސް ވަނީ ފިނޭންސް މިނިސްޓްރީން އެދިފައިވާ ގޮތަށް ފާސް ކުރުމަށް ތާއީދު ކުރައްވައިފަ އެވެ. ވީހާވެސް އަވަހަކަށް އެ ކަން ކުރަން މެންބަރުން ތާއީދު ކުރައްވަ އެވެ. އެކަމަކު މިނިސްޓަރު އެއަށް ޖަވާބުދާރީވާނެ ގޮތަކާއި ހާމަކަން ބޮޑުކޮށް އޭގެ ތަފުސީލުތައް ހާމަ ކުރުމަށް ވެސް މެންބަރުން ތާއީދު ކުރައްވައި ވާހަކަ ދެއްކެވި އެވެ.\nއެމްޑީޕީ އެމްއެމްއޭ އީވާ އަބްދުﷲ + ފިނޭންސް މިނިސްޓްރީ އިބްރާހިމް އަމީރު ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް\nހަތަރު ބިލިއަން ރުފިޔާގެ އޯވާޑްރޯގެ ހުއްދަ ދީފި\n"ތަފުސީލެއް ނެތި އޯވާޑްރޯއަށް އެދުމަކީ ވިޔާނުދާ ކަމެއް"


Kaamiyaab ge enmme halaal magu: Maai Raskalaan ge dhekkevi magu\nކާމިޔާބީގެ އެންމެ ހަލާލު މަގު: މާތް ރަސްކަލާނގެ ދެއްކެވި މަގު\nކޮންމެ މީހަކީވެސް ކާމިޔާބު މީހަކަށް ވާން ބޭނުން ވާނެ މީހެކެވެ. އެއްބަޔަކު ކާމިޔާބު ވަނީ ހަމައެކަނި މިދުނިޔޭގައެވެ. އަނެއްބަޔަކު ކާމިޔާބު ވަނީ ހަމަ އެކަނި އާޚިރަތު ގައެވެ. އަދި އެއްބަޔަކީ ދެ ދުނިޔޭގައި ވެސް ކާމިޔާބުވާ މީހުންނެވެ. އަދި އަނެއް މިދުނިޔޭގައި ވެސް އަދި އާޚިރަށް ދުވަހުގައިވެސް ނާކާމިޔާބު މީހުންނެވެ. އެމީހަކު ޖެހެނީ އެމީހަކު ކާމިޔާބު ބޭނުންވާގޮތް އިޚްތިޔާރު ކުރާށެވެ. މި ލިޔުމުގައި އަޅުގަނޑު ބަލައިލާނީ ދެ ދުނިޔޭގައި ކާމިޔާބު ލިބޭނެ ގޮތުގެ މައްޗަށެވެ.\nކޮންމެ އިންސާނަކީވެސް ކޮންމެވެސް ގޮތަކުން މުއްސަނދި މީހެކެވެ. އެކި މީހުންނަށް ﷲ ދެއްވާފައިވަނީ އެކި ނިޢުމަތްތަކެވެ. އެމީހެއްގެ ގާބިލިއްޔަތު ހުރި މިންވަރަކަށެވެ. އިންސާނާ މަސައްކަތް ކުރާގޮތް އެންމެ ރަނގަޅަށް ދެނެ ވޮޑިގެންވާނެ ފަރާތަކީ އިންސާނާ ހެއްދެވި ފަރާތެވެ. މާތް ﷲ އިންސާނުން ހައްދަވާފައިވަނީ އެކަލާނގެ އަށް އަޅުކަން ކުރުމަށެވެ.\nކީރިތި ގުރްއާނުގެ 51 ވަނަ ސޫތަރުގެ 56 ވަނަ އާޔަތުގެ މާނައިގައި ވަނީ "ތިމަންރަސްކަލާނގެ އަށް އަޅުކަން ކުރުމަށް މެނުވީ، ތިމަރަސްކަލާނގެ ޖިންނީންނާއި އިންސީން ނަހައްދަވަމެވެ."\nމިކަމުން އެގެނީ އިންސާނާ ކޮންމެ ކަމެއް ކުރި ކަމުގައި ވިޔަސް އެވާންވާނީ އަޅުކަމަކަށެވެ. މިސާލަކަށްބުނާ ކަމަށް ވަންޏާމު ޢިލްމު އުގެނުމަކީވެސް އަޅުކަމެކެވެ. ޢިލްމު އުގެނުން އަޅުކަމަކަށްވާނީ ﷲ އަށްޓަކައި ޢިލްމު އުގެނި އޭގެ ބޭނުން ﷲ އަންގަވާފައިވާ ގޮތަށް ކުރުމުންނެވެ. ވިޔަފާރި ކުރުމަކީވެސް އަޅުކަމެކެވެ. ވިޔަފާރި ކުރުން އަޅުކަމަކަށްވާނީވެސް ﷲ އަންގަވާފައިވާ ގޮތަށް އެކަލާނގެ ރުހުން ހޯދުމަށްޓަކައި ވިޔަފާރި ކުރުމުންނެވެ. ދިރިއުޅުމުގެ ހުރިހާ ކަމެއްވެސް ދީނުގައި ވާ ގޮތަށް ﷲ ގެ ރުހިވޮޑިގަތުން ހޯދުމަށް ކޮށްފިއްޔާ އެވާނީ އަޅުކަމަކަށެވެ.\nމިހާރު އަޅުގަޑުމެންގެ ގިނަމީހުންނަށް އަޅުގަނޑުމެންގެ އަސްލު ހުނަރާއި ގާބިލިއްޔަތުކަން ވަނީ ނޭގިފައެވެ. ނޫނީ ހުނަރުގެ ބޭނުން ރަނގަޅު ގޮތުގައި ހިފަން ވަނީ ނޭގިފައެވެ. އަޅުގަޑުމެނަށް ކުރަން އުޅެވެނީ ކޮންމެވެސް މީހަކު ކުރާ ކަމެއް ކޮޕީ ކުރުމެވެ. މާތް ﷲ އިންސާނާޔަށް ދެއްވާފައިވާ މަތިވެރި ނިޢުމަތް ކަމުގައިވާ ސިކުނޑި ބޭނުންކޮށް ޤުރުއާނުގެ ޢިލްމު އުނގެނި ﷲ އެންގެވިގޮތަށް ޢަމަލު ކޮށްގެން ނޫނީ އަޅުގަނޑުމެން އެއްވެސް މުސްލިމަކަށް ﷲ ދެއްވާފައިވާ ހުނަރާއި އޭގެ ބޭނުން ރަނގަޅު ގޮތުގައި ހިފަން އެގިގެން ނުދާނެއެވެ.\nރަގަޅު ގޮތުގައި މުސްލިމު މުޖްތަމައެއް މުއްސަނދި ވެގެން ދާނީ ﷲ އަށްޓަކައި ހުރިހާމީހުން ގުޅިގެން އެކަކު އަނެކަކަށް އެހީތެރިވެ ﷲ އެންގެވި ގޮތަށް އުޅެގެންނެވެ. ﷲ އެންގެވި ގޮތަށް އުޅުމަކީ ހަމައެކަނި ނަމާދުކޮށް ރޯދަހިފާ ޤުރުއާން ކިޔަވާ ޒަކާތްދީ ޙައްޖު ވުމެއްވެސް ނޫނެވެ. ދުނިޔޭގައި އިންސާނާ ދިރިއުޅެންވީ ގޮތުގެ ތަފްސީލު ޤުރުއާނާއި ސުންނަތުން ވަނީ އަންގަވާ ދެއްވާފައެވެ. މިކަން ތަޖުރިބާކޮށް ދެނެގަންނަން ބޭނުންނަމަ ޖެހޭނީ އެގޮތަށް ޢަމަލު ކުރާށެވެ. ހިތްނިޔަތް ހާލިސްކޮށް ﷲ އަށްޓަކައި ހުރިހާ ކަމެއް ކުރާށެވެ. ކާމިޔާބީގެ ސިއްރަކީ ﷲ އަށް ބޯލަބައި ކިޔަމަންވެ އެގޮތަށް ޢަމަލު ކޮށް ދިމާވާ ދަތިތަކަށް ކެތްތެރި ވުމެވެ.\nއެއްވެސް މީހަކީ އެމީހެއްގެ އަމިއްލަ ބާރުން އުޅޭ މީހެއް ނޫނެވެ. ހުރިހާ އެއްޗެއްވެސް ދެއްވާ ފަރާތަކީ ﷲ އެވެ. ﷲ ދެއްވި އެއްޗެއްނޫނީ އެއްވެސް މީހަކަށް ލިބިގެނެއް ނުވެއެވެ. މިދުނިޔެ އަކީ މަސައްކަތް ކުރުމުގެ ދުނިޔެ އެކެވެ. އެމީހަކަށް ލިބެނީ އެމީހަކު ހޯދި ކަމެކެވެ. މިދުނިޔެއަކީ އިމްތިހާނުގެ ހޯލެކެވެ.\nސޫރަތުލް މުލްކްގެ ދެ ވަނަ އާޔަތުގެ މާނައިގައި ވަނީ "އެކަލާނގެއީ ތިޔަބައިމީހުންކުރެ އެންމެ ޢަމަލް ރަގަޅީ ކާކުތޯ އިމްތިހާނު ކުރެއްވުމަށްޓަކައި، މަރުވުމާއި، ދިރިހުރުން އުފެއްދެވި ރަސްކަލާނގެ އެވެ. އަދި އެކަލާނގެއީ ޢަޒީޒް ވަންތަ، ގިނަގިނައިން ފާފަފުއްސަވާ ރަސްކަލާނގެ އެވެ."\nހަގީގަތަކީ މުސްލިމުންނާ ކުރިމަތިވާ ކޮންމެ ދެރަކަމަކީ އިމްތިހާނެކެވެ. ނުވަތަ ފާފަފުއްސެވުމެކެވެ.\nއަލް ބުޚާރީ 5641، އަދި މުސްލިމް 2573 ހަދީޡް ގައިވަނީ "ﷲ އަށް އީމާންވެގެންވާ މީހަކަށް ލިބޭ އުދަގުލަކީ އެއީ\nކަށްޓެއް ހެރުން ކަމުގައިވިޔަސް އެކަމަކުން ﷲ އެމީހަކު މަތިވެރި ކުރައްވަ އެވެ. ނުވަތަ ފާފައެއް ފުއްސަވަ އެވެ."\nކާމިޔާބު ލިބޭ މީހުންނަކީ ކެތްތެރިންނެވެ.\nސޫރަތުއްޒުމަރުގެ 10 ވަނަ އާޔަތުގެ މާނައިގައި ވަނީ "ކަލޭގެފާނު ވިދާޅުވާށެވެ. އޭ އީމާންވި ތިމަންރަސްކަލާނގެ އަޅުތަކުންނޭވެ. ތިޔަބައިމީހުންގެ ވެރިރަސްކަލާނގެ އަށް ތިޔަބައިމީހުން ތަޤުވާ ވެރި ވާށެވެ. މިދުނިޔޭގައި ހެޔޮކޮށް ކަންތައް ކުޅަ މީހުންނަށް ހެޔޮދަރުމަ ހުއްޓެވެ. އަދި ﷲގެ ބިން ވަނީ ތަނަވަސް ވެގެންނެވެ. ކެތްތެރިންނަށް އެއުރެންގެ ދަރުމަ ދެއްވާ ހުށިކަން ކަށަވަރީ ހިސާބެއްނެތި އެވެ."\nއެހެންވީމަ ހުރިހާ ކަމެއް ވެސް ވަރަށް ސާފެވެ. ހަގީގީ ކާމިޔާބީ އަކީ ދީނަށްޓަކައި ﷲ އެންގެވި ގޮތަށް ޢަމަލު ބަހައްޓައިގެންލިބޭ ކާމިޔާބެވެ. ދެ ދުނިޔޭގައި ކާމިޔާބު ވުމަކީ ހަގީގީ ކާމިޔާބެވެ. ދެ ދުނިޔޭގެ ކާމިޔާބު ބޭނުންވާ މީހަކު ވިސްނާނީ ހަމައެކަނި އާޚިރަތާއި މެދުގައެވެ. މަސައްކަތް ކުރާނީ ފަނާވުމެއްނެތް ދުނިޔެ ކާމިޔާބު ކުރުމަށެވެ. މިދުނިޔެ އާއި މެދު ވިސްނާ މީހަކަށް ލިބޭނީ މި ދުނިޔެ އިން ކާމިޔާބީގެ ކުޑަ މިންވަރެކެވެ.\nސޫރަތުލް އާޝޫރާގެ 20 ވަނަ އާޔަތުގެ މާނައިގައި ވަނީ "އާޚިރަތުގެ ޘަވާބަށް އެދި މަސައްކަތް ކުރާ މީހާ އަށް އޭނާގެ ޘަވާބު ތިމަން ރަސްކަލާނގެ އިތުރު ކުރައްވާ ހުށީމެވެ. އަދި ދުނިޔޭގެ މަންފާ ތަކަށް އެދޭ މީހާ އަށް ތިމަންރަސްކަލާނގެ އެއިން ދެއްވާ ހުށީމެވެ. އަދި އާޚިރަތުގައި އޭނާ އަށް (ޘަވާބުގެ) އެއްވެސް ނަސީބެއް ނެތެވެ."\nސޫރަތް ޔޫނުސްގެ 63 ،62 އަދި 64 ވަނަ އާޔަތް ތަކުގެ މާނައިގައި ވަނީ "ދަންނާށެވެ. ހަމަކަށަވަރުން، ﷲ ގެ ވަލިއްޔުންގެ މައްޗަކަށް އެއްވެސް ބިރެއްނެތެވެ. އަދި އެއުރެންނީ ހިތާމަ ކުރާނޭ ބަޔަކު ކަމުގައި ވެސް ނުމެވޭމެއެވެ."\n"އެއުރެންނަކީ އީމާންވެ ތަޤްވާ ވެރިވެ އުޅުނު މީހުންނެވެ."\n"ދުނިޔޭގެ ޙަޔާތުގައްޔާއި، އާޚިރަތުގައި އެއުރެންނަށް އުފާވެރި ކަމުގެ ޚަބަރު ހުއްޓެވެ. ﷲގެ ކަލިމަފުޅުތަކަށް ބަދަލުވުމެއް ނާންނަ ހުއްޓެވެ. ބޮޑުވެގެންވާ ނަސީބު ލިބުމަކީ ހަމަ އެއީ އެވެ."\nއެހެންމީހުންނަށް ﷲ ދެއްވާފައިވާ ނިޢުމަތްތަކަށް ބަލާ އެއެއްޗެހި ބޭނުން ވެގެން އުޅޭ ކަމަށްވާނަމަ ކާމިޔާބު މީހަކަށް ނުވެ ހިގައިދާނެ އެވެ. ކޮންމެ މީހަކީ ތަފާތު މީހެކެވެ. އެހެންކަމުން ﷲ ދެއްވި ނިޢުމަތުގެ ބޭނުން ހެޔޮގޮތުގައި ހިފޭނީ އަމިއްލަ ނަފްސު އިސްލާޙް ކުރުމަށް މަސައްކަތް ކޮށްގެންނެވެ. އެމީހަކަށް ދެއްވާފައިވާ ހުނަރު ދެނެގަނެ ދިނުގައިވާ ގޮތަށް ހުނަރުގެ ބޭނުން ކޮށްގެންނެވެ.\nސޫރަތުލް ތާހާ ގެ 131 ވަނަ އާޔަތުގެ މާނައިގައި ވަނީ، "އަދި އެއުރެންގެ ތެރެއިން ބަޔަކަށް ދުންޔަވީ ހަޔާތުގެ ޒީނަތްތެރި ކަމުގެ ގޮތުން ތިމަންރަސްކަލާނގެ އެތަކެއްޗާމެދު އެއުރެން އިމްތިހާނު ކުރެއްވުމަށްޓަކައި، ދެއްވި ތަކެއްޗަށް އެދިވަޑައިގެން، ކަލޭގެފާނު ނުބައްލަވާށެވެ. ކަލޭގެފާނުގެ ވެރި ރަސްކަލާނގެ ދެއްވަވާ ތަކެތި ހެޔޮކަން ބޮޑެވެ. އަދި ދެމިހުރުން މާބޮޑުއެވެ."\nދެ ދުނިޔޭގައި ކާމިޔާބުމީހަކަށް ވާން ބޭނުންނަމަ ކުރަންވީ ކަމަކީ ﷲ މިދުނިޔެ އަށް ފޮނުއްވި އެންމެ ކާމިޔާބު އިންސާނާ، މި އުއްމަތުގެ ނަބިއްޔާ މުޙައްމަދު ޞައްލަﷲ އަލައިހި ވަސައްލަމް ނަމޫނާ އަކަށްބަލައި އެކަލޭގެފާނުގެ ޢަމަލު ފުޅުތަށް ކޮޕީ ކުރުމެވެ.\nޓޮބްލެރޯން "ހަލާލު" ކުރުމުން ފާޑުކިޔުންތަކެއް\nހައްޖުވެރިން ނިދާލަން، "ކެޕްސޫލް ކޮޓަރި"ތަކެއް\nދަރުސްތަކާއި ހުތުބާ ރޭޓުކުރާނެ އެޕެއް\n22 ގަޑި އިރު ރޯދައަށް ތިބެވިދާނެ!


Haafizunge Bageechaain Alhafiz Mhuhammadh Ahmed | Dhiislam\nއަލްޙާފިޡް މުޙައްމަދު އަޙްމަދަކީ ކ މާލޭ ޒީނިޔާމާ ގޭ ސައްޔި އަޙްމަދާއި ހދ ކުޅުދުއްފުށީ ބާބުލްއަވާލީގެ ޙަދީޖާ ޙުސައިންގެ 7ދަރިންގެ އެންމެ ދޮށީ ދަރިފުޅެވެ. ޢުމުރުން 35އަހަރުގެ މުޙައްމަދަކީ 2011ވަނަ އަހަރު ޙާފިޡް ކަމުގެ ސަނަދު ހޯއްދަވާފައިވާ ޙާފިޡެކެވެ.\nއަލްޙާފިޡް މުޙައްމަދު އަޙްމަދު ކީރިތި ޤުރުއާން ހިތުދަސް ކުރަން ފެއްޓެވީ އުމުރުން 15އަހަރުފުޅުގައެވެ. ޤުރުއާން ހިތުދަސް ކުރެއްވުމަށް ޝައުޤުވެރިކަން އުފެދިވަޑައިގަތީ ބައްޕަގެ އެދިވަޑައިގަތުކަމަކަށް ޕާކިސްތާނަށް، ޤުރުއާން އުގެނިވަޑައިގަތުމަށް ވަޑައިގެން އުޅުއްވިއިރުއެވެ. މުޙައްމަދު ޤުރުއާން ހިތުދަސް ޙާފިޡްކަށް ވެވަޑައިގަތުމަކީ މުޙައްމަދުގެ މަންމަ އާއި ބައްޕަގެ ހުވަފެން ފުޅަކަށް ވުމަކީ އެކަން ކުރުމަށް ޝައުޤުވެރިކަން އުފެދުނު ސަބަބުކަމަށް މުޙައްމަދު ވިދާޅުވިއެވެ.\nޤުރުއާން ހިތުން ދަސްކުރެއްވުމަކީ ޕާކިސްތާނަށް ވަޑައިގެންނެވުމުގެ ކުރިން ކުރައްވަން ހިތުލެއްވެވި ކަމެއްވެސް ނޫންކަމަށް އަލްޙާފިޡް މުޙައްމަދު އަޙްމަދު ވިދާޅުވިއެވެ. ޤުރުއާން އުގެނިވަޑައިގަތުމަށް ޕާކިސްތާނަށް ގޮސް އުޅުއްވި ދުވަސްވަރަކީ ވަރަށް އުނދަގޫ ދުވަސްތަކެއްކަމަށް އޭނާ ވިދާޅުވިއެވެ. ފުރަތަމަ ކޮޅު ހިތުދަސް ކުރެއްވުމަށް ވަރަށް އުނދަގޫ ވެލެއްވި ކަމަށް މުޙައްމަދު ވިދާޅުވިއެވެ.\nސަބަބަކީ ފުރަތަމަ ފެއްޓެވިއިރު ރަނގަޅަށް މުސްޙަފް ބައްލައިގެން ވެސް ކިޔުއްވަން އެނގިނުލެއްވުމެވެ. އެކަން ފަސޭހަ ކުރެއްވުމަށްޓަކައި ފަރިތަކޮށް ކިޔަވާ ކުއްޖެއްލައްވައި ދެތިން ފަހަރު ކިޔުއްވައި އަޑުއެއްސެވިއެވެ. އަދި އެގޮތަށް ކިޔުއްވާއިރު މައްދު ކުރާ ތަންތަނާއި ޢުންނަ ކުރެވޭ ތަންތަން ފާހަގަ ކުރެއްވެވިކަމަށް މުޙައްމަދު ވިދާޅުވިއެވެ.\nޕާކިސްތާނުގައި ކިޔަވައި ވިދާޅުވި ދުވަސްވަރުގެ ހަނދާންތަށް އާކުރައްވަމުން މުޙައްމަދު ވިދާޅުވީ ޤުރުއާން ކިޔެވުމަށް ވަކި ގޮތަކަށް އިށީނދެ ތިބެންޖެހޭ ޖެހުމަކީ އާދަކުރަން އުނދަގޫފުޅުވި ކަމެއްކަމުގައެވެ. ނަމަވެސް މާގިނަ ދުވަސް ތަކެއް ނުވެ އެކަމަށްވެސް ހޭނިވަޑައިގަތެވެ. ފުރަތަމަ ކޮޅު ހިތުދަސް ކުރަން އުނދަގޫ ވެލެއްވިއަސް ﷲގެ ރަޙްމަތް ފުޅުން ހިތުދަސް ކުރައްވަން ފަސޭހެވަ ހިތް އަލިވާން ފެށިއެވެ. ފުރަތަމަ ދަސްކުރައްވަން ފެއްޓެވިއިރު ދުވާލު އެއްކޮށް ކިޔަވައިގެން 5އާޔަތް ދަސްވިނަމަވެސް ފަހުން ފަސޭހަކަމާއި އެކު ދަސްކޮށްލެވޭ ކަމަށް މުޙައްމަދު ވިދާޅުވިއެވެ.\nކިޔަވައި ވަޑައިގަތް ދުވަސް ވަރުގެ ވާހަކަތަށް ހިއްސާ ކުރައްވަމުން އިތުރަށް މުޙައްމަދު ވިދާޅުވީ ފިނި މޫސުމުގައި ރޭގަނޑު ދިގުވާތީ ފަތިސް ނަމާދުގެ ކުރިން އެއްގަޑިއިރު ކްލާސް ނަންގަވަން ޖެހިވަޑައިގަންނަވާ ކަމަށެވެ. އަދި ފަތިސް ނަމާސު ފަހުން 30މިނެޓު އަނެއްކާވެސް ކްލާސް ނަންގަވަން ޖެހިވަޑައިގަންނަވާ ކަމަށެވެ. އަދި ފިލާވަޅު ދަސް ނުވާނަމަ އަދަބެއްގެ ގޮތުން ގުދަށް ބާއްވާ ކަމަށާއި ކިޔައި ދެއްވަމުން ދާއިރު ކުށް ކިޔުއްވޭނަމަ އުސްތާޒް ދަނޑިބުރިން ޖައްސަވާ ވާހަކަ ހިއްސާ ކުރައްވަމުން ވިދާޅުވީ އަދިވެސް އޭރު ފިލާވަޅު ކިޔައިދެއްވި އިރު ކިޔުއްވުނު ކުށް ތަށް ހަނދުމަހުރި ކަމަށެވެ. ގަޑިއަށް ކްލާހަށް ވަޑައިނުގަންނަވާނަމަވެސް އަދަބު ލިބޭކަމަށް މުޙައްމަދު ވިދާޅުވިއެވެ.\nއަލްޙާފިޡް މުޙައްމަދު އަޙްމަދު ދެކިލައްވާ ގޮތުގައި ޙާފިޡަކަށް ވެވުމަކީ ދިރިއުޅުމުގައި ޙާސިލް ކުރެއްވެވުނު އެންމެ ރަނގަ އެންމެ ބޮޑު ކަންތައް\nމިހުރިހާ ކަންކަމަކާއި އެކުވެސް 3އަހަރާއި ބައިން މުޙައްމަދު ކީރިތި ޤުރުއާން ހިތުދަސް ކޮށް ނިންމަވައިލެއްވިއެވެ.\nމިހާރު ކީރިތި ޤުރުއާނާއި ބެހޭ މަރުކަޒުގައި ކުޑަ ކުދިންނާއި ބޮޑެތި ބޭފުޅުންނަށް ޤުރުއާން ހިތުދަސްކޮށްދެއްވާ މުދައްރިސެއްގެ ގޮތުގައި މަސައްކަތް ކުރައްވާ މުޙައްމަދު ވަނީ އިސްލާމިކް ޔުނިވަރސިޓީ އޮފް މޯލްޑިވްސް އިން ޤުރުއާން މުދައްރިސް ކަމުގެ ޑިގްރީވެސް ހާސިލް ކުރައްވައިފައެވެ.\nއަލްޙާފިޡް މުޙައްމަދު އަޙްމަދު ދެކިލައްވާ ގޮތުގައި ޙާފިޡަކަށް ވެވުމަކީ ދިރިއުޅުމުގައި ޙާސިލް ކުރެއްވެވުނު އެންމެ ރަނގަ އެންމެ ބޮޑު ކަންތަކެވެ. އަދި އެކަމުގެ ސަބަބުން އެހެން ޢިލްމުތަށް ޙާސިލް ކޮށް ދަސްކުރުމަށް ފަސޭހަވެގެން ދިޔައެވެ. އަދި ދިރިއުޅުމަށް ވެސް އެކަމުގެ ސަބަބުން ފައިދާތަކެއް ވެގެން ދާކަމަށް މުޙައްމަދު ވިދާޅުވިއެވެ. އަދި މުޙައްމަދަކީ ޤުރުއާން މުދައްރިސަކަށް ވުމުން އެމަސައްކަތަށްވެސް ފަސޭހަވެގެން ދާކަމަށް އޭނާ ވިދާޅުވިއެވެ.\nމުސްތަޤްބަލަށް މިދާއިރާއިން ކުރާ އުންމީދަކީ މުޙައްމަދުގެ ކިބައިން ވީހާވެސް ގިނަ ދަރިވަރުން ޤުރުއާން ހިތުދަސް ކުރުންކަމަށް މުޙައްމަދު ވިދާޅުވިއެވެ. އަދި ޤުރުއާން ހިތުދަސް ކުރާ ކުދިންނަށް އުސްތާޒެއްގެ ހައިސިއްޔަތުން ވިދާޅުވީ ޤުރުއާން ހިތުދަސް ކުރުމުގައި ރަނގަޅަށް ދަސްނުވަނިސް މުދައްރިސަށް ފިލާވަޅު ކިޔައިނުދިނުމަށެވެ. އަދި ދަސް ކުރުމުގައި ރަނގަޅަށް އަކުރުތަކާއި ފިލިތަކަށް ބަލައިގެން ދަސްކުރުމަށާއި، އަވަސް އަރުވައިނުލައި ފަރުވާތެރިކަމާއި އެކު ދަސްކުރުމަށެވެ. އަދި ދަސްކުރާބައި ރަނގަޅަށް މުރާޖަޢާ ކުރުމަށް ވިދާޅުވިއެވެ. ކިޔަވައި ދެއްވާ މުދައްރިސުންނަށް އިޚްތިރާމް ކުރާ ބަޔަކަށް އަބަދުވެސް ވުމަށް ވިދާޅުވިއެވެ. އަދި އެބޭފުޅުން ދެއްވާ ނަސޭޙަތާއި އިރުޝާދު އަބަދުވެސް އަޑުއަހައި ޤަބޫލު ކުރުމަށް ވިދާޅުވިއެވެ.


އަލްފާޟިލް އަޙްމަދު ޝަކީބު - ޤައުމީ އިނާމު - ހިތްވަރުދިނުމުގެ ޤައުމީ އިނާމު - 2015 - The President's Office\nކުޅިވަރުގެ ދާއިރާއިން؛ ކުޅިވަރުގެ ބޭސްވެރިކަމުގެ ރޮނގުން:\nއަލްފާޟިލް އަޙްމަދު ޝަކީބު\nކުޅިވަރުގެ ދާއިރާއިން، ކުޅިވަރުގެ ބޭސްވެރިކަމުގެ ރޮނގުން ހިތްވަރު ދިނުމުގެ ޤައުމީ އިނާމު މިއަހަރު ލިބިވަޑައިގަންނަވާ އަޙްމަދު ޝަކީބަކީ، ރާއްޖޭގެ ކުޅިވަރުގެ މައިދާނުން، ޚާއްޞަކޮށް، ފުޓްބޯޅައިން ފާހަގަކޮށްލެވޭ ބޭފުޅެކެވެ. މިދާއިރާއާ އޭނާ ގުޅިވަޑައިގަތީ، ރާއްޖޭގެ ސީނިއަރ ފިރިހެން ޤައުމީ ފުޓްބޯޅަ ޓީމުގެ ފިޒިޝަނެއްގެ މަޤާމު، 1996 ވަނަ އަހަރު އަދާކުރައްވަން ފެށްޓެވި ހިސާބުންނެވެ.\nމި މަޤާމުގައި މެދުކެނޑުމެއްނެތި މިހާ ގިނަދުވަސް ޝަކީބު ހޭދަކުރައްވާފައިވަނީ، އަދާކުރައްވާ ވަޒީފާއަކަށްވުރެ ބޮޑަށް ދިވެހި ފުޓްބޯޅައަށާއި، އެކި ކުޅިވަރުތައް ކުޅޭ ކުޅުންތެރިންނަށް އޭނާގެ ފަރާތުން ވެދެއްވޭ ވަރަށްބޮޑު އެހީތެރިކަމެއްކަމަށް ދެކެވަޑައިގަންނަވާތީއެވެ. މީގެ އެންމެބޮޑު ހެތްކަކީ، މި މުއްދަތުގައި ރާއްޖޭގެ އެކި ކުޅިވަރުތަކުގައި ޙަރަކާތްތެރިވެފައިވާ އަދި ޙަރަކާތްތެރިވަމުންގެންދާ ކުޅުންތެރިންނަށް، ކުޅުމުގެ ތެރޭގައި ލިބޭ އަނިޔާތަކަށް އޭނާ ފަރުވާކޮށްދެއްވާފައިވަނީ، ހިލޭ ސާބަހަށް ކަމަށްވާކަމެވެ. މިއީ އޭނާގެ ޚިދުމަތުގެ ތެރެއިން އެންމެ ބޮޑަށް ފާހަގަކުރެވޭ އެއްކަންތަކެވެ. ރާއްޖޭގެ ޤައުމީ ފުޓްބޯޅަ ޓީމުގެ އިތުރުން، ފުޓްބޯޅައިގައި ނަން ހިނގާ ރާއްޖޭގެ ބޮޑެތި ހުރިހާ ކްލަބްތަކަށާއި، ރާއްޖޭގެ އެހެނިހެން ކުޅިވަރު އެސޯސިއޭޝަންތަކަށްވެސް ޝަކީބު ޚިދުމަތް ދެއްވަމުން ގެންދަވަނީ، އެއްވެސް އަގަކާނުލައެވެ. ރާއްޖޭގެ ފުޓްބޯޅަ ކްލަބްތަކުގެ މެޑިކަލް އޮފިސަރުން ތަމްރީނު ކުރެއްވުމުގައި، ފާއިތުވި ދިގު މުއްދަތުގައި ނުހަނު ގިނަގުނަ މަސައްކަތްތަކެއް އޭނާވަނީ ކުރައްވާފައެވެ.\nއޭ.އެފް.ސީ އާއި ފީފާގެ އެކްރެޑިޓެޑް ސްޕޯޓްސް ފިޒިޝަނަކަށް ވެވަޑައިގަތުމުގެ ކުރިން، އަޙްމަދު ޝަކީބުވަނީ އޭ.އެފް.ސީ.ގެ3އަހަރު ދުވަހުގެ ޓީމް ފިޒިޝަން ކޯސް އަދި ޓީމް ފިޒިޝަން އެޑްވާންސް ކޯސް ފުރިހަމަކުރައްވާފައެވެ. އަދި އޮތޯޕެޑިކް މެޑިސިންގެ ޕޯސްޓްގްރެޖްއޭޖް ކޯހެއް ފުރިހަމަކުރެއްވުމުގެ އިތުރުން، އޭނާވަނީ ފީފާއާއި އޭ.އެފް.ސީ. ގެ ތަފާތު 22 ތަމްރީނު ޕްރޮގްރާމް، ރާއްޖެއިން ބޭރުގައި ފުރިހަމަކުރައްވާފައެވެ.\n1996 ން ފެށިގެން މިހާތަނަށް ރާއްޖޭގެ ސީނިއަރ އަދި ޖޫނިއަރ ނޭޝަނަލް ޓީމުތައް ކުޅުނު 150 އަށްވުރެ ގިނަ މެޗުގައި ޓީމުގެ ފިޒިޝަނަކަށް މަސައްކަތް ކުރައްވާފައިވާއިރު، މި މުއްދަތުގައި ރާއްޖެއިން ފުޓްބޯޅައިގައި ހޯދި ހުރިހާ ކާމިޔާބީއެއްގައި، އަޙްމަދު ޝަކީބުގެ ޙިއްޞާ ވަރަށްވެސްބޮޑުކަން ފާހަގަކޮށްލަންޖެހެއެވެ.\nމިހާރު އަޙްމަދު ޝަކީބަކީ ފީފާގެ އެފް.މާކް ސްޓަޑީ ގްރޫޕްގެ ސަޑްން ކާޑިއެކް ޑެތް އިން ސްޕޯޓްސް ޕްރިވެންޝަން ރިސަރޗް ގްރޫޕްގެ ކޯ އޯތަރއެއްގެ އިތުރުން، ފީފާގެ މެޑިކަލް ނެޓްވާރކްގެ ސްޕޯޓްސް މެޑިސިން އެޑްވައިޒަރީ ޕެނަލްގެ9މެންބަރުންގެ ތެރެއިން މެންބަރެއްވެސް މެއެވެ.\nއެފް.އޭ.އެމް.ގެ ރަސްމީ ހިސާބުތައް ދައްކާގޮތުގައި، އަޙްމަދު ޝަކީބު ވަނީ ރާއްޖޭގައި ކުޅިވަރު ކުޅޭ ކުޅުންތެރިންނަށް މިހާތަނަށް އެއްލައްކަ ފަސްދޮޅަސް ދެހާސް މެޑިކަލް ކޮންސަލްޓަންސީ ދެއްވާފައެވެ. މީގެއިތުރުން، އެފް.އޭ.އެމް ކްލިނިކުން ބޭރުގައިވެސް އަޙްމަދު ޝަކީބު ވަނީ އެއްވެސް އަގެއް ނެންގެވުމެއްނެތި ޢާންމުންގެ އެތައް ބަޔަކަށް ފަރުވާދެއްވާފައެވެ.\nއަޙްމަދު ޝަކީބުގެ ޚިދުމަތް ލިބިފައިވަނީ ހަމައެކަނި ރާއްޖޭގެ ކުޅުންތެރިންނަށް އެކަންޏެއް ނޫނެވެ. 2009 ވަނަ އަހަރު ބަންގްލަދޭޝްގައި އޮތް ސާފް ޗެމްޕިއަންޝިޕްގައި، ރާއްޖެއާއި އިންޑިއާ ބައްދަލުކުރި މެޗްގައި، ކާޑިއަކް އެރެސްޓަކަށް ދިޔަ އިންޑިއާ ކުޅުންތެރިއަކަށް ދަނޑުމަތީގައި ފަރުވާދީ، އެ ކުޅުންތެރިޔާގެ ފުރާނަ ސަލާމަތްކުރުމުގައި ޝަކީބު އަދާކުރެއްވި ދައުރު، އިންޑިއާގެ ނޫސްތަކުންނާއި، ފީފާ އަދި އޭ.އެފް.ސީ. އިން ވަނީ ވަރަށް ބޮޑަށް ފާހަގަކޮށްފައެވެ.\nއަޙްމަދު ޝަކީބު އިސްވެ ހުންނަވައިގެން، [ސްޕޯޓްސް މެޑިސިން އެސޯސިއޭޝަން] ގެ ނަމުގައި އެސޯސިއޭޝަނެއް އުފައްދަވައި، ބައިނަލްއަޤްވާމީ ގޮތުން ބަލައިގަންނަ އެސޯސިއޭޝަނަކަށް، އެ އެސޯސިއޭޝަން މިއަދު ވަނީ ހައްދަވާފައެވެ. އޭނާއަކީ މިހާރު އެ އެސޯސިއޭޝަންގެ ވައިސް ޕްރެޒިޑެންޓްވެސް މެއެވެ.\nއަޙްމަދު ޝަކީބު ފާހަގަކުރެވިފައިވަނީ، ޚިދުމަތް ހޯދަން އަންނަ ކުޅުންތެރިންނަށް ހިނިތުންވުމާއެކު ފަރުވާކުރެއްވުމުގައި ދެމިހުންނެވި ބޭފުޅެއްގެ ގޮތުގައެވެ. މިއަދުވެސް މި ޚިދުމަތުގައި އޭނާ ދެމިހުންނެވުމުގެ އެންމެބޮޑު ސިއްރަކީ، މިކަމަށް އޭނާގެ ހިތްޕުޅުގައި އޮތް ލޯތްބާއި، ދިވެހި ކުޅިވަރަށް އޭނާގެ ހިތްޕުޅުގައި އޮތް ލޯތްބެވެ. އަދި ރާއްޖޭގެ ފުޓްބޯޅަ އިދާރާގެ ހިންގުން ހަރުދަނާކުރުމަށް ފީފާއިން އެންމެފަހުން އެކުލަވައިލި ނޯމަލައިޒޭޝަން ކޮމިޓީގެ ވައިސް ޗެއަރމަނަކަށް ޝަކީބު ޢައްޔަނު ކޮށްފައިވާކަމީ، ދުނިޔޭގެ ފުޓްބޯޅައިގެ މައި އިދާރާއިން އަޙްމަދު ޝަކީބް ކުޅިވަރަށް ކޮށްދެއްވާފައިވާ އަގުހުރި ޚިދުމަތްތަކުގެ އަގު ވަޒަންކުރާކަމުގެ އަލިގަދަ ހެތްކެކެވެ.


Kendhoo vote fohtehge tmassala EC in thahugeegu kuranee | Mihaaru\nކެންދޫ ދާއިރާގެ ގޮނޑި އަށް ދެވަނަ ފަހަރަށް ވެސް އިންތިޚާބު ކޮށްފައިވާ އަލީ ހުސައިން: އެ ދާއިރާގެ ވޯޓު ފޮއްޓަކަށް ވޯޓުލީ ގޮތާ ގުޅޭ މައްސަލަައެއް ތަހުގީގު ކުރަން އީސީން ވަނީ ނިންމާފައި.---ފައިލް ފޮޓޯ: މިހާރު\nކެންދޫ ވޯޓު ފޮއްޓެއްގެ މައްސަލަ އީސީން ތަހުގީގުކުރަނީ\n09 އެޕްރީލް 2019 - 13:37 29 comments\nމިދިޔަ ހޮނިހިރު ދުވަހު ބޭއްވި ރައްޔިތުންގެ މަޖިލިހުގެ އިންތިޚާބުގައި ބ. ކެންދޫގައި ބެހެއްޓި އެ ދާއިރާގެ ވޯޓު ފޮއްޓަކަށް ވޯޓު ލީ ގޮތާ ބެހޭ ގޮތުން މައްސަލައެއް ހުށަހެޅުމުން އެކަން ތަހުގީގުކުރަން އިލެކްޝަންސް ކޮމިޝަން (އީސީ) އިން ނިންމައިފި އެވެ.\nވަގުތީ ނަތީޖާ ދައްކާ ގޮތުން ކެންދޫ ދާއިރާގެ ގޮނޑި ކާމިޔާބު ކުރެއްވީ މިހާރު ވެސް އެ ދާއިރާގެ މެމްބަރު ޖުމްހޫރީ ޕާޓީގެ އަލީ ހުސެއިން އެވެ. އަލީ ހުސެއިނަށް 988 ވޯޓު ލިބިވަޑައިގެންނެވި އިރު، އޭނާއާ ވާދަކުރެއްވި އެމްޑީޕީގެ ކެންޑިޑޭޓު އަހުމަދު ލަތީފަށް ލިބިވަޑައިގަތީ 829 ވޯޓެވެ.\nކެންދޫގައި ބެހެއްޓި ވޯޓު ފޮއްޓެއްގެ ނަތީޖާ ބާތިލްކޮށް، އަލުން ވޯޓުލެވޭނެ އިންތިޒާމުތައް ހަމަޖައްސައި ދިނުމަށް އެދި އީސީ އަށް ހުށަހެޅީ އިންތިޚާބުގައި ނާކާމިޔާބުވެވަޑައިގެންނެވި އަހުމަދު ލަތީފްގެ ފަރާތުންނެވެ.\nއީސީގެ މެމްބަރު އަހުމަދު އަކްރަމް "މިހާރު" އަށް ވިދާޅުވީ ކެންދޫގައި ބެހެއްޓި ވޯޓު ފޮއްޓެއް ތަހުގީގު ކުރުމަށް ކޮމްޕްލެއިންޓްސް ބިއުރޯގެ ޓީމެއް އެ ރަށަށް ދާން ނިންމާފައިވާ ކަމަށެވެ. އެ މައްސަލައިގެ ތަހުގީގަކަށް ދާން ނިންމީ ވަރަށް ގިނަ ޝަކުވާތަކެއް ހުށަހަޅާފައި ވާތީ ކަމަށް އޭނާ ވިދާޅުވި އެވެ.\nއަކްރަމް ވިދާޅުވި ގޮތުގައި އެ ފޮއްޓާ މެދު ގޮތެއް ނިންމާނީ ތަހުގީގަށް ފަހު އެވެ.\nއީސީ އަށް ހުށަހެޅި މައްސަލައިގައި ވަނީ ވޯޓު ލާ މީހުންގެ ތަފްސީލް ގަޑިއަކު އެއްފަހަރު ހާމަކުރަން އޮންނަ އުސޫލުގެ ދަށުން، މެންދުރު ދޭއް ޖެހި އިރު، އެ ފޮއްޓަށް 377 މީހަކު ވޯޓު ލި ކަމަށް ބުނި ނަމަވެސް އެ އަދަދަށް މީހުން ވޯޓުލާފައި ނުވާ ކަމަށެވެ.\nއީސީން ވަނީ އދ. މާމިގިލީގައި ބެހެއްޓި ތިން ފޮއްޓެއްގެ ބާތިލް ވޯޓުތައް އަލުން ގުނަން ނިންމައިފަ އެވެ. އަދި ވޯޓު ފޮށިތައް ގުނުމަށް ހުށަހެޅި އިތުރު ޝަކުވާތައް ބަލާފައި، އެތަންތަނަކީ ނަތީޖާ އަށް ބަދަލު އަންނާނެ ފަދަ ތަންތަނަށް ނުވާތީ އެ މައްސަލަތައް ކުރިއަށް ނުގެންދަން އީސީން ވަނީ ނިންމައިފަ އެވެ.\nއިތުރު ލިޔުންތައް ބ. އަތޮޅު އިލެކްޝަންސް ކޮމިޝަން ބ. ކެންދޫ ރައްޔިތުންގެ މަޖިލީހުގެ އިންތިޚާބު 2019 ގާނޫނީ ވަކީލު އަލީ ހުސައިން


Avin dhuvvaa boatuge fahu maruhalaage dhathurah | Mihaaru\nއަވިން ދުއްވާ މަތިންދާ ބޯޓުގެ ޕައިލެޓް ދުބާއީ އަށް ފުރުމުގެ ކުރިން ގާހިރާ އެއާޕޯޓުގައި ނޫސްވެރިންނާ ވާހަކަ ދައްކަވަނީ. --ފޮޓޯ:އޭއެފްޕީ\nއަވިން ދުުއްވާ ބޯޓުގެ ފަހު މަރުހަލާގެ ދަތުރަށް ފަށައިފި\n24 ޖުލައި 2016 - 13:19\nގާހިރާ އިން އަބޫ ދާބީ އަށް ދިއުމަށް 48 ގަޑިއިރު ހޭދަވާނެ އެވެ. ސާފު ހަކަތަ ޕްރޮމޯޓް ކުރުމަށް މިދިޔަ އަހަރުގެ މާޗު9ވަނަ ދުވަހު ސޯލާ އިމްޕަލަސް ދަތުރަށް ފުރީ އަބޫ ދާބީންނެވެ. ބޯޓުގެ ފަހު ލެގުގައި ޕައިލެޓްކަން ކުރާނީ ބާޓްރޭންޑް ޕިކާޑެވެ. ބޯޓުގެ އަނެއް ޕައިލެޓަކީ އަންދަރު ބޯޝްބާގެވެ. ބޯޓު ދަތުރު ކުރަމުންދާ އިރު މެދުއިރުމަތީގެ ގަދަހޫނުގައި ޖެހި ބޯޓަށް ކަމެއް ވެދާނެތީ ޕައިލެޓް ޕިކާޑް ވަނީ ކަންބޮޑުވުން ފާޅުކޮށްފަ އެވެ. އަދި ސައުދީ އަރަބިއާގެ ސަހަރާތަކުގެ މަތިން ދަތުރުކުރާ އިރު ބޯޓު ދުއްވަން ބުރަފަތި ބާރަށް އަނބުރަން ޖެހުމަކީ ބޯޓުގެ ލީތިއަމް ޕޮލިމާ ބެޓަރީގެ ހަކަތައިގެ ރިޒާވްއާ މެދު އިތުރަށް ސަމާލުވާން ޖެހޭ ކަމެކެވެ.\nއަވިން ދުއްވާ މަތިންދާ ބޯޓު އަބޫ ދާބީ އަށް ފުރަން ތައްޔާރުވެފައި. --ފޮޓޯ:އޭއެފްޕީ\nސްޕޭނުގެ ސެވިއްޔާ އިން ފުރައިގެން މިސްރުގެ ގާހިރާ އަށް ޖައްސަން ކައިރިވެފައި ވަނިކޮށް ވެސް ބޯޓުގެ ބެޓްރީ ލެވެލް ފުރަތަމަ ފަހަރަށް ވަނީ 30 ޕަސެންޓަށް ވުރެ ދަށްވެފަ އެވެ.\nއެއްވެސް ތެލެއް ބޭނުން ނުކޮށް ސާފު ހަކަތައިން ދުއްވާ ބޯޓު މިހާތަނަށް ވަނީ 30،000 ކިލޯ މީޓަރު ކަޑައްތުކޮށްފަ އެވެ. އަވިން ދުއްވާ ބޯޓުގެ ދަތުރު ނިންމާލާ ގޮތަށް ކުރިން ހަމަޖެހިފައި އޮތީ މިދިޔަ އަހަރު އެވެ. ނަމަވެސް ޕެސިފިކް ހުރަސްކޮށް ފަސް ދުވަހުގެ ދިގު ދަތުރަށް ފަހު ބޯޓުގެ ބެޓެރީ ހަލާކުވުމުން 10 މަސް ދުވަހަށް ދަތުރު މެދުކަނޑާލަން ޖެހުނެވެ.\nއަވިން ދުއްވާ މަތިންދާ ބޯޓުގެ ދެ ޕައިލެޓުން ކަމަށްވާ ބޯޝްބާގު (ކ) އާއި ޕިކާޑް ގާހިރާ އެއާޕޯޓުގައި ނޫސްވެރިންނާ ވާހަކަ ދައްކަވަނީ. --ފޮޓޯ:އޭއެފްޕީ\nއަވިން ދުއްވާ ބޯޓު ދުބާއީގައި ޖެއްސުމަކީ ޕިކާޑުގެ 17 އަހަރުވީ ހުވަފެނެއް ހަގީގަކަށްވުމެވެ. މި ޚިޔާލު އޭނާ އަށް އައީ 1999 ވަނަ އަހަރު ބެލޫނެއްގައި ދުނިޔެ ވަށާ ބުރު ޖަހަން ކުރި ދަތުރާ ގުޅިގެންނެވެ. ސޯލާ އިމްޕަލްސް ޕްރޮޖެކްޓުގައި ޕިކާޑާއި ބޯޝްބާގު މަސައްކަތް ކުރާތާ 10 ވަރަކަށް އަހަރު ވެއްޖެ އެވެ.\nޕިކާޑް ވިދާޅުވީ އަވިން އުފައްދާ ހަކަތައަކީ މަތިންދާ ބޯޓު ދުއްވުމުގައި ކުރިމަގުގައި ދައުރެއް އަދާކުރާނެ އެއްޗެއް ކަމަށެވެ. އަދި ކުރިއަށް އޮތް 10 އަހަރު ތެރޭ ކުރު އަދި މެދު ރާސްތާގެ ދަތުރުތަކަށް އިލެކްޓްރިކް މަތިންދާ ބޯޓު ބޭނުންކުރާނެ ކަމަށް އޭނާ ވިދާޅުވި އެވެ.\nއަވިން ދުއްވާ މަތިންދާ ބޯޓު ގާހިރާ އެއާޕޯޓުން ނައްޓާލަނީ. --ފޮޓޯ:އޭއެފްޕީ\nވައިގެ ދަތުރުގެ ތާރީޚުގައި އެންމެ ދިގު ދަތުރެއްކޮށް، ސޯލާ އިމްޕަލްސް2ވަނީ ވެސްޓަން އެޓްލާންޓިކް ހުރަސް ކޮށްފަ އެވެ. އެ ދަތުރަށް ހަތަރު ދުވަހާއި 21 ގަޑިއިރު ހޭދަވި އެވެ. ބޯޓުގެ ފިޔަގަނޑުގައި ވަނީ އަވިން ހަކަތަ ރައްކާ ކުރުމަށް 17،000 ސެލް ހަރުކޮށްފަ އެވެ. ސާފު ހަކަތަ ޕްރޮމޯޓް ކުރަން ކުރާ މި ދަތުރުގައި ބޭނުންކުރާ ބޯޓުގެ ފިޔަގަނޑު ބޯއިން 747 ގެ ބޯޓެކޭ އެއްވަރެވެ.\nއިތުރު ލިޔުންތައް ސޯލާ ޕަވާ މެދު އިރުމަތި މިސްރު\nއަވިން ދުއްވާ ބޯޓު ދުނިޔެ ވަށާ ތާރީޚީ ބުރުޖައިފި\nއަވިން ދުއްވާ ބޯޓު މިސްރުގެ ގާހިރާ އަށް ޖައްސައިފި


(1) ا ل ر (މި އަކުރުތަކުގެ مراد ދެނެވޮޑިގެންވަނީ اللَّهއެވެ.) މިއީ حكمةތެރި ފޮތުގެ (އެބަހީ: قرآنގެ) آيةތަކެވެ.\n(2) މީސްތަކުންނަށް إنذارކުރެއްވުމަށާއި، إيمانވެއްޖެ މީސްތަކުންނަށް އެއުރެންގެ ވެރިރަސްކަލާނގެ حضرةގައި އިސްކަމާއި، މަތިވެރި مقام ހުރިކަމުގެ އުފާވެރި\n(3) ހަމަކަށަވަރުން، ތިޔަބައިމީހުންގެ ވެރިރަސްކަލާނގެއީ، اللَّهއެވެ. އެކަލާނގެއީ، އުޑުތަކާއި ބިން ހަ ދުވަހުގެ ތެރޭގައި ހެއްދެވި ރަސްކަލާނގެއެވެ. ދެން عرشގެ މައްޗަށް އެކަލާނގެ استواءވެވޮޑިގެންވިއެވެ. އެކަލާނގެ (އެންމެހާ) ކަންތައްތައް މިންވަރު ކުރައްވައި تدبيرކުރައްވަތެވެ. އެކަލާނގެ إذنފުޅަށް ފަހުގައި މެނުވީ (އެއްވެސް މީހަކަށް شفاعةތެރިވާނޭ) شفاعةތެރިޔަކު ނުވެއެވެ. އެއީ ތިޔަބައިމީހުންގެ ވެރި اللَّهއެވެ. ފަހެ، ތިޔަބައިމީހުން އެކަލާނގެއަށް އަޅުކަން ކުރާށެވެ! ފަހެ، ތިޔަބައިމީހުން ހަނދުމަ ނުކުރަނީހެއްޔެވެ؟\n(4) ތިޔަބައިމީހުން އެންމެން رجوعވުން ވަނީ، އެކަލާނގެ حضرةއަށެވެ. (މިއީ) اللَّهގެ حق وعدފުޅެވެ. ހަމަކަށަވަރުން، ނެތުމުގެ ތެރެއިން خلقތަކުން އަލަށް އުފައްދަވައި، ދެން އަލުން އެ خلقތަކުން إعادةކުރައްވަނީ، އެކަލާނގެއެވެ. (އެއީ) إيمانވެ صالح عملތައް ކުޅަމީހުންނަށް عدلވެރި ގޮތުން ޖަޒާ ދެއްވުމަށްޓަކައެވެ. އަދި كافرވި މީހުންނަށް އެއުރެން كافرވެ އުޅުނުކަމުގެ ސަބަބުން، ކެކިކެކި ހުންނަ ހޫނުފެނުގެ ބުއިމަކާއި، ވޭންދެނިވި عذابހުށްޓެވެ.\n(5) އެކަލާނގެއީ، އަލިކަމެއްކަމުގައި އިރު ލައްވައި، ނޫރެއްކަމުގައި ހަނދު ލެއްވި ރަސްކަލާނގެއެވެ. އަދި އެ ހަނދު ހިނގުމަށް منـزلތަކެއް މިންވަރުކުރެއްވިއެވެ. (އެއީ) ތިޔަބައިމީހުން އަހަރުތަކުގެ عددއާއި (މައްސަރުތަކާއި ދުވަސްތަކުގެ) حسابދެނެގަތުމަށްޓަކައެވެ. حقގޮތުން މެނުވީ، اللَّه، އެތަކެތި ނަހައްދަވައެވެ. އެނގޭބަޔަކަށް އެކަލާނގެ آيةތައް تفصيلކޮށްދެއްވަތެވެ.\n(6) ހަމަކަށަވަރުން، ރޭދުވާ ތަފާތުވުމުގައްޔާއި އުޑުތަކާއި، ބިމުގައި اللَّه ހެއްދެވި (އެންމެހައި) ތަކެތީގައި، تقوىވެރިވާ ބަޔަކަށް دليلތަކެއްވާކަން ކަށަވަރެވެ.\nހަމަކަށަވަރުން، ތިމަންރަސްކަލާނގެއާ ބައްދަލުވާން ނޭދޭ، އަދި ދުނިޔޭގެ ދިރިއުޅުމަށްރުހި، އަދި އެކަމަށް ހިތްހަމަޖައްސައިގެންތިބެ ތިމަންރަސްކަލާނގެ آيةތަކާމެދު غافلވި މީހުން (ދަންނާށެވެ!) އެއުރެން ތިބެނިވި ތަނަކީ، ނަރަކައެވެ. (އެއީ) އެއުރެން ހޯދައިއުޅުނު عملތަކުގެ ސަބަބުންނެވެ.\n(9) ހަމަކަށަވަރުން، إيمانވެ، صالح عملތައް ކުޅަމީހުންނަށް، އެއުރެންގެ إيمانކަމުގެ ސަބަބުން، އެއުރެންގެ ވެރިރަސްކަލާނގެ އެއުރެންނަށް ތެދުމަގު ދައްކަވާނެތެވެ. نعمةގެ ސުވަރުގެތަކުގައި، އެއުރެންގެ ދަށުން ފެންކޯރުތައް ހިނގަހިނގާ ހުންނާނެތެވެ.\n(10) އެތާނގައި، އެއުރެންގެ دعاءއަކީ [سبحانك اللّهم] އެވެ. އޭ ހައްދަވާ ބޮޑުކުރެއްވި ރަސްކަލާކޯއެވެ! އިބަރަސްކަލާނގެއަށް އަޅަމެން تسبيحދަންނަވަމެވެ. އަދި އެތާނގައި، އެއުރެންގެ تحيّةއަކީ، [سلام] އެވެ. އަދި އެއުރެންގެ دعاءގެ ނިންމުމަކީ، [الحمد للَّه رب العالمين] އެވެ. حمدހުރީ عالمތަކުގެ ވެރި اللَّهއަށެވެ.\n(11) ހެޔޮކަމާއި، ثواب އަވަސްކޮށްދެއްވުމަށް މީސްތަކުން އެދޭހިނދު، އެކަން އަވަސްކޮށްދެއްވާ ފަދައިން، اللَّه އެއުރެންނަށް ނުބަޔާއި، عقاب އަވަސްކޮށްދެއްވާނަމަ، އެއުރެންގެ أجلޖެހި، އެހިނދު އެހިނދަށް ނިމިއްޖައީހެވެ. ފަހެ، (قيامةދުވަހުން) ތިމަންރަސްކަލާނގެއާ ބައްދަލުވާން ނޭދޭމީހުން އެއުރެންގެ ފުރެދުމުގައި، ދެފުށު އެޅިއެޅިތިބޭ حال، އެއުރެން ދޫކޮށްލައްވައި، ބައިތިއްބަވާހުށީމެވެ.\n(12) އަދި އިންސާނާއަށް އުނދަގުލެއް ޖެހިއްޖެނަމަ، އޮށޯވެ އޮވެގެން ނުވަތަ އިށީނދެ އިނދެގެން، ނުވަތަ ކޮޅަށް ހުރެގެން، ތިމަންރަސްކަލާނގެ حضرةއަށް دعاءކުރެތެވެ. ފަހެ، ތިމަންރަސްކަލާނގެ އެމީހެއްގެ ކިބައިން އެ އުނދަގޫ ފިއްލަވައިފުމުން، އޭނާ (އެދާ މަގުން) ހިނގައިދެއެވެ. އުނދަގުލެއްޖެހިގެން ތިމަންރަސްކަލާނގެ حضرةއަށް دعاءވެސް ނުކުރާކަހަލައެވެ. كافرންނަށް އެއުރެން ކޮށްއުޅުނު عملތައް ޒީނަތްތެރި ކުރައްވާފައިވަނީ އެފަދައިންނެވެ.\n(13) އަދި ހަމަކަށަވަރުން، ތިޔަބައިމީހުންގެ ކުރީގެ أمّةތަކުގެ މީހުންގެ ގާތަށް معجزاتތަކާއިގެން رسولން ވަޑައިގަތުމުން، އެއުރެން އަނިޔާވެރިވީހިނދު، އެ أمّةތައް ހަލާކު ކުރައްވައި ނެތިކުރެއްވީމެވެ. އެއުރެންނީ إيمانވާނޭ ބަޔަކު ކަމުގައި ނުވެތެވެ. ކުށްވެރިވި މީހުންނަށް، ތިމަންރަސްކަލާނގެ ޖަޒާ ދެއްވަނީ އެފަދައިންނެވެ.\n(14) ދެން އެއުރެންގެ ފަހުން ބިމުގައި خليفةއިން ކަމުގައި ތިމަންރަސްކަލާނގެ ތިޔަބައިމީހުން ލެއްވީމެވެ. އެއީ ތިޔަބައިމީހުން ކަންތައްކުރަނީ ކޮންފަދައަކުންތޯ ބެއްލެވުމަށްޓަކައެވެ.\n(15) އަދި އެއުރެންނަށް ތިމަންރަސްކަލާނގެ آيةތައް بيانވެގެންވާ ގޮތުގައި ކިޔަވައިދެއްވާހިނދު، ތިމަންރަސްކަލާނގެއާ ބައްދަލުވުމަށް ނޭދޭމީހުން ބުނެތެވެ. ތިޔަނޫން އެހެން قرآنއެއް ގެނެސްދެއްވާށެވެ! ނުވަތަ އެ قرآنއަށް ބަދަލުގެނެސް ދެއްވާށެވެ! ކަލޭގެފާނު ވިދާޅުވާށެވެ! ތިމަންކަލޭގެފާނު އަމިއްލަފުޅަށް އެ ބަދަލުކުރުމަކީ، ތިމަންކަލޭގެފާނަށް އޮތްކަމެއް ނޫނެވެ. ތިމަންކަލޭގެފާނަށް އިއްވަވާ وحىއަށް މެނުވީ، ތިމަންކަލޭގެފާނު تبعވެވަޑައެއް ނުގަންނަވަމެވެ. ތިމަންކަލޭގެފާނުގެ ވެރިރަސްކަލާނގެއަށް ތިމަންކަލޭގެފާނު އުރެދިއްޖެނަމަ، ބޮޑުވެގެންވާ ދުވަހެއްގެ عذابއަށް ހަމަކަށަވަރުން، ތިމަންކަލޭގެފާނު ބިރުވެތިވެވަޑައިގަންނަވަމެވެ.\n(16) ކަލޭގެފާނު ވިދާޅުވާށެވެ! اللَّه އިރާދަކުރެއްވިނަމަ، ތިމަންކަލޭގެފާނު އެ آيةތައް ތިޔަބައިމީހުންނަށް ކިޔައެއް ނުދެއްވީމުހެވެ. އަދި އެކަލާނގެ ތިޔަބައިމީހުންނަށް\n(17) اللَّهއާމެދު ހަދައިގެން ދޮގެއް ބުނިމީހަކަށްވުރެ، ނުވަތަ އެކަލާނގެ آيةތައް ދޮގުކުޅަ މީހަކަށްވުރެ، އަނިޔާވެރިކަންބޮޑު މީހަކީ ފަހެ، ކާކުހެއްޔެވެ؟ ހަމަކަށަވަރުން، ކުށްކުރާ މީހުން ނުދިނޭނެތެވެ.\n(18) އެއުރެން اللَّه ފިޔަވައި އަޅުކަންކުރަނީ، އެއުރެންނަށް ގެއްލުމެއްވެސް ނުދެވޭ، އަދި އެއުރެންނަށް މަންފާއެއްވެސް ނުދެވޭ ތަކެއްޗަށެވެ. އަދި އެއުރެން ބުނެތެވެ. މި ތަކެއްޗަކީ، اللَّهގެ حضرةގައި ތިމަންމެންނަށް شفاعةތެރިވާނޭ ތަކެއްޗެވެ. ކަލޭގެފާނު ވިދާޅުވާށެވެ! އުޑުތަކުގައިވެސް، އަދި ބިމުގައިވެސް اللَّه ދެނެވޮޑިގެންނުވާ ކަމެއްގެ ވާހަކައިން ތިޔަބައިމީހުން އެކަލާނގެއަށް خبرދެނީހެއްޔެވެ؟ އެއުރެން އެ شريكކުރާ ތަކެތިން އެކަލާނގެ ހުސްطاهرވެ މަތިވެރިވެވޮޑިގެންވެއެވެ.\n(19) އަދި މީސްތަކުން (އެންމެފުރަތަމަ) އެއް أمّةއެއްކަމުގައި މެނުވީ ނުވެއެވެ. ދެން (އެއަށްފަހު) އެއުރެން خلافވޫއެވެ. ކަލޭގެފާނުގެ ވެރިރަސްކަލާނގެ حضرةން (ޖަޒާދެއްވުން قيامةދުވަހަށް ފަސްކުރެއްވުމުގެ) ބަސްފުޅެއް އިސްވެފައި ނުވާނަމަ، އެކަންތަކާ ދޭތެރޭ އެއުރެން خلافވާ ކަންތަކާމެދު (ދުނިޔެމަތީގައި) އެއުރެންގެ މެދުގައި ނިޔާކުރެއްވީހެވެ.\n(20) އަދި އެއުރެން ބުނެތެވެ. އެކަލޭގެފާނުގެ ވެރިރަސްކަލާނގެ حضرةން އެކަލޭގެފާނަށް معجزةއެއް ބާވައިލައްވާފައި ނުވަނީ ކީއްވެގެންބާވައެވެ! ފަހެ، ކަލޭގެފާނު ވިދާޅުވާށެވެ! غيبތައް ދެނެވޮޑިގަތުންވާކަން ކަށަވަރީ، اللَّهއަށެވެ. ފަހެ، ތިޔަބައިމީހުން انتظارކުރާށެވެ! ހަމަކަށަވަރުން، ތިމަންކަލޭގެފާނުވެސް ތިޔަބައިމީހުންނާއެކު انتظارކުރާ މީހުންގެ ތެރެއިން ވާހުށީމެވެ.\n(21) އަދި މީސްތަކުންނަށް ތަދުމަޑު حالއެއް ޖެހުމަށްފަހު، އެއުރެންނަށް ތިމަންރަސްކަލާނގެ رحمةލައްވައި، ތިޔާގިކަމުގެ ރަހަ ދައްކަވާހިނދު، ތިމަންރަސްކަލާނގެ آيةތައް އެއުރެން ދޮގުކޮށް މަކަރު ހަދަތެވެ. ކަލޭގެފާނު ވިދާޅުވާށެވެ! އެއުރެންގެ މަކަރު ރައްދުކުރެއްވުމުގައި، اللَّه އަވަސްވެވޮޑިގަތުން ބޮޑެވެ. ހަމަކަށަވަރުން، ތިމަންރަސްކަލާނގެ ملائكةން ތިޔަބައިމީހުން ހަދާ މަކަރުތައް ލިޔުއްވަތެވެ.\n(22) އެކަލާނގެއީ، އެއްގަމާއި، ކަނޑުގައި، ތިޔަބައިމީހުން ދަތުރުކުރާގޮތް ހިންމަވައިދެއްވާ ރަސްކަލާނގެއެވެ. ދެން ތިޔަަބައިމީހުން، ނަވަށް އަރައި ނަލަ ރޯޅިއަކާއެކު އެއުރެންނާއިގެން އެ ނައު ދުއްވައިގަތުމުން، އެކަމާ އެއުރެން އުފާކޮށްކޮށް ތިއްބައި، އެ ނަވަށް ޖެހުނުގަދަ ކޮޅިގަނޑަކުން ހުރިހާ ފަރާތަކުން އެއުރެންނާ ދިމާޔަށް ރާޅުތައް އައިސް އެއުރެން ހަލާކުވެދާނެހެން ހީވީމާ، އެކަލާނގެއަށް إيمانކަން خالصކުރާ حالގައި، اللَّهއަށް އެއުރެން دعاءކުރެތެވެ. މިކަމުން، އިބަރަސްކަލާނގެ އަޅަމެން ސަލާމަތްކުރައްވައިފިނަމަ، ހަމަކަށަވަރުން، شكرކުރާ މީހުންގެ ތެރެއިން އަޅަމެން ވާހުށީމުއެވެ.\n(23) ދެން އެކަލާނގެ އެއުރެން ސަލާމަތްކުރެއްވި ހިނދު، އެހާރުން، حقއަކާނުލައި، އެއުރެން ބިމުގައި فسادއުފައްދައި ދެކޮޅުވެރިވެތެވެ. އޭ މީސްތަކުންނޭވެ! ތިޔަބައިމީހުންގެ ދެކޮޅުވެރިކަމުގެ ގެއްލުން ހުރިކަންކަށަވަރީ، ހަމަ ތިޔަބައިމީހުންގެ އަމިއްލަ نفسތަކަށެވެ. ދުނިޔޭގެ ދިރިއުޅުމުގެ ވަގުތީ އުފަލެއްގެ ގޮތުގައެވެ. ދެން ތިޔަބައިމީހުން رجوعވާހުށީ، ތިމަންރަސްކަލާނގެ حضرةއަށެވެ. އޭރުން ތިޔަބައިމީހުން ކޮށްއުޅުނު ކަންތަކުގެ خبر، ތިމަންރަސްކަލާނގެ ތިޔަބައިމީހުންނަށް އަންގަވާހުށީމެވެ.\n(24) ދުނިޔޭގެ ދިރިއުޅުމުގެ مثالވާކަން ކަށަވަރީ، ތިމަންރަސްކަލާނގެ އުޑުން ވެއްސެވި ފެނެއްގެ مثالކަމުގައެވެ. ފަހެ، އިންސާނުންނާއި، نعمސޫފި ކައިއުޅޭ ބާވަތްތަކުގެ ތެރެއިން ބިމުގެ ގަސްގަހާގެހި، އެ ވާރޭފެނާއެކުވެ، އެންމެފަހުން އެ ބިމަށް ރީތިކަމާއި، އާރޯކަންލިބި (މާމެލާމެއްޔާއި މޭވާތަކުން) ޒީނަތްތެރިވެ، އެ ބިމުގެ أهلވެރިން އެ ތަކެތީގެ މައްޗަށް ބާރު ހިންގުމަށް ކުޅަދާނަވެގެންވާކަމަށް ހީކޮށްގެން ތިއްބައި (އެތަކެތި ހަލާކުވެދިއުމަށް) ރޭގަނޑެއްގައި، ނުވަތަ ދުވާލެއްގައި، ތިމަންރަސްކަލާނގެ أمرފުޅު އައެވެ. ފަހެ، އެހިނދު ކޮށާލައިފައިވާ ގޮވާންތަކެއް ފަދައިން، ތިމަންރަސްކަލާނގެ އެތަކެތި ލެއްވީމެވެ. އެތަކެތި އިއްޔެ ނުވެސް ނެތްކަހަލައެވެ. ފިކުރުކުރާ ބަޔަކަށް، ތިމަންރަސްކަލާނގެ آيةތައް تفصيلކޮށްދެއްވަނީ އެފަދައިންނެވެ.\n(25) اللَّه ގޮވައިލައްވަނީ، ސަލާމަތުގެ ގޮވައްޗަށެވެ. (އެބަހީ: ސުވަރުގެއަށެވެ.) އަދި އެކަލާނގެ އިރާދަކުރައްވާ ބަޔަކަށް، ސީދާވެގެންވާ ތެދުމަގަށް އެކަލާނގެ މަގު ދައްކަވަތެވެ.\n(26) ހެޔޮ عملކުޅަމީހުންނަށް، އެންމެހެޔޮ ޖަޒާ ހުށްޓެވެ. (އެއީ ސުވަރުގެއެވެ.) އަދި އޭގެއިތުރަށްވެސް ހުށްޓެވެ. (އެއީ اللَّهގެ ދީދާރުފުޅު ދެއްކެވުމެވެ.) އަދި އެއުރެންގެ މޫނުތަކަކަށް ހިރަފުހެއް ނުވަތަ ދެރަކަމެއް ނާރާނެތެވެ. އެއުރެންނަކީ، ސުވަރުގޭގެ أهلވެރިންނެވެ. އެެއުރެން އެތާނގައި ދެމިތިބޭ ހުށްޓެވެ.\n(27) އަދި ނުބައި عملތައް ކުރި މީހުންނަށްހުރީ، ކޮންމެ ނުބައިކަމަކަށް އެފަދަ ޖަޒާއެވެ. އަދި އެއުރެންގެ މައްޗަށް ފެތުރިފައިވަނީ ނިކަމެތިކަމެވެ. اللَّهގެ عذابން ރައްކާތެރިކުރާނޭ އެއްވެސް ފަރާތެއް އެއުރެންނަކަށް ނުވެއެވެ. އެއުރެންގެ މޫނުތައް، ކަޅު އަނދިރި ރޭގަނޑުން ބައެއްލައްވައި ނިވާކުރައްވާފައިވާ ކަހަލައެވެ. އެއުރެންނަކީ، ނަރަކައިގެ أهلވެރިންނެވެ. އެއުރެން އެތާނގައި ދެމިތިބޭހުށްޓެވެ.\n(28) ތިމަންރަސްކަލާނގެ އެއުރެން އެންމެން އެއްތަނަކަށް އެއްކުރައްވާ ދުވަސް (ހަނދުމަކުރާށެވެ!) ދެން شريكކުޅަ މީހުންނަށް، ތިމަންރަސްކަލާނގެ وحىކުރައްވާހުށީމެވެ. ތިޔަބައިމީހުންނާއި، ތިޔަބައިމީހުން شريكކުޅަ ތަކެތި ތިބިތާނގައި ތިބޭށެވެ! ފަހެ، އެއުރެންގެ މެދުގައިވާ ގުޅުންތައް ތިމަންރަސްކަލާނގެ ވަނީ ކަނޑުއްވައި ވަކިކުރައްވާފައެވެ. އަދި އެއުރެން شريكކުޅަ ތަކެތި ބުނާނެތެވެ. ތިޔަބައިމީހުން އަޅުކަންކޮށް އުޅުނީ ތިމަންމެންނަކަށް ނޫނެވެ.\n(29) ފަހެ، ތިމަންމެންނާއި، ތިޔަބައިމީހުންނާ ދެމެދުގައި ހެތްކަކަށް اللَّه ފުދެއެވެ. ހަމަކަށަވަރުން، ތިޔަބައިމީހުން ކުޅަ އަޅުކަމުން ތިމަންމެންވަނީ غافلވެގެންނެވެ.\n(30) އެތާނގައި ކޮންމެ نفسއަކަށްމެ، އެ نفسއެއް އިސްކުޅަ عملއެއްގެގޮތް އެނގޭނެތެވެ. އަދި އެއުރެންގެ އެހީތެރިވަންތަ، حقވަންތަ اللَّهގެ حضرةއަށް އެއުރެން ރައްދުކުރައްވާނެތެވެ. އަދި އެއުރެން ދޮގުން އުފައްދައިގެން އުޅުނު ކަންތައްތައް، އެއުރެންގެ ކިބައިން ގެއްލިގެން ހިނގައިދާނެތެވެ.\n(31) ކަލޭގެފާނު ވިދާޅުވާށެވެ! ތިޔަބައިމީހުންނަށް އުޑުންނާއި، ބިމުން رزقދެއްވަނީ ކާކުހެއްޔެވެ؟ ނުވަތަ އިވުމާއި ފެނުން ملكވެގެންވަނީ ކާކަށްހެއްޔެވެ؟ އަދި މަރުވެފައިވާ ތަކެތިން، ދިރޭތަކެތި ނެރުއްވައި، ދިރޭތަކެތިން މަރުވެފައިވާ ތަކެތި ނެރުއްވަނީ ކާކުހެއްޔެވެ؟ އަދި އެންމެހާ ކަންތައް تدبيرކުރައްވަނީ ކާކުހެއްޔެވެ؟ ފަހެ، އެއުރެން ބުނާނެތެވެ. (އެއީ) اللَّهއެވެ. ދެން ކަލޭގެފާނު ވިދާޅުވާށެވެ! ފަހެ، ތިޔަބައިމީހުން (އެކަލާނގެއަށް) تقوىވެރި ނުވަނީހެއްޔެވެ؟\n(32) ފަހެ، އެއީ اللَّهއެވެ. ތިޔަބައިމީހުންގެ ވެރި، حقވަންތަ ރަސްކަލާނގެއެވެ. ފަހެ، حقގޮތަށްފަހުގައި ވަނީ މަގުފުރެދުންނޫން ކޮންއެއްޗެއް ހެއްޔެވެ؟ (އެބަހީ: حقގޮތުން އެއްކިބާވެއްޖެނަމަ، ދެން ދެވޭނީ ފުރެދުމުގެ ތެރެއަށެވެ.) ފަހެ، ތިޔަބައިމީހުން (حقގޮތް ފިޔަވައި) އެނބުރިދަނީ، ކޮންފަދައަކުން ހެއްޔެވެ؟\n(33) فاسقވި މީހުންގެ މައްޗަށް، އެއުރެން إيمان ނުވާނެކަމަށް ކަލޭގެފާނުގެ ވެރިރަސްކަލާނގެ كلمةފުޅު ހަމައެފަދައިންވަނީ حقވެގެންނެވެ.\n(34) ކަލޭގެފާނު ވިދާޅުވާށެވެ! ތިޔަބައިމީހުން شريكކުރާ ފަރާތްތަކުގެ ތެރޭގައި (ނެތުމުގެތެރެއިން) خلقތަކުން އަލަށް އުފައްދައި، ދެން އަލުން އެ خلقތަކުން إعادةކުރާ މީހަކު ވޭހެއްޔެވެ؟ ކަލޭގެފާނު ވިދާޅުވާށެވެ! (ނެތުމުގެތެރެއިން) خلقތަކުން އަލަށް އުފައްދަވައި، ދެން އަލުން އެ خلقތަކުން إعادةކުރައްވަނީ اللَّهއެވެ. ފަހެ، ތިޔަބައިމީހުން (إيمانކަމުން) އެއްކިބާވެގަންނަނީ ކޮންފަދައަކުން ހެއްޔެވެ؟\n(35) ކަލޭގެފާނު ވިދާޅުވާށެވެ! ތިޔަބައިމީހުން شريكކުރާ ފަރާތްތަކުގެ ތެރޭގައި حقއަށް މަގުދައްކާ މީހަކު ވޭހެއްޔެވެ؟ ކަލޭގެފާނު ވިދާޅުވާށެވެ! حقއަށް މަގުދައްކަވަނީ اللَّهއެވެ. ފަހެ، تبعވުން حقކަންބޮޑީ حقއަށް މަގުދައްކާ ފަރާތަކާ ހެއްޔެވެ؟ ނުވަތަ މަގުދައްކަވައިގެން މެނުވީ ތެދުމަގު ލިބިނުގަނެވޭ މީހަކާ ހެއްޔެވެ؟ ފަހެ، ތިޔަބައިމީހުންނަށް ތިޔަ ތިބީ ކީއްވެފައި ހެއްޔެވެ؟ ތިޔަބައިމީހުން حكمކުރަނީ ކޮންފަދައަކުން ހެއްޔެވެ؟\n(36) އެއުރެންކުރެ ގިނަމީހުން ހީއަކާމެނުވީ تبعއެއް ނުވެތެވެ. ހަމަކަށަވަރުން، ހީއަކީ حقގެ ބަދަލުގައި އެއްވެސްކަމެއް ފުއްދައިދޭނޭ އެއްޗެއްނޫނެވެ. ހަމަކަށަވަރުން، اللَّهއީ، އެއުރެން ކުރާ ކަންތައް މޮޅަށް ދެނެވޮޑިގެންވާ ރަސްކަލާނގެއެވެ.\n(37) اللَّه ނޫންފަރާތަކުން ހަދައިގެން ގެންނަ އެއްޗަކަށް މި قرآن ނުވެއެވެ. އެހެނެއްކަމަކު (އެ قرآن ބާވައިލެއްވީ) އޭގެކުރީގައިވާ ފޮތްތައް ތެދުކުރުމަށާއި، ފޮތުގައިވާ حكمތައް تفصيلކޮށްދެއްވުމަށެވެ. އެ ފޮތާމެދު شكއެއް ނެތެވެ. (އެ ފޮތް ބާވައިލެއްވީ) عالمތަކުގެ ވެރިރަސްކަލާނގެ حضرةންނެވެ.\n(38) އަދި ކިއެއްތަ! (އެ قرآن( އެއީ، އެކަލޭގެފާނު ހައްދަވައިގެން އުޅުއްވާ އެއްޗެއްކަމަށް އެއުރެން ބުނަނީހެއްޔެވެ؟ ކަލޭގެފާނު ވިދާޅުވާށެވެ! ފަހެ، ތިޔަބައިމީހުން ތެދުވެރިން ކަމުގައިވަނީނަމަ، اللَّه ފިޔަވައި ތިޔަބައިމީހުންނަށް ކުޅަދާނަވީހައި ބަޔަކަށް ގޮވައިގެން ނަމަވެސް، އެއާ އެއްފަދަ سورةއެއް ނިކަން ގެނެސްބަލާށެވެ!\n(39) އަދި ކިއެއްތަ! އެ قرآنގައިވާ އެއްޗެއް އެއުރެންނަށް ނޭނގެނީސް، އަދި އޭގެ މާނަ އެއުރެންނާ ހަމަޔަށް ނާންނަނީސް، އެއުރެން އެ قرآن ދޮގުކުރޫއެވެ. ހަމަ އެފަދައިން އެއުރެންގެ ކުރީގެ މީހުންވެސް (އެއުރެންގެ رسولން) ދޮގުކުރޫއެވެ. ފަހެ، އަނިޔާވެރިންގެ ނިމުންވަނީ، ކޮންފަދައަކުންކަން ކަލޭގެފާނު ދެކެވަޑައި ގަންނަވާށެވެ!\n(40) އެއުރެންގެ ތެރޭގައި އެ قرآنއަށް إيمانވާ ބަޔަކުވެއެވެ. އަދި އެއުރެންގެ ތެރޭގައި އެ قرآنއަށް إيمان ނުވާ ބަޔަކުވެސްވެއެވެ. ކަލޭގެފާނުގެ ވެރިރަސްކަލާނގެއީ، فسادކުރާމީހުން އެންމެމޮޅަށް ދެނެވޮޑިގެންވާ ރަސްކަލާނގެއެވެ.\n(41) އަދި އެއުރެން ކަލޭގެފާނު ދޮގުކޮށްފިނަމަ، ފަހެ، ކަލޭގެފާނު ވިދާޅުވާށެވެ! ތިމަންކަލޭގެފާނަށް، ތިމަންކަލޭގެފާނު ކުރެއްވި عملއެކެވެ. އަދި ތިޔަބައިމީހުންނަށް ތިޔަބައިމީހުން ކުޅަ عملއެކެވެ. ތިމަންކަލޭގެފާނު ކުރައްވާ عملތަކުން، ތިޔަބައިމީހުންވަނީ، ބަރީއަވެގެންނެވެ. އަދި ތިޔަބައިމީހުން ކުރާ عملތަކުން، ތިމަންކަލޭގެފާނު ވަނީ ބަރީއަވެގެންނެވެ.\n(42) އަދި އެއުރެންގެ ތެރޭގައި، ކަލޭގެފާނަށް ކަނުލައިއަހާ މީހުންވެއެވެ. ފަހެ، ބީރުބަޔަކަށް، އެއުރެންނަށް ނުވިސްނޭކަމުގައިވިޔަސް، ކަލޭގެފާނު އިއްވަވަނީތޯއެވެ؟\n(43) އަދި އެއުރެންގެ ތެރޭގައި ކަލޭގެފާނަށް ބަލާމީހުންވެއެވެ. ފަހެ، ކަނުބަޔަކަށް، އެއުރެންނަށް ނުފެންނަކަމުގައިވިޔަސް، ކަލޭގެފާނު މަގުދައްކަވަނީތޯއެވެ؟\n(9) ހަމަކަށަވަރުން، اللَّه، އެއްވެސްކަމަކުން މީސްތަކުންނަށް އަނިޔާއެއް ނުކުރައްވަތެވެ. އެހެނެއްކަމަކު، މީސްތަކުން އެއުރެންގެ އަމިއްލަ نفسތަކަށް އަނިޔާކުރެތެވެ.\n(45) އެކަލާނގެ އެއުރެން محشرއަށް ފޮނުއްވާ ދުވަހު، ދުވާލުން ساعةއެއްގެ މިންވަރަށް މެނުވީ (ދުނިޔޭގައި ނުވަތަ ކަށްވަޅުގައި) އެއުރެން ނުތިބޭކަހަލައެވެ. އެއުރެންގެ މެދުގައި تعارفވާނެތެވެ. اللَّهއާ ބައްދަލުވާނޭކަން ދޮގުކުޅަ މީހުން، ގެއްލި ހަލާކުވެއްޖެކަން ކަށަވަރެވެ. އަދި އެއުރެންނީ، ތެދުމަގު ލިބިގެންވާ ބަޔަކު ކަމުގައިވެސް ނުމެވޭމެއެވެ.\n(46) އެއުރެންނަށް ތިމަންރަސްކަލާނގެ وعدކުރެއްވި ބައެއްކަންތައް ކަލޭގެފާނަށް ދެއްކެވިޔަސް، ނުވަތަ (އޭގެކުރިން) ތިމަންރަސްކަލާނގެ ކަލޭގެފާނު މަރުގެންނެވިޔަސް، ފަހެ، އެއުރެންގެ رجوعވުންވަނީ، ތިމަންރަސްކަލާނގެ حضرةއަށެވެ. ދެން އެއުރެން ކޮށްއުޅުނު ކަންތަކުގެ މައްޗަށް، اللَّه ހެކިވެވޮޑިގަންނަވާނެތެވެ.\n(47) އަދި ކޮންމެ أمّةއަކަށްވެސް رسولއަކުވެއެވެ. ފަހެ، (قيامةދުވަހުން) އެ أمّةއެއްގެ رسولއަކު ވަޑައިގަތުމުން، އެއުރެންގެ މެދުގައި عدلއަށް حكمކުރައްވާނެތެވެ. އަދި އެއުރަންނަކަށް ބޭއިންސާފެއް ނުކުރައްވާހުށްޓެވެ.\n(48) އަދި އެއުރެން ބުނެތެވެ. ތިޔަބައިމީހުންނީ ތެދުބުނާ ބަޔަކު ކަމުގައިވާނަމަ، ތިޔަ (ބުނާ عذابގެ) وعد އަންނާނީ ކޮންއިރަކުން ހެއްޔެވެ؟\n(49) ކަލޭގެފާނު ވިދާޅުވާށެވެ! ތިމަންކަލޭގެފާނުގެ އަމިއްލަ نفسއަށް ގެއްލުމެއް ދިނުމަކީވެސް، އަދި މަންފާއެއް ދިނުމަކީވެސް، ތިމަންކަލޭގެފާނުގެ ބާރުގެ ދަށުގައިވާ ކަމެއްނޫނެވެ. اللَّه އިރާދަކުރެއްވިކަމެއް މެނުވީއެވެ. ކޮންމެ أمّةއަކަށްވެސް أجلއެއްވެއެވެ. އެއުރެންގެ أجل އަތުވެއްޖެނަމަ، އެންމެ ساعةއެއްގެ އިރުވެސް އެއުރެންނަކަށް ލަހެއްނުކުރައްވާނެތެވެ. އަދި އަވަހެއްވެސް ނުމެކުރައްވާނޭމެއެވެ.\n(50) ކަލޭގެފާނު ވިދާޅުވާށެވެ! ތިޔަބައިމީހުން ނިކަން ބުނެބަލާށެވެ! ތިޔަބައިމީހުންގެ ގާތަށް އެކަލާނގެ عذاب، ރޭގަނޑު (ނިދާފައި ތިއްބައި) ނުވަތަ ދުވާލު (މަސައްކަތުގައި ތިއްބައި) އަޔަސް (ތިޔަބައިމީހުންނަށް އޮތީ ކޮންފައިދާއެއް ހެއްޔެވެ؟) ކުށްވެރިން (ލަސްވެގެން) އަވަސްވުންއެދި އެއުޅެނީ އެ عذابގެ ތެރެއިން ކޮންކަމެއް ހެއްޔެވެ؟\n(51) އެ عذاب އައިސްޖެހުނީމާ، ދެން ތިޔަބައިމީހުން އެކަލާނގެއަށް إيمانވީހެއްޔެވެ؟ (އަދި އަންގަވާނެތެވެ. ތިޔަބައިމީހުން ތިޔަ إيمانވަނީ) މިހާރު ހެއްޔެވެ؟ ތިޔަބައިމީހުން (ފުރައްސާރައިގެ ގޮތުން) އެ عذاب (ނައިސް ލަސްވެގެން) އަވަސްވުންއެދި އުޅުނީމުއެވެ.\n(52) ދެން އަނިޔާވެރިވި މީހުންނަށް އަންގަވާނެތެވެ. ދެމިހުންނަނިވި عذابގެ ރަހަ ތިޔަބައިމީހުން ލިބިގަންނާށެވެ! ތިޔަބައިމީހުން ހޯދައިއުޅުނު عملތަކުގެ ސަބަބުން މެނުވީ، ތިޔަބައިމީހުންނަށް ޖަޒާ ލިބޭހެއްޔެވެ؟\n(53) އެއީ، ހަމަ حقތެދުތޯ خبرދެއްވުމަށް، ކަލޭގެފާނުގެ ކިބައިން އެއުރެން އެދޭނެތެވެ. ކަލޭގެފާނު ވިދާޅުވާށެވެ! އާނއެކެވެ! ތިމަންކަލޭގެފާނުގެ ވެރިރަސްކަލާނގެ ގަންދެއްވައި ވިދާޅުވަމެވެ. ހަމަކަށަވަރުން، އެއީ، ހަމަ حقތެދެވެ. އަދި ތިޔަބައިމީހުންނަކީ، އެކަލާނގެ ނުކުޅައްދައި ރެކިގެންދާނޭ ބަޔަކު ކަމުގައި ނުވެތެވެ.\n(54) އަނިޔާވެރި ކޮންމެ نفسއަކަށް، ބިމުގައިވާހާ ތަކެތި ލިބުނުނަމަ، (عذابން މިންޖުވުމަށް) އެތަކެތިން فديةދިނީހެވެ. އަދި އެއުރެން عذابދެކޭހިނދު، ހިތާމަވެރިކަން ހިތުތެރޭގައި إحساسކުރާނެތެވެ. އަދި އެއުރެންގެ މެދުގައި عدلއަށް ނިޔާކުރައްވާ ހުށްޓެވެ. އަދި އެއުރެންނަކަށް ބޭއިންސާފެއް ނުކުރައްވާ ހުށްޓެވެ.\n(55) ދަންނާށެވެ! ހަމަކަށަވަރުން، އުޑުތަކާއި، ބިމުގައިވާހާ ތަކެތި ملكވެގެންވަނީ اللَّهއަށެވެ. ދަންނާށެވެ! ހަމަކަށަވަރުން، اللَّهގެ وعدފުޅަކީ حق ތެދެވެ. އެހެނެއްކަމަކު، އެއުރެންކުރެ ގިނަމީހުން (އެކަމެއް) ނުދަނެތެވެ.\n(56) ދިރުއްވަނީވެސް، އަދި މަރުގަންނަވަނީވެސް އެކަލާނގެއެވެ. އަދި ތިޔަބައިމީހުން رجوعކުރައްވާހުށީ، ހަމަ، އެކަލާނގެ حضرةއަށެވެ.\n(57) އޭ މީސްތަކުންނޭވެ! ތިޔަބައިމީހުންގެ ވެރިރަސްކަލާނގެ حضرةން ތިޔަބައިމީހުންގެ ގާތަށް وعظއަކާއި، ހިތްތަކުގައިވާ ބަލިތަކަށް شفاءއަކާއި، مؤمنތަކުންނަށް ތެދުމަގަކާއި، رحمةއެއް އަތުވެއްޖެކަން ކަށަވަރެވެ.\n(58) ކަލޭގެފާނު ވިދާޅުވާށެވެ! اللَّهގެ فضلވަންތަ ކަމާއި، އެކަލާނގެ رحمةއަށްޓަކައި (އެބަހީ: إسلام دينއާއި قرآنއަށްޓަކައި) ފަހެ، އެއުރެން އުފާކުރާހުށިކަމެވެ! އެއުރެން (ދުނިޔެމަތީގައި) އެއްކުރާ ތަކެއްޗަށްވުރެ، އެކަން ހެޔޮކަން ބޮޑެވެ.\n(59) ކަލޭގެފާނު ވިދާޅުވާށެވެ! اللَّه ތިޔަބައިމީހުންނަށް ބާވައިލެއްވި رزقއާމެދު، ތިޔަބައިމީހުން ނިކަން خبرދީބަލާށެވެ! ފަހެ، ތިޔަބައިމީހުން އޭގެ ބައެއް ތަކެތި حرامތަކެއްޗަށް އަނެއްބައި ތަކެތި حلالތަކެއްޗަށް ހެދީމުއެވެ. ކަލޭގެފާނު ވިދާޅުވާށެވެ! اللَّه ތިޔަބައިމީހުންނަށް (އެކަމަށް) إذنދެއްވީހެއްޔެވެ؟ އަދި ކިއެއްތަ! اللَّهއާމެދު ތިޔަބައިމީހުން ހަދައިގެން ދޮގެއް ބުނަނީއެވެ.\n(60) اللَّهއާމެދު ހަދައިގެން ދޮގުބުނާ މީހުން، قيامةދުވަހު، ހީކުރަނީ ކީކޭހެއްޔެވެ؟ ހަމަކަށަވަރުން، اللَّهއީ، މީސްތަކުންގެ މައްޗަށް فضلވަންތަވެރި ރަސްކަލާނގެކަން ކަށަވަރެވެ. އެހެނެއްކަމަކު، އެއުރެންކުރެ ގިނަމީހުން شكرއެއް ނުކުރެތެވެ.\n(61) ކަލޭގެފާނު ކޮންމެ ކަމެއްގައި އުޅުއްވިޔަސް، އަދި ކަލޭގެފާނު قرآنން ކޮންމެ އެއްޗެއް ކިޔަވައިވިދާޅުވިޔަސް، އަދި ތިޔަބައިމީހުން ކޮންމެ عملއެއް ކުރިޔަސް،\n(62) ދަންނާށެވެ! ހަމަކަށަވަރުން، اللَّهގެ ولىّންގެ މައްޗަކަށް އެއްވެސް ބިރެއްނެތެވެ. އަދި އެއުރެންނީ ހިތާމަކުރާނޭ ބަޔަކު ކަމުގައިވެސް ނުމެވޭމެއެވެ.\n(63) އެއުރެންނަކީ إيمانވެ، تقوىވެރިވެ އުޅުނު މީހުންނެވެ.\n(64) ދުނިޔޭގެ حياةގައްޔާއި، آخرةގައި އެއުރެންނަށް އުފާވެރިކަމުގެ خبرހުށްޓެވެ. اللَّهގެ كلمةފުޅުތަކަށް ބަދަލުވުމެއް ނާންނަހުށްޓެވެ. ބޮޑުވެގެންވާ نصيبލިބުމަކީ ހަމަ އެއީއެވެ.\n(65) އެއުރެންގެ (ދޮގު) ވާހަކަތައް ކަލޭގެފާނު ހިތާމަވެރިކުރުވިޔަ ނުދެއްވާށެވެ! ހަމަކަށަވަރުން، ހުރިހާ عزّةއެއް ملكވެގެންވަނީ اللَّهއަށެވެ. އެކަލާނގެއީ، މޮޅަށް އައްސަވާވޮޑިގެންވާ މޮޅަށް ދެނެވޮޑިގެންވާ ރަސްކަލާނގެއެވެ.\n(66) ދަންނާށެވެ! ހަމަކަށަވަރުން، އުޑުތަކުގައިވާހާ ބަޔަކާއި، ބިމުގައިވާހާ ބަޔެއް ملكވެގެންވަނީ، اللَّهއަށެވެ. اللَّه ނޫންފަރާތަކަށް، އަޅުކަންކުރާ މީހުން (حقيقةގައި) شريكންނަކާ تبعއެއް ނުވެތެވެ. އެއުރެން އެ تبعވަނީ، ހީއަކަށް ކަމުގައިނޫނީ ނުވެތެވެ. އަދި ދޮގުހަދާ ބަޔަކު ކަމުގައި ނޫނީ އެއުރެން ނުވެތެވެ.\n(67) އެކަލާނގެއީ، ތިޔަބައިމީހުން (އަރާމުކޮށް) ހަމަހިމޭންވުމަށް ތިޔަބައިމީހުންނަށްޓަކައި، ރޭގަނޑު ލެއްވި ރަސްކަލާނގެއެވެ. އަދި (ތިޔަބައިމީހުން ދިރިއުޅުމުގެ މަސައްކަތް ކުރުމަށް) ދުވާލު އަލިކޮށްދެއްވި ރަސްކަލާނގެއެވެ. ހަމަކަށަވަރުން، އެކަންތައްތަކުގައި، އަޑުއަހާ ބަޔަކަށް ހެކިތަކެއްވާކަން ކަށަވަރެވެ.\n(68) اللَّه ދަރިކަލަކު ހިއްޕެވިކަމަށް އެއުރެން ބުނެފޫއެވެ. އެކަލާނގެ ހުސްطاهرވަންތަކަމާއެވެ! އެކަލާނގެއީ، ފުދިވޮޑިގެންވާ ރަސްކަލާނގެއެވެ. އުޑުތަކުގައިވާހާ ތަކެއްޗާއި ބިމުގައިވާހާ ތަކެތި ملكވެގެންވަނީ އެކަލާނގެއަށެވެ. ތިޔަބައިމީހުން ތިޔަބުނާ ބަހުގެ މައްޗަށް ތިޔަބައިމީހުންގެ ގާތުގައި އެއްވެސް دليلއެއް ނެތެވެ. ތިޔަބައިމީހުންނަށް، އެނގިގެންނުވާ އެއްޗެއް اللَّهއާމެދު ތިޔަބައިމީހުން ބުނަނީހެއްޔެވެ؟\n(69) ކަލޭގެފާނު ވިދާޅުވާށެވެ! ހަމަކަށަވަރުން، اللَّهއާމެދު ހަދައިގެން ދޮގުބުނާ މީހުން ނުދިނޭނެތެވެ.\n(70) ދުނިޔޭގައި (ލިބޭ) ވަގުތީ އުފަލެކެވެ. ދެން އެއުރެން رجوعވުން ވަނީ، ތިމަންރަސްކަލާނގެ حضرةއަށެވެ. ދެން އެއުރެން كافرވެ އުޅުނުކަމުގެ ސަބަބުން، ގަދަފަދަވެގެންވާ عذابގެ ރަހަ، ތިމަންރަސްކަލާނގެ އެއުރެންނަށް ދައްކަވާހުށީމެވެ.\n(71) نوحގެފާނުގެ ވާހަކަ އެއުރެންނަށް ކަލޭގެފާނު ކިޔައިދެއްވާށެވެ! އެކަލޭގެފާނުގެ قومގެމީހުންނަށް ވިދާޅުވި ހިނދުގައެވެ. އޭ ތިމަންކަލޭގެފާނުގެ قومގެމީހުންނޭވެ! ތިމަންކަލޭގެފާނު ތިޔަބައިމީހުންގެ ތެރޭގައި ހުންނެވުމާއި، اللَّهގެ آيةތަކުން ތިމަންކަލޭގެފާނު ތިޔަބައިމީހުންނަށް ހަނދާންކޮށް ދެއްވުން، ތިޔަބައިމީހުންގެ މައްޗަށް ބޮޑުކަމަކަށް ވެއްޖެނަމަ، ފަހެ، ތިމަންކަލޭގެފާނު، اللَّهއަށް وكيلކުރައްވައިފީމެވެ. ދެން ތިޔަބައިމީހުންގެ ބައިވެރިންނާއެކު، ތިޔަބައިމީހުންގެ ކަންތަކާމެދު އެއްބަސްވާށެވެ! ދެން ތިޔަބައިމީހުންގެ ކަންތައް (ނިންމިގޮތް) ތިޔަބައިމީހުންނަށް އޮޅޭގޮތެއްގައި، ވަންހަނާވެފައި އޮވެގެނެއް ނުވާނެއެވެ. ދެން ތިޔަބައިމީހުން ނިންމިގޮތް، ތިމަންކަލޭގެފާނުގެ މައްޗަށް ހިންގާށެވެ! އަދި ތިޔަބައިމީހުން ތިމަންކަލޭގެފާނަށް مهلة ނުދޭށެވެ!\n(72) ފަހެ، ތިޔަބައިމީހުން ފުރަގަސްދީފިނަމަ (ދަންނާށެވެ!) ފަހެ، ތިޔަބައިމީހުންގެ ކިބަޔަކުން އުޖޫރައަކަށް ތިމަންކަލޭގެފާނު އެދިވަޑައެއް ނުގަންނަވަމެވެ. ތިމަންކަލޭގެފާނުގެ އުޖޫރަ، اللَّهގެ حضرةގައި މެނުވީ ނުވެތެވެ. އަދި ތިމަންކަލޭގެފާނަށް أمرކުރައްވާފައިވަނީ، ތިމަންކަލޭގެފާނު مسلمންގެ ތެރެއިން ވުމަށެވެ.\n(73) ފަހެ، އެއުރެން އެކަލޭގެފާނު ދޮގުކުރޫއެވެ. ދެން ތިމަންރަސްކަލާނގެ އެކަލޭގެފާނާއި، އެކަލޭގެފާނުގެ އަރިހުގައި ނާކޮޅުގައިވާ އެންމެން ސަލާމަތް ކުރެއްވީމެވެ. އަދި އޭގެފަހުން (ބިމުގައި) އުޅޭނެ ބަޔަކު ކަމުގައި އެއުރެން ލެއްވީމެވެ. އަދި ތިމަންރަސްކަލާނގެ آيةތައް ދޮގުކުރިމީހުން غرقކުރެއްވީމެވެ. ފަހެ، إنذارވެވުނު މީހުންގެ ނިމުންހުރީ، ކޮންފަދައަކުންކަން ކަލޭގެފާނު ދެކެވަޑައިގަންނަވާށެވެ!\n(74) ދެން އެކަލޭގެފާނަށް ފަހުގައި ތިމަންރަސްކަލާނގެ رسولންތަކެއް އެބޭކަލުންގެ قومގެމީހުންގެ ގާތަށް ފޮނުއްވީމެވެ. ފަހެ، بيانވެގެންވާ ހެކިތައް އެއުރެންނަށް އެބޭކަލުން ގެނެސްދެއްވޫއެވެ. (ނަމަވެސް) ކުރިން އެއުރެން ދޮގުކުރި ކަންތަކަށް إيمانވާ ބަޔަކު ކަމުގައި އެއުރެން ނުވިއެވެ. ހަމައެފަދައިން ދެކޮޅުވެރިވެ ހައްދުފަހަނަޅައިދާ މީހުންގެ ހިތްތަކުގައި ތިމަންރަސްކަލާނގެ ސިއްކަގައްސަވާހުށީމެވެ.\n(75) ދެން އެބޭކަލުންނަށް ފަހުގައި، فرعونއާއި، އޭނާގެ ބޮޑުންގެ ގާތަށް، ތިމަންރަސްކަލާނގެ آيةތަކާއިގެން موسىގެފާނާއި، هارونގެފާނު ފޮނުއްވީމެވެ. ދެން އެއުރެން كبرވެރިވެގަތޫއެވެ. އަދި ކުށްވެރި ބަޔަކު ކަމުގައި އެއުރެންވިއެވެ.\n(76) ފަހެ، ތިމަންރަސްކަލާނގެ حضرةން އެއުރެންގެ ގާތަށް حق އައުމުން، އެއުރެން ބުނެފޫއެވެ. ހަމަކަށަވަރުން، މިއީ ބަޔާންވެގެންވާ ޖާދޫއެއްކަން ކަށަވަރެވެ.\n(77) موسىގެފާނު ވިދާޅުވިއެވެ. ތިޔަބައިމީހުންގެ ގާތަށް حقއައިހިނދު، އެ حقއަށް މިއީ ޖާދޫއެއްހޭ ތިޔަބައިމީހުން ބުނަނީހެއްޔެވެ؟ އަދި ޖާދޫހަދާ މީހުން ނުދިނޭހުށްޓެވެ.\n(78) އެއުރެން ދެންނެވޫއެވެ. ކަލޭގެފާނު ތިޔަވަޑައިގަތީ، ތިމަންމެންގެ ކާބަފައިން އުޅޭތީ ތިމަންމެންނަށް ފެނުނުގޮތުން ތިމަންމެން އެއްކިބާކުރައްވައި ތިޔަ ދެބޭކަލުންނަށް ބިމުގައި ވެރިކަން ހޯއްދެވުމަށްތޯއެވެ؟ ތިޔަ ދެބޭކަލުންނަށް إيمانވާ ބަޔަކު ކަމުގައި ތިމަންމެން ނުވަމުއެވެ.\n(79) فرعون ބުންޏެވެ. މޮޅަށް ދަންނަ ހުރިހާ ޖާދޫގަރުން ތިމަންގެ ގާތަށް ގެނެސްދޭށެވެ!\n(80) ފަހެ، އެ ޖާދޫގަރުން އައިހިނދު އެއުރެންނަށް موسىގެފާނު ވިދާޅުވިއެވެ. ތިޔަބައިމީހުން (ޖާދޫގެގޮތުން) އުކަންހުރި ތަކެތި އުކާށެވެ!\n(81) ފަހެ، އެއުރެން (އެތަކެތި) އުކިހިނދު، موسىގެފާނު ވިދާޅުވިއެވެ. ތިޔަބައިމީހުން ތިޔަ ގެނައީ ޖާދޫއެވެ. ހަމަކަށަވަރުން، اللَّه، އެ ޖާދޫ باطلކުރައްވާނެތެވެ. ހަމަކަށަވަރުން، فسادކުރާ މީހުންގެ عمل، اللَّه إصلاحއެއް ނުކުރައްވާހުށްޓެވެ.\n(82) އަދި ކުށްވެރިން ނުރުހުނަސް، اللَّه އެކަލާނގެ كلمةފުޅުތަކުން\n(83) ފަހެ، موسىގެފާނަށް އެކަލޭގެފާނުގެ قومގެ ބައެއް ދަރިކޮޅު މެނުވީ إيمانއެއް ނުވެތެވެ. (އެއީ) فرعونއާއި، އޭނާގެ ބޮޑުންނަށް ބިރުންނެވެ. އެއުރެންނަށް އަނިޔާކޮށް، دينން އެއްކިބާކޮށްފާނެ ކަމަށްޓަކައެވެ. އަދި ހަމަކަށަވަރުން، فرعونއަކީ، ބިމުގައި ވަރަށް ބޮޑާވެގެން އުޅުނު މީހެކެވެ. އަދި ހަމަކަށަވަރުން، އޭނާވަނީ (އަނިޔާވެރިކަމާއި فسادވެރިކަމުގައި) ހައްދުފަހަނަޅައިފައިވާ މީހުންގެ ތެރެއިންނެވެ.\n(84) އަދި موسىގެފާނު ވިދާޅުވިއެވެ. އޭ އަހުރެންގެ قومގެމީހުންނެވެ! ތިޔަބައިމީހުން اللَّهއަށް إيمانވެގެންވާނަމަ، ފަހެ، އެކަލާނގެއަށް وكيلކުރާށެވެ! ތިޔަބައިމީހުންނީ مسلمން ކަމުގައި ވާނަމައެވެ.\n(85) ފަހެ، އެއުރެން ދެންނެވޫއެވެ. اللَّهއަށް އަޅަމެން وكيلކޮށްފީމެވެ. އަޅަމެންގެ ވެރިރަސްކަލާކޯއެވެ! އަނިޔާވެރިވީ މީހުންނަށް ފިތުނައެއްކަމުގައި (އެބަހީ: އެއުރެންގެ އަނިޔާވެރިކަމުގެ ދަށުގައި) އަޅަމެން ނުލައްވާނދޭވެ!\n(86) އަދި كافرވި މީހުންގެ ކިބައިން، އިބަރަސްކަލާނގެ رحمةފުޅާލައިގެން އަޅަމެން ސަލާމަތް ކުރައްވާނދޭވެ!\n(87) ތިމަންރަސްކަލާނގެ موسىގެފާނާއި، އެކަލޭގެފާނުގެ أخ (هارونގެފާނު) އަށް وحىކުރެއްވީމެވެ. ތިޔަ ދެބޭކަލުންގެ قومގެމީހުންނަށް مصرގައި ގޭގެ ހައްދަވާށެވެ! އަދި ތިޔަބައިމީހުންގެ ގޭގެ، قبلةއަށް ބަހައްޓައި، ނަމާދު قائمކުރާށެވެ! އަދި ކަލޭގެފާނު مؤمنތަކުންނަށް (نصرލިބޭނެކަމުގެ) އުފާވެރި خبر ދެއްވާށެވެ!\n(88) موسىގެފާނު ދެންނެވިއެވެ. އަޅަމެންގެ ވެރިރަސްކަލާކޯއެވެ! ހަމަކަށަވަރުން، އިބަރަސްކަލާނގެ فرعونއަށާއި، އޭނާގެ ބޮޑުންނަށް ދުނިޔޭގެ ދިރިއުޅުމުގައި ޒީނަތްތެރިކަމާއި، މުދާތައް ދެއްވީމުއެވެ. އަޅަމެންގެ ވެރިރަސްކަލާކޯއެވެ! (އެތަކެތިން) އެއުރެން އިބަރަސްކަލާނގެ ތެދުމަގުން (މީސްތަކުން) އެއްކިބާކުރެތެވެ. އަޅަމެންގެ ވެރިރަސްކަލާކޯއެވެ! އެއުރެންގެ މުދާތައް ހަލާކު ކުރައްވައި، ނެތިކުރައްވާނދޭވެ! އަދި އެއުރެންގެ ހިތްތައް ހަރުކަށިކުރައްވައި، ސިއްކަގައްސަވާނދޭވެ! ފަހެ، އެއުރެންނަށް ވޭންދެނިވި عذاب ފެނިއްޖައުމަށް ދާނދެން، އެއުރެން إيمانއެއް ނުވާނެތެވެ.\n(89) އެކަލާނގެ وحىކުރެއްވިއެވެ. ހަމަކަށަވަރުން، ތިޔަ ދެބޭކަލުންގެ دعاء އިޖާބަކުރައްވައިފީމެވެ. ފަހެ، ތިޔަ ދެބޭކަލުން ސީދާގޮތުގައި ތިއްބަވާށެވެ! ނުދަންނަ މީހުންގެ މަގަށް ތިޔަ ދެބޭކަލުން تبعވެވަޑައި ނުގަންނަވާހުށިކަމެވެ!\n(90) ކަނޑުހުރަސް ކުރައްވައި، ތިމަންރަސްކަލާނގެ إسـرآءيـلގެދަރިން ގެންދެވީމެވެ. ފަހެ، فرعونއާއި، އޭނާގެ لشكر ދެކޮޅުވެރިކަމާއި، عداوةތެރިކަމުގެ ގޮތުގައި އެއުރެންގެ ފަހަތުން ދިޔައޫއެވެ. ދެން އެ فرعون، غرقވީހިނދު އޭނާ ބުންޏެވެ. إسـرآءيـلގެދަރިން إيمانވީ ކަލާނގެ މެނުވީ، އެހެންކަލަކު ނެތްކަމަށް އަހުރެން إيمان ވެއްޖައީމެވެ. އަދި އަހުރެން ވަނީ مسلمންގެ ތެރެއިންނެވެ.\n(91) (އެވަގުތު فرعونއަށް އެންގެވިއެވެ. ކަލޭ ތިޔަ إيمانވީ) މިހާރު ހެއްޔެވެ؟ ކަލޭ މީގެކުރިންވަނީ އުރެދިފައެވެ. އަދި ކަލޭވީ، ފަސާދަކުރާ މީހުންގެ ތެރެއިންނެވެ.\n(92) ފަހެ، ތިމަންރަސްކަލާނގެ، މިއަދު ކަލޭގެ (ފުރާނަނެތް) ހަށިގަނޑު ސަލާމަތްކުރައްވާހުށީމެވެ. އެއީ، ކަލޭގެފަހުން އަންނަބަޔަކަށް، عبرةއެއް ކަމުގައި ކަލޭ ވުމަށެވެ. ހަމަކަށަވަރުން، މީސްތަކުންގެ ތެރެއިން ގިނަމީހުންވަނީ ތިމަންރަސްކަލާނގެ آيةތަކާމެދު (އެބަހީ: ތިމަންރަސްކަލާނގެ قدرةތެރިކަމުގެ މައްޗަށް دليلކުރާ ހެކިތަކާމެދު) غافلވެގެންކަން ކަށަވަރެވެ.\n(93) ހަމަކަށަވަރުން، إسـرآءيـلގެދަރިންނަށް ރަނގަޅު މޮޅު منـزلއެއް (އެބަހީ: مصرއާއި شام) ތިމަންރަސްކަލާނގެ ދެއްކެވީމެވެ. އަދި ރަނގަޅު ތަކެތިން، ތިމަންރަސްކަލާނގެ އެއުރެންނަށް رزقދެއްވީމެވެ. ދެން އެއުރެންނާ ހަމަޔަށް\n(94) ފަހެ، ތިމަންރަސްކަލާނގެ ކަލޭގެފާނަށް ބާވައިލެއްވި ތަކެއްޗާމެދު، ކަލޭގެފާނު شكއެއްގައިވާނަމަ، ކަލޭގެފާނުގެ ކުރިން ފޮތްކިޔައިއުޅުނު މީހުންނާ سؤالކުރައްވާށެވެ! ހަމަކަށަވަރުން، ކަލޭގެފާނުގެ ވެރިރަސްކަލާނގެ حضرةން ކަލޭގެފާނަށް حقތެދު އަތުވެއްޖެއެވެ. ފަހެ، شكކުރާ މީހުންގެ ތެރެއިން، ކަލޭގެފާނު ވެވަޑައި ނުގަންނަވާ ހުށިކަމެވެ!\n(95) އަދި اللَّهގެ آيةތައް ދޮގުކުރާ މީހުންގެ ތެރެއިން ކަލޭގެފާނު ވެވަޑައި ނުގަންނަވާހުށިކަމެވެ! ފަހެ، އޭރުން ކަލޭގެފާނު ވާހުށީ، ގެއްލި ހަލާކުވެގެންވާ މީހުންގެ ތެރެއިންނެވެ.\nހަމަކަށަވަރުން، އެއުރެންގެ މައްޗަށް (عذاب ހުރިކަމަށް) ކަލޭގެފާނުގެ ވެރިރަސްކަލާނގެ ބަސްފުޅު حقވެގެންވާ މީހުން، އެއުރެންގެ ގާތަށް ކޮންމެ آيةއެއް އަޔަސް، އެއުރެންނަށް ވޭންދެނިވި عذاب ފެނިއްޖައުމަށް ދާނދެން، إيمانއެއް ނުވާނެތެވެ.\n(98) ފަހެ، ރަށެއްގެ މީހުން، އެއުރެންގެ إيمانކަމުން މަންފާކުރާނޭ ގޮތުގައި، إيمانވީނަމަ ކިހާރަނގަޅުހޭ! އެހެނެއްކަމަކު، يونسގެފާނުގެ قومގެމީހުން إيمانވުމުން، ތިމަންރަސްކަލާނގެ އެއުރެންގެ ކިބައިން ދުނިޔޭގެ حياةގައި ނިކަމެތިކަމުގެ عذاب ދުރުކުރެއްވީމެވެ. އަދި އެއުރެންގެ އަޖަލު ޖެހިއްޖައުމަށް ދާނދެން، އެއުރެން އަރާމުގައި އުޅުމަށް ލެހެއްޓެވީމެވެ.\n(99) ކަލޭގެފާނުގެ ވެރިރަސްކަލާނގެ އިރާދަކުރައްވައިފިނަމަ، ބިމުގައި ވާހާ އެންމެން إيمانވެއްޖައީހެވެ. ފަހެ، ކަލޭގެފާނު މީސްތަކުންނަށް އެއުރެން مؤمنން ކަމުގައިވުމަށް مجبورކުރައްވަނީތޯއެވެ؟\n(100) އަދި اللَّهގެ إذنފުޅަށް މެނުވީ، إيمانވުމެއް އެއްވެސް نفسއަކަށް ނެތެވެ. އަދި ނުވިސްނާ މީހުންނަށް، އެކަލާނގެ عذابދެއްވާހުށްޓެވެ.\n(101) ކަލޭގެފާނު ވިދާޅުވާށެވެ! އުޑުތަކާއި، ބިމުގައިވަނީ ކޮންއެއްޗެއްތޯ ތިޔަބައިމީހުން ބަލާށެވެ! އަދި إيمان ނުވާ ބަޔަކަށް آيةތަކުންނާއި، إنذارކުރައްވާ رسولންގެ ކިބަޔަކުން ކަމެއް ފުއްދައެއް ނުދެވޭނެތެވެ.\n(102) ފަހެ، އެއުރެންގެ ކުރިން އިސްވެދިޔަ أمّةތަކަށް ޖެހުނުފަދަ ކަންތައްތަކެއް ޖެހުމަށްމެނުވީ، އެއުރެން انتظارކުރޭހެއްޔެވެ؟ ކަލޭގެފާނު ވިދާޅުވާށެވެ! ފަހެ، ތިޔަބައިމީހުން انتظارކުރާށެވެ! ހަމަކަށަވަރުން، ތިމަންކަލޭގެފާނުވެސް، ތިޔަބައިމީހުންނާއެކު انتظارކުރާ މީހުންގެ ތެރެއިންވަމެވެ.\n(103) ދެން ތިމަންރަސްކަލާނގެ رسولންނާއި، إيمانވި މީހުން ސަލާމަތް ކުރައްވަމެވެ. ހަމައެފަދައިން، مؤمنން ދިންނަވައި ސަލާމަތް ކުރެއްވުމަކީ، ތިމަންރަސްކަލާނގެއަށް އޮތް حقއެކެވެ.\n(104) ކަލޭގެފާނު ވިދާޅުވާށެވެ! އޭ މީސްތަކުންނޭވެ! ތިޔަބައިމީހުން ތިމަންކަލޭގެފާނުގެ دينއާމެދު شكއެއްގައި ވާނަމަވެސް، اللَّه ފިޔަވައި ތިޔަބައިމީހުން އަޅުކަންކުރާ ތަކެއްޗަކަށް، ތިމަންކަލޭގެފާނު އަޅުކަމެއް ނުކުރައްވާހުށީމެވެ. އެހެނެއްކަމަކު، ތިމަންކަލޭގެފާނު އަޅުކަންކުރައްވާހުށީ، اللَّهއަށެވެ. އެކަލާނގެއީ، ތިޔަބައިމީހުން މަރުގަންނަވާ ރަސްކަލާނގެއެވެ. އަދި ތިމަންކަލޭގެފާނަށް أمرކުރައްވާފައިވަނީ، مؤمنންގެ ތެރެއިން ވުމަށެވެ.\n(105) އަދި باطلމަގުން އެއްކިބާވެ، حقގެ މަގަށް تبعވެގެންވާ حال، ކަލޭގެފާނުގެ މޫނުފުޅު إسلام دينއާ ކުރިމަތިކުރައްވާށެވެ! އަދި ކަލޭގެފާނު مشركންގެ ތެރެއިން ވެވަޑައި ނުގަންނަވާހުށިކަމެވެ!\n(106) އަދި اللَّه ފިޔަވައި ކަލޭގެފާނަށް މަންފާއެއް ނުދެވޭ، އަދި ކަލޭގެފާނަށް ގެއްލުމެއްވެސް ނުދެވޭ ތަކެއްޗަށް، ކަލޭގެފާނު އަޅުކަން ނުކުރައްވާށެވެ! ފަހެ، ކަލޭގެފާނު އެކަންކުރައްވައިފިނަމަ، ހަމަކަށަވަރުން، އޭރުން ކަލޭގެފާނު ވާނީ އަނިޔާވެރިވި މީހުންގެ ތެރެއިންނެވެ.\n(107) އަދި اللَّه ތިބާއަށް ގެއްލުމެއް މެދުވެރިކުރައްވާނަމަ، އެކަލާނގެ މެނުވީ، އެކަން ފިއްލަވާނޭ އެހެންފަރާތެއް ނުވެއެވެ. އަދި އެކަލާނގެ ކަލޭގެފާނަށް ހެޔޮކަމަކަށް އިރާދަކުރައްވައިފިނަމަ، އެކަލާނގެ فضلވަންތަކަން އަނބުރާ ރައްދުކުރެވޭނެ ފަރާތެއް ނުވެތެވެ. އެ فضلވަންތަކަން އެކަލާނގެ ދެއްވަނީ، އެކަލާނގެ އަޅުންގެ ތެރެއިން، އެކަލާނގެ އިރާދަކުރެއްވި މީހަކަށެވެ. އަދި އެކަލާނގެއީ، ގިނަގިނައިން ފާފަފުއްސަވާ رحيمވަންތަ ރަސްކަލާނގެއެވެ.\n(108) ކަލޭގެފާނު ވިދާޅުވާށެވެ! އޭ މީސްތަކުންނޭވެ! ތިޔަބައިމީހުންގެ ވެރިރަސްކަލާނގެ حضرةން، ތިޔަބައިމީހުންގެ ގާތަށް حق އަތުވެއްޖެކަން ކަށަވަރެވެ. ފަހެ، ތެދުމަގު ލިބިގެންފި މީހަކު ތެދުމަގު ލިބިގަންނަކަން ކަށަވަރީ، އެމީހެއްގެ އަމިއްލަ نفسއަށެވެ. އަދި މަގުފުރެދިއްޖެ މީހަކު މަގުފުރެދޭކަން ކަށަވަރީ، އެމީހެއްގެ އަމިއްލަ نفسގެ މައްޗަށެވެ. އަދި ތިޔަބައިމީހުންގެ ކަންތައްތައް حوالކުރައްވާފައިވާ وكيلއަކު ކަމުގައި، ތިމަންކަލޭގެފާނު ނުވަމެވެ.\n(109) އަދި ކަލޭގެފާނަށް وحىކުރައްވާ އެއްޗަކަށް، ކަލޭގެފާނު تبعވެވަޑައިގަންނަވާށެވެ! އަދި (އެއުރެންނާމެދު) اللَّه حكمކުރައްވައިފުމަށް ދާނދެން (دينއަށް ގޮވައިލެއްވުމުގައި) ކެތްކުރައްވައިގެން ހުންނަވާށެވެ! އެކަލާނގެއީ، حكمކުރައްވާ އެންމެ ހެޔޮ ރަސްކަލާނގެއެވެ.


ދަތްހުރި ދުވަހު ކާށިކާށެވެ! – Ilm\nދަތްހުރި ދުވަހު ކާށިކާށެވެ!\nއަހަރެންގެ އުމުރުން އަދި އަށާރަ އަހަރުވެސް ނުވެއެވެ. ކުޅެ މަޖާކޮށް ހަދާލުމަށް ލިބިފައިވާ ފުރުޞަތަކީ މިއީއެވެ. އަހަރެންގެ އުމުރުން ދުވަސްވުމުން ދީނީ ކަންކަމަށް ރައްކާތެރިވާން ފަށާނަމެވެ. ކާށި ކެވޭނީ ދަތްހުއްޓައެވެ.”\nމިއީ ޒުވާން އުމުރުގެ ވަރަށް ގިނަ ކުދިންގެ ވިސްނުމެވެ. އެދި އެޒުވާނުންގެ ދުލުން މިފަދަ ބަސްތައް ބޭރުވަނީ މަދެއްކޮށެއް ނޫނެވެ. އެކަމަކު، ހަނދާންކުރާށެވެ! އަޅުގަނޑުމެންގެ ގާތަށް، މަރު އަންނާނީ އަޅުގަނޑުމެންގެ އުމުރަށް ބަލާފައެއްނޫނެވެ.\nޒުވާންކަމުގެ ނިޢުމަތަކީ އިންސާނަކަށް ދެއްވާނޭ އެންމެ ބޮޑު އެއް ނިޢުމަތެވެ. އެހެންކަމުން އެނިޢުމަތުގެ ބޭނުން ހެޔޮގޮތުގައި ހިފުމަށް އިސްލާމްދީނުގައިވަނީ ވަރަށް ބޮޑަށް ބާރު އަޅުއްވާފައެވެ. ދަތް ހުއްޓައި ކާށިކާން ބޭނުންނަމަ ޒުވާން އުމުރުގައި ހެޔޮ ޢަމަލުކުރަންވީއެވެ. ޒުވާންކަން ޣަނީމާކޮށް އެޒުވާންކަމުގެ ބޭނުން ހެޔޮ ގޮތުގައި ހިފަންވީއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. ” اغْتَنِمْ خَمْسًا قَبْلَ خَمْسٍ : شَبَابَكَ قَبْلَ هَرَمِكَ , وَصِحَّتَكَ قَبْلَ سَقَمِكَ , وَغِنَاكَ قَبْلَ فَقْرِكَ , وَفَرَاغَكَ قَبْلَ شُغُلِكَ , وَحَيَاتَكَ قَبْلَ مَوْتِكَ ” صححه الألباني رحمه الله في صحيح وضعيف الجامع الصغير\nމާނައީ: “ފަސްކަމެއްގެ ކުރިން ފަސްކަމެއްގެ ފައިދާ ހެޔޮގޮތުގައި ލިބިގަންނާށެވެ. މުސްކުޅިވުމުގެ ކުރިން ޒުވާންކަމުގެ ފައިދާ ހެޔޮގޮތުގައި ލިބިގަންނާށެވެ. ބަލިވުމުގެ ކުރިން ދުޅަހެޔޮކަމުގެ ފައިދާ ހެޔޮގޮތުގައި ލިބިގަންނާށެވެ. ފަޤީރުވުމުގެ ކުރިން މުއްސަނދިކަމުގެ ފައިދާ ހެޔޮގޮތުގައި ލިބިގަންނާށެވެ. އަދި އަވަދިނެތިވުމުގެ ކުރިން ހުސްވަގުތުގެ ފައިދާ ހެޔޮގޮތުގައި ލިބިގަންނާށެވެ. އަދި މަރުވުމުގެ ކުރިން ޙަޔާތުގެފައިދާ ހެޔޮގޮތުގައި ލިބިގަންނާށެވެ.”\nލޮބުވެތި ޒުވާނުންނޭވެ! ޒުވާކަމުގެ ދުވަސްވަރު ހެޔޮކަންތަކުގެ މަތީގައި ސާބިތުވެގެން މެނުވީ އުމުރުން ދުވަސްވުމުން ހެޔޮކަންކަމެއް ނުކުރެވޭނެއެވެ. ހަށިގަނޑުގެ ވަރުދެރަވެ ގައިބާރު ނެތިދިއުމުން އަޅުކަންކަން އޭގެ އެންމެ ފުރިހަމަ ގޮތުގައި އަދާކުރުން ދަތިވާނެއެވެ. އެހެންކަމުން، ހަށިގަނޑުގައި ވަރުހުރި ދުވަހު ޒުވާންކަމުގެ ޖޯޝުގައި ހީވާގިކަމާއެކު ހެޔޮޢަމަލުތައް ކުރުންމަތީ ސާބިތުވާށެވެ. ﷲ ޞުބްޙާނަހޫ ވަތަޢާލާގެ ހިޔާވަހިކަން ފިޔަވައި އެހެން ހިޔާވަހިކަމެއް ނުވާ ދުވަހު އެއިލާހުގެ ހިޔާވަހިކަން ލިބޭ މީސްތަކުންގެ ތެރޭގައި ވުމަށްޓަކައެވެ.\nމާތް ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. ” سَبْعَةٌ يُظِلُّهُمُ اَللَّهُ فِي ظِلِّهِ يَوْمَ لَا ظِلَّ إِلَّا ظِلُّهُ” (مُتَّفَقٌ عَلَيْهِ) މާނައީ: “ﷲގެ ހިޔާވަހިކަން ފިޔަވައި އެހެން ހިޔާވަހިކަމެއް ނުވާ ދުވަހު ހަތް ބާވަތެއްގެ ބަޔަކަށް ﷲ ހިޔާވަހިކަން ދެއްވައެވެ.” އޭގެތެރެއިން އެއް ބާވަތެއްގެ ބަޔަކަށް އެކަލޭގެފާނު ޙަދީޘްކުރެއްވީ ” وَشَابٌّ نَشَأَ فِي عِبَادَةِ اللَّهِ” ” މާތް ﷲ އަށް އަޅުކަންކުރުމުގައި ބޮޑުވި ޒުވާނާއެވެ.”


Rilwaange maru: Thafseel Report libeynee aharuge medhun\nރިލްވާން: މިދިޔަ އަހަރު ނިންމަން އޮތް ފައިނަލް ރިޕޯޓް ލިބޭނީ މި އަހަރު މެދުތެރޭގައި ކަމަށް ރައީސް ވިދާޅުވި --\nއަހުމަދު ރިލްވާނު ވަގަށް ނެގި މައްސަލައި ތަހުގީގު ކުރިއަށްދާއިރު މި އަހަރު މެދުތެރޭގައި އެ މަރާ ގުޅޭ ތަފްސީލް ރިޕޯޓެއް ލިބޭނެ ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވިދާޅުވެއްޖެ އެވެ. ރައީސް މިހެން ވިދާޅުވީ މިއަދު ދެއްވި ރިޔާސީ ބަޔާނުގައެވެ. ރައީސް ސޯލިހް ކުރީން ވަނީ ރިލްވާނު ވަގަށް ނެގި މައްސަލައި ތަހުގީގު ކުރިއަށްދާއިރު އެ މައްސަލައިގެ ތަފްސީލު ރިޕޯޓް މިދިޔަ އަހަރު ނިމުމުގެ ކުރީން ލިބޭނެ ކަމަށް މަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ބަލަން އުފައްދާފައިވާ ރިޔާސީ ކޮމިޝަނުން މައުލޫމާތު ދެއްވާފައިވާ ކަމަށް ވިދާޅުވެފައެވެ.\nރައީސް ސޯލިހް ވިދާޅުވީ މަރުތަކަށް އިންސާފު ހޯދުމުގާ އުންމީދު ކުރި ވަރަށް ވުރެ މާބޮޑުތަން ލަސްވެއްޖެ ކަމަށާ އަދި އެކަމުގާ\nކުރަންޖެހޭ މަސައްކަތާ ފިލުވަންޖެހޭ އޮޅުން ބޮޑު ކަމަށެވެ. ކޮމިޝަނުން އެންމެ އިސްކަމެއް ދީގެން ކުރިއަށް ގެންގޮސްފައިވަނީ ނޫސްވެރިޔާ އަހްމަދު ރިލްވާން ގެއްލުވާލާފައިވާ މައްސަލަ ކަމަށާ މިހާތަނަށް ކޮމިޝަންގެ ފަރާތުން 200 އަށް ވުރެ ގިނަ މީހުންނާ ސުވާލުކޮށްފައިވާ ކަމަށް ރައީސް ވިދާޅުވިއެވެ.\nއަދި ބޭރުގެ ފައިނޭންޝަލް އެކްސްޕާޓެއްގެ އެހީގާ މާލީ މުއާމަލާތްތައް އެނަލައިޒްކޮށްފައިވާ ކަމަށްވެސް ރައީސް ވިދާޅުވިއެވެ.\n"މިއަހަރުގެ މެދުތެރޭގައި ތަހުގީގު އެއްކޮށް ނިންމާ ކޮމިޝަންގެ ހޯދުންތައް އަޅުގަނޑަށް ހުށަހަޅާނެ ކަމުގެ ޔަގީންކަން ވަނީ ދެއްވާފައި،" ރައީސް ވިދާޅުވިއެވެ.\nޔާމީން ރަޝީދު. އޭނާ މަރާލި މައްސަލާގައި ދެ މީހަކު ކުށްވެރިވާ ކަމަށް ވަނީ ނިންމާފައި --\nދާދިފަހުން ޝަރުއީ ފުރަތަމަ މަރުހަލާ ނިމިފައިވާ ޔާމީން ރަޝީދުގެ މަރުގެ މައްސަލައާ ގުޅޭގޮތުންވެސް ރައީސް ވާހަކަ ދެއްކެވިއެވެ. އެމަނިކުފާނު ވިދާޅުވީ އެ މައްސަލައިގާ ކުށް ސާބިތުނުވި ހަތަރު މީހުންގެ މައްސަލަ އިސްތިއުނާފަށް ހުށަހެޅުމުގެ މަސައްކަތް ޕީޖީ އޮފީހުން ފަށާފައިވާ ކަމަށެވެ.\n"ޔާމީން ރަޝީދުގެ މައްސަލަ އޭރު ކޯޓުގާ އޮތުމުން ރިޔާސީ ކޮމިޝަނުން ތަހްގުގު ކުރުމަށް ކަނޑައަޅާފައިވާ ބައި ކުރިއަށް ނުގެންދެވި އޮތް އޮތުން މިހާރު މިވަނީ ނިމިފައި. އަދި އެމައްސަލައިގެ ތަހްގީގު ރިޔާސީ ކޮމިޝަނުން މިހާރު ކުރިއަށް އެބަ ގެންދޭ،" ރައީސް ވިދާޅުވިއެވެ.\nޔާމީން ރަޝީދުގެ މަރުގެ މައްސަލައިގައި ތޫނު އެއްޗެއް ބޭނުންކޮށްގެން ގަސްދުގައި މީހަކު މެރުމުގެ ދައުވާ އުފުލާފައިވަނީ މ. އަންނާރުމާގޭ އިސްމާއީލް ހައިޝަމް ރަޝީދާއި މ. ކޮޅުފުށީ އީސްޓް، ހުސައިން ޒިޔާދާއި މ. ތާއިފް، އިސްމާއީލް ރަޝީދާއި މ. ކުދެހިގޭ، ހަސަން ޝިފާޒާއި، ގދ. ގައްދޫ ސިންދުބާދުގޭ މުހައްމަދު ދިފްރާނާއި މ. އިރާސްމިކުގެ އަހުމަދު ޒިހާން އިސްމާއީލްގެ މައްޗަށެވެ.\nކްރިމިނަލް ކޯޓުން މި މަހުގެ 19 ވަނަ ދުވަހު އިއްވި ހުކުމްގައި ބުނެފައިވަނީ އިސްމާއީލް ހައިޝަމް ރަޝީދާއި، އަހުމަދު ޒިހާން އިސްމާއީލްގެ މައްޗަށް ކުށް ސާބިތުވާ ކަމަށެވެ. އަދި ހުސައިން ޒިޔާދާއި އިސްމާއީލް ރަޝީދާއި ހަސަން ޝިފާޒާއި، މުހައްމަދު ދިފްރާންގެ މައްޗަށް ކުށް ސާބިތު ނުވާ ކަމަށެވެ. ދައުލަތުން މި ހަތަރު މީހުންގެ މައްޗަށް އުފުލައިފައިވާ ގަސްދު މަރުގެ ދައުވާއާ މެދު ގާޒީ ވަނީ ސުވާލު އުފައްދައިފަ އެވެ. ސަބަބަކީ އެ މީހުންގެ މައްޗަށް އެ ދައުވާ ސާބިތުވާނެ ވަރުގެ ހެއްކެއް ދައުލަތުން ހުށައަޅާފައި ނުވާތީ އެވެ.\nޔާމީން ރަޝީދަށް ތޫނު އެއްޗަކުން ހަމަލާދީ މަރާލާފައި އޮއްވާ ފެނުނީ އޭނާ ދިރިއުޅުނު ގޭގެ ސިޑިގޮޅީގައި 2017 ވަނަ އަހަރުގެ އޭޕްރީލް މަހު އެވެ.\nރިޔާސީ ބަޔާން އިއްވެވުމަށް ރައީސް ސޯލިހް މިއަދު މަޖިލީހަށް ވަޑައިގަންނަވަނީ -- ފޮޓޯ: މަޖިލީސް\nބޮޑު ހިޔާނާތުގެ ގާނޫނީ މަރުހަލާތައް ފަށަނީ\nދައުލަތުގެ މުދަލާ ފައިސާއަށް ހިޔާނާތްތެރިވުމާ ކޮރަޕްޝަންގެ އަމަލުތައް ތަހުގީގު ކުރުމަށް އުފައްދާފައިވާ އެސެޓް ރިކަވަރީ ކޮމިޝަންގެ މަސައްކަތްތަކާއި ގުޅޭގޮތުންވެސް ރައީސް ވަނީ ވާހަކަފުޅު ދައްކަވާފައެވެ.\nރައީސް ވިދާޅުވީ އެ ކޮމިޝަންގެ ތަހުގީގުތައް އެންމެ ބޮޑަށް ސީދާ ކުރެވުނީ އެމްއެމްޕީއާރްސީގެ ބޮޑު ހިޔާނާތަށް ކަމަށާ މިހާތަނަށް\nކޮމިޝަނުން ހޯދާފައިވާ ހޯދުންތައް ތަހުގީގުކޮށް ގާނޫނީ މަރުހަލާތައް ފެށުމަށް އޭސީސީއަށް ހުށައެޅުމަށް ކޮމިޝަނުން ވަނީ ނިންމާފައި ކަމަށެވެ.\n"އަޅުގަނޑު އެދެނީ އަދި އުންމީދު ކުރަނީ މި އިއްޒަތްތެރި މަޖިލީހަށް ނަންތައް ފޮނުވުމުން އޭސީސީގެ މެމްބަރުން އަވަސް މުއްދަތެއްގައި\nކަނޑައަޅުއްވާ ދެއްވާނެ ކަމަށް. އެ ހިސާބުން ދެން އޮތް ބައި ކުރިއަށް ގެންދާނީ އަލަށް އެކުލަވާލެވޭ އޭސީސީ އިން،" ރައީސް ވިދާޅުވިއެވެ.\nރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު އަހުމަދު ރިލްވާން + ރިޔާސީ ބަޔާން ޔާމީން ރަޝީދުގެ މަރު ކޮމިޝަން އޮން ސްޓޭޓް އެސެޓް ރިކަވަރީ މަރުތައް ތަހުގީގު ކުރާ ކޮމިޝަން ރިލްވާން ރިޕޯޓް


Male'ge market sarahahdhu fadha ehen sarahahdheh kuriah oithanuga...\nސާފުތާހިރުކަން ކުޑަކަން ފާހަގަކުރެވޭ\nސާފުކުރުމުގެ ހަރަކާތްތައް ކުރިއަށް ގެންދާނަން\nމާލެ ފެހިކުރުމަށް ދަނީ މަސައްކަތް ކުރަމުން\nކ. މާލެ | 27 ޖެނުއަރީ 2020 | ހޯމަ 17:11 | 2,600\nމާރުކޭޓް - އަޒުމޫން އަހުމަދު\nމާލޭގެ މާރުކޭޓް ޞަރަޙައްދު ފަދަ އެހެން ޞަރަޙައްދެއް ކުރިއަށް އޮތްތަނުގައި ތަރައްޤީ ކުރާނެ ކަމަށް މާލެ ސިޓީ ކައުންސިލުން ބުނެފިއެވެ.\nރާއްޖޭޓީވީގައި ވާހަކަ ދައްކަވަމުން މާލޭ ސިޓީ ކައުންސިލްގެ ޑެޕިއުޓީ މޭޔަރ ޝަމާއު ޝަރީފް ވިދާޅުވީ މާލޭގެ މާރުކޭޓް ޞަރަޙައްދަކީ އިޤުތިޞާދީ ޙަރަކާތްތައް ގިނަ، ގިނަ ޢަދަދެއްގެ ބަޔަކު ބޭނުންކުރަމުންދާ އެއް ޞަރަޙައްދު ކަމަށެވެ. ޝަމާއު ވިދާޅުވީ ރައްޔިތުން ވިޔަފާރިކުރުމަށް އެހެން ޞަރަޙައްދެއް ކަނޑައެޅިގެންދާނެ ކަމަށާއި، މިހާރު އެމަސައްކަތްތައް ކުރަމުންދާ ކަމަށެވެ.\nމާރުކޭޓްގެ ސާފުތަހިރުކަމަށް އަލިއަޅުއްވާލައްވާ ޝަމާއު ވިދާޅުވީ އެޞަރަޙައްދުގައި ކުނިބުނި ގިނަ ކަމަށާއި، ސާފުތާހިރުކަން ކުޑަވެސް ފާހަގަކުރެވިފައިވާ ކަމަށެވެ. ޝަމާއު ވިދާޅުވީ ގިނަ ބަޔަކު އެޞަރަޙައްދުގައި ތޮއްޖެހިގެން މަސައްކަތް ކުރާއިރު، ތިބޭއިރުގަ އެތަން ސާފުކޮށް ބެލެހެއްޓުމަކީ ވެސް ފަސޭހަ ކަމެއް ނޫން ކަމަށެވެ. ނަމަވެސް ކުރިއަށް އޮތްދުވަސްތަކުގައި ވެމްކޯއާ ގުޅިގެން ސާފުކުރުމުގެ ޙަރަކާތްތައް ކުރިއަށް ގެންގޮސް ސާފުކުރުން އިތުރުކުރާނެ ކަމަށެވެ.\nމީގެ އިތުރުން ޝާމާއު ވިދާޅުވީ މާރުކޭޓް ޞަރަޙައްދުގެ ޓްރެފިކް ކުޑަކުރުމަށް މަސައްކަތްތައް ކުރަމުން އަންނަ ކަމަށާއި، އުޅަނދުތައް ޕާކުކުރެވޭ ގޮތަށް ޞަރަޙައްދުތައް ވެސް ކަނޑައެޅިގެންދާނެ ކަމަށެވެ. އަދި ވިދާޅުވީ މާރުކޭޓް ޞަރަޙައްދު ސާފުކޮށް ބޭއްވުމަށް ކުރާ މަސައްކަތުގައި ޢާންމު ރައްޔިތުންގެ އެއްބާރުލުން ބޭނުންވާ ކަމަށާއި، މާރުކޭޓް ޞަރަޙައްދުގައި މަސައްކަތް ކުރާ މީހުން ވެސް އެގޮތަށް މަސައްކަތްތައް ކުރަންޖެހޭ ކަމަށެވެ.\nދެން ފަޅު ތެރެ ތަރުތީބު ކުރެވެމުންދާއިރު މިދެންނެވިހެން މުދާ އުފުލާ ބާލާ ސަރަހައްދުތައް ކަނޑައެޅިގެންދިޔާމަ އެސަރަހައްދަށް ވަރަށް ބޮޑު ލުޔެއް ލިބިގެންދާނެ. ލުޔެއް ލިބިގެންދިޔާމަ ސާފުތާހިރުކަން ބަލަހައްޓަން ފަސޭހަވެގެން ވެސް ދާނެ ކަމަށް އުންމީދުކުރެވެނީ.\nމާލެ ސިޓީ ފެހިކުރުމުގެ މަޝްރޫޢަށް އަލިއަޅުއްވާލައްވާ ޝަމާއު ވިދާޅުވީ މާލެ މަޝްހޫރުވެފައި ވަނީ ގަހެއް ނެތް ކޮންކްރީޓް ޖަންގައްޔެއް ގޮތަށް ކަމަށެވެ. ނަމަވެސް މަސައްކަތް މިކުރަމުން ދަނީ އެތަޞައްވުރު ބަދަލުކޮށް މާލޭގައި ވީހާ ވެސް ގިނަ ގަސްތައް އިންދައި، ފެހި ތަނަކަށް ހެދުމަށް ކަމަށް އޭނާ ވިދާޅުވިއެވެ.\nމީގެ އިތުރުން ޝަމާއު ވިދާޅުވީ ގަސްތައް އިންދުމުގައި ގޮންޖެހުންތައް ކުރިމަތިވާ ކަމަށެވެ.\nއެހާ ކާމިޔާބު ކަމާއެކު އެކަން ކުރިއަށް ނުގެންދެވޭ. އޭގައި ވެސް އެބަހުރި ގޮންޖެހުންތައް. ގަހެއް އިންދިއަކަށް އަދި އަމިއްލަކަށް ބޮޑެއް ނުވާނެ. ފެން ދޭން ވެސް ޖެހޭނެ. އެއަށް ބޭނުންވާ ފެން ދެވޭނެ ގޮތެއް ނެތް. އެހެން ނަމަވެސް އަޅުގަނޑުމެން ކުރި މަސައްކަތުން ހިލޭ އެހީގައި ފެން ދޭނެ ބައުޒަރެއް އެބަ އާދޭ. އައުމުގެ މަގުމަތީގައި. ކުރިއަށް އޮތްތާގައި ގަސް އިންދުން ގިނަ ކުރާނަން.\nޝަމާއު ވިދާޅުވީ މާލޭގައި ގަސްއިންދުމަށް ހުސްބިން ނެތް ނަމަވެސް ބިމެއް ލިބިއްޖެނަމަ، އެބިމެއްގައި ގަސްއިންދާ އެޞަރަޙައްދަކީ ޢާންމުން ގޮސް މަޑުކޮށްލަން ހިތްފަސޭހަތަކަށް ހެދުމަށް މަސައްކަތް ކުރާ ކަމަށެވެ. އަދި މުސްތަޤުބަލުގައި މާލެއަކީ ވެސް ހިތް ފަސޭހަ ގަސްގިނަ ބިންތައް ހުރި ރަށަކަށް ބަދަލުވެގެންދާނެ ކަމަށް ޝަމާއު ވިދާޅުވިއެވެ.


ފުވައްމުލަކަށް ބާނާ ހިބަރުގެ ބޯށިފިޔަ ދޮންސިއްތީބުއަށް – 3Mikal News\nރާއްޖެގެ ކުރީގެ ޗާޓު ކުރެހުމަކާއި ރަދުން ގެ ދާންމަތިކޮޅެއް.\nފުވައްމުލަކަށް ބާނާ ހިބަރުގެ ބޯށިފިޔަ ދޮންސިއްތީބުއަށް – 3\n7 ޖެނުއަރީ 2016, 17:13 |\nފާރޫޤް އަޙުމަދު – ސަމާ\n(ކުރީގެ ބަޔާއި ގުޅޭ) އަދި ހިބަރުގައި އެންމެ މަސް މީރީ ކޮންތަނެއްގައިތޯ އެހުމުން ދޯނި މީހުން، ބޯށިފިޔަގައި ކަމަށް ބުންޏެވެ. އެހިސާބުން ދޮންސިއްތީބު އޮޑީގެ ނެވިމީހާއަށް އޮޑިި އަނބުރަލަފައި މާލެ ދިއުމަށް އަންގައިފިއެވެ. ވައި ގަދަކަމުން މާލެ ދެވުނީ 12 ވަރަކަށް ދުވަސް ފަހުންނެވެ. މާލެ ގޮސް ދޮންސިއްތީބު ދެންނެވީ ފުވައްމުލަކަށް ބާނާ ކޮންމެ ހިބަރެއްގެ ބޯށިފިޔަ، ދޮންސިއްތީބުއަށް ލިބޭ ގޮތަށް ލިޔުމެއް ދެއްވުމަށެވެ.\nދެން ދޮންސިއްތީބު ރަށަށް ފޮނުވާ ވާހަކަ ލިޔެފައިވާ ލިޔުން އަލުން އިސްލާހުކޮށް، އެލިޔުމަށް ބޯށިފިޔަ ލިބޭގޮތަށް ލިޔެ އިތުރުކޮށްފައި ދެއްވައިފިއެވެ. ދެން ދޮންސިއްތީބު ރަށަށް އައީއެވެ. އެއީ އިރުވައި މޫސުން ކަމަށްވާތީ އޭނާގެ އޮޑި ބަނދަރުކުރީ ނެރަގަނޑަށެވެ. އަދި އޭނާ އެއްގަމަށް ބޭލީ މީހުންގެ ކޮނޑުމަތީގައެވެ. އެހެންކަމުން މީހުން ކޮނޑުމަތިން އޭނާ ވެއްޓި ފުރަތަމަ ފައި ޖެހުނީ ދަޑިމަގު ދަނޑު ކިޔާ ރުއްދަނޑެއް (މިހާރުގެ ވޮލިކޯޓް ސަރަހައްދު) ގައެވެ. ވަރަށް ފަހަކާ ޖެހެންދެން ވެސް އެއީ ބަންޑާރަ ހިންނައެކެވެ. އެތާގައި ހުރި ރުއްތައް މީހުންނަށް ނަގައިދެވޭ ގޯތިތަކަށް ގޮސް، ބަދަލުދެމުން ގޮސް މީހުންގެ ރުކަށް ވެ ހުސްވީއެވެ.\nދެންވެސް އޭނާ ތަނަކަށް ދަމުން ވެއްޓި (ފައިބައިގެން) ފައިޖެހުނު ކޮންމެ ތަނަކީ ބަންޑާރަ ހިންނައެކެވެ. އެގޮތުން ދުވައްފާނޑު(މިހާރުގެ ތައުލިމާި މަރުކަޒު)، ދޮންބިއަމާގެ ތަން (ލިލީމިސްކިތުގެ އުތުރާއި ފަހަތް)، ގާގަނޑު (މިހާރުގެ ނަރުގިސްގެ ސަރހައްދު)، މިއީ ހަތްތާވެސް ބަންޑާރަ ހިންނަ ތަކެވެ.\nކޮންމެއަކަސް ދޮންސިއްތީބު މީހަކާ ނުއިނދެ ހުރެ މަރުވީއެވެ. އެހެންކަމުން އޭނާގެ ދަރިކޮޅެއް ނެތެވެ.\nދޮންސިއްތީބުއަށް މިކަން ދިމާވެ، މާލެ ގެންދެވި، ކުށަށް މަޢާފު ލިބުމުގެ ކަންތައް ހިނގީ ރެހެންދި ޚަދީޖާގެ ރަސްކަމުގައެވެ. ރެހެންދި ޚަދީޖާއަކީ ވެސް ފިރިކަލުން އަވަހާރަކޮށްލައްވައި ރަސްކަމަށް އިސްވެވަޑައިގަތް ބޭކަނބަލެކެވެ.\nއެޑިޓަރުގެ ނޯޓު: ދޮންސިއްތީބުގެ ވާހަކަ ތަފާތު ގޮތްގޮތަށް އައިސްފައި ވެއެވެ. ވިދުވަރުގޭ އަލިބެބޭގެ ވާހަކަ މިވާހަކަ އާއި ވަރަށް ތަފާތު ކަން ފާހަނގަވެއެވެ.


BREAKING: Gadhdhoo Council Raees Alun Bandhu Kuran Hukumkohfi - Vaguthu\nގދ. ގައްދޫ ކައުންސިލް ރައީސް މުޙައްމަދު އަޙްމަދު ދޫކޮށްލަން ދަށު ކޯޓުން ނިންމި ނިންމުން ބާތިލްކޮށް އަލުން ބަންދު ކުރަން ހައި ކޯޓުން ހުކުމްކޮށްފިއެވެ.\nމިދިޔަ މަހުގެ 10 ވަނަ ދުވަހު ބޭއްވި ކައުންސިލް އިންތިޚާބުގައި، ގައްދޫ ކައުންސިލްގެ ރައީސް ކަމަށް ޕީޕީއެމްގެ ކެންޑިޑޭޓް، ގދ. ގައްދޫ، ވިންސެންޓް، މުޙައްމަދު އަޙްމަދު އިންތިޚާބުވި އިރު ވެސް އޭނާ ހުންނެވީ ޝަރީއަތް ނިމެންދެން ބަންދުގައެވެ.\nކުޑަކުދިންނަށް ޖިންސީ ގޯނާ ކުރުމުގެ ދެ މައްސަލައެއްގައި ޝަރީއަތް ނިމެންދެން ބަންދުގައި ހުއްޓައި، އިންތިޚާބުގެ ފަހުން ގދ. ގައްދޫ މެޖިސްޓްރޭޓް ކޯޓުން ވަނީ ކުރިން އޮތް ހުކުމް ނިމުމަކަށް ގެނެސް އޭނާ ދޫކޮށްލަން ހުކުމްކޮށްފައެވެ.\nދައުލަތުގެ ފަރާތުން ހައި ކޯޓުގައި މި ހުކުމް އިސްތިއުނާފް ކުރުމުން އެ ކޯޓުން ވަނީ ދަށު ކޯޓުގެ އެ ހުކުމް މިއަދު ބާތިލްކޮށްފައެވެ.\nޕްރޮސެކިއުޓާ ޖެނެރަލް (ޕީޖީ) އިން މައުލޫމާތު ދެއްވި ގޮތުގައި އެ ހުކުމް ބާތިލް ކުރުމުން ދަށު ކޯޓުގެ ކުރީގެ ހުކުމް ދެމި އޮންނާނެ ކަމަށާއި އެ ގޮތުގެ މަތިން ހުކުމް ތަންފީޒު ކުރުމުގެ ގޮތުން އަލުން ބަންދަށް ތުހުމަތު ރައްދުވާ ފަރާތް ގެންދާނެއެވެ.\nމިބާވަތުގެ މައްސަލަތަކުގައި ދައުވާ ލިބޭ މީހަކު އިންތިޚާބެއްގައި ވާދަކޮށް ކާމިޔާބު ވުމަކީ އޭނާގެ ފަރާތުން މުޖުތަމައުގެ ކުޑަކުދިންނަށް އޮތް ނުރައްކާ ނެތިދާ ސަބަބެއް ކަމަށް ދައުލަތުން ނުދެކޭ ކަމަށް ޕީޖީއިން ވިދާޅުވެފައިވެއެވެ.\nލޯކަލް ކައުންސިލްތަކުގެ އިންތިޚާބު ކުރިއަށް ދަނިކޮށް ގައްދޫ ކައުންސިލްގެ ރައީސް ކަމަށް ވާދަކުރާ ޕީޕީއެމްގެ ކެންޑިޑޭޓް ބަންދު ކޮށްފައި ވަނީ ރަނގަޅު ތުހުމަތުތަކެއްގައި ކަމަކަށް ޕީޕީއެމްއާއި ޕީއެންސީއިން ޤަބޫލެއް ނުކުރެއެވެ.\nއިންތިޚާބުތަކުގެ ޤާނޫނުގައި އޮންނަ ގޮތުން ކުށެއްގެ ތުހުމަތު ކުރެވުނަސް، ޝަރީއަތުގައި މި ދައުވާތައް ސާބިތުނުވާހާ ހިނދަކު އެ މީހަކަށް އިންތިޚާބުގައި ވާދަކުރެވޭނެއެވެ. އެކަމަކު އިންތިޚާބު ކާމިޔާބު ކުރުމަށް ފަހު ޝަރީއަތަށް ޖިނާއީ ކުށް ސާބިތު ވެއްޖެ ކަމަށް ކަނޑައަޅައިފި ނަމަ، އެ މީހެއްގެ ގޮނޑި ގެއްލޭނެއެވެ.\nމެއި 23, 2021 14:29\nރަނގަޅު. ފުރަތަމަ ކުއްޖާއި ބެހުމުން ކަމެއް ނުވުމުން ދެވަނަ ކުއްޖާއި ބެހުނީ. ކޮންމެ ފަހަރަކުވެސް ސިޔާސި މީހެއްގެ ނުފޫޒުން ސަލާމަތް ވަނީ. މީނަ ދޫކޮށްލުމކީ އަނިޔާ ލިބުނު ކުދިންނަށް ކުރެވަެ މަލާމާތެއް.\nމެއި 23, 2021 16:07\nދެނަކޮބާ ކެނދިކުޅުދޫ ދާއިރާގެ މެމްބަރު އީސްސަ؟ގެވެށި އަނިޔާ އާއި ކުޑަކުއްޖަކު ބެލްކަނިން ވައްޓާލަން ބުނި ކަމުގެ ތުހުމަތަކީ މުޖުތަމަޢުއަށް ނުރައްކަލަކަށް ނުވަނީ ތޯ؟\nމެއި 23, 2021 16:31\nމެއި 23, 2021 17:43\nލިބުނު ފުރުސަތުގައި މޑޕ އަށް ސޮއިކުރިނަމަ ހުދު ކާފޫރަށްވާނެ. ވިސްނުމެއްނެތް އިންސާނެއް.\nމެއި 23, 2021 19:42\nއެމްޑީޕީ ގުންޑާކުވެއް ޖެއްޔާ އޯކޭވާނެ\nރައީސް ނަޝީދު އިންތިހާބް ވިއިރު ސްޕްރީމް ކޯޓްގެހުކުމް އެބައޮތް ޕްރޮސެކިއުޓަރ އަށް ނުކެރުނީތޯ އެމައްސަލައިގަ ކޯޓަށް ދާން ނަޝީދު އިންތިހާބީ މަގާމަކަށް އަުމަކީ ކުށެއް ނުކުރުމެއް ނޫނެއްނު ދޯ ޕީޖީ އަދިމާކުން ނައީމު މަގާމުން ދުރުކުރި ގޮތަށް ނަޝީދު ވެސް ދުރުވކުރަން ޖެހޭނެ. ޕީޖީ އަށް ފެންނަ ގޮތް


މިދިޔަ ސީޒަނަކީ ރާއްޖޭގެ ފުޓްބޯޅައިގައި ގިނަ ކަންތައްތަކެއް ތަޖުރިބާކުރަން ޖެހުނު އަހަރެކެވެ. މުޅިން އާ ފޯމެޓަކަށް އަހަރުގެ މެދުތެރޭގައި ސީޒަން ފަށައި ކުޅުންތެރިންގެ މުސާރަ އަށް ވެސް ކޮންޓްރޯލްތަކެއް ގެނަ އެވެ. ގައުމީ ޓީމުތަކަށް ފުރުސަތު ދިނުމުގެ ގޮތުން ފުޓްބޯޅަ ކަލަންޑަރަށް ގިނަ ބަދަލުތައް ގެނަ އެވެ. ފުޓްބޯޅައިގެ...\nޓީސީން ފަހަތުން އަރައި ދަ ގްރާންޑޭ ބަލިކޮށްފި\nދިރާގު ދިވެހި ޕްރިމިއާ ލީގުގައި ރޭ ކުޅުނު މެޗުން ޓީސީ ސްޕޯޓްސް ކްލަބުން ފަހަތުން އަރައި 3-1 އިން ދަ ގްރާންޑޭ ސްޕޯޓްސް ކްލަބް ބަލިކޮށްފި އެވެ.\nއެއް ކުޅުންތެރިޔަކު މަދުކޮށް ކުޅެ، ފަހަތުން އަރައި 3-2 އިން ދަ ގްރާންޑޭ ސްޕޯޓްސް ކްލަބް ބަލިކޮށް ޓީސީ ސްޕޯޓްސް ކްލަބުން ދިރާގު ދިވެހި ޕްރިމިއާ ލީގުގައި މިއަދު މުހިއްމު މޮޅެއް ހޯދައިފި އެވެ.\nޓީސީ އަތުން ދަ ގްރާންޑޭ އަށް ޕޮއިންޓެއް\nދިރާގު ދިވެހި ޕްރިމިއާ ލީގުގައި މިރޭ ކުޅުނު މެޗުން އެންމެ ފަހުގެ ޗެމްޕިއަން ޓީސީ ސްޕޯޓްސް ކްލަބާއި އަލަށް ވާދަކުރާ ދަ ގްރާންޑޭ 1-1 އިން އެއްވަރުވެއްޖެ އެވެ.\nގްރާންޑޭ އަށް ވުރެ ޕްރެޝަރު އޮތީ ޓީސީ އަށް: އާތީ\nދިރާގު ދިވެހި ޕްރިމިއާ ލީގުގައި މިރޭގެ މެޗުގައި ދަ ގްރާންޑޭއާ ދެކޮޅަށް ނުކުންނައިރު އެ ޓީމަށް ވުރެ ޕްރެޝަރު ބޮޑީ ޓީސީ ސްޕޯޓްސް ކްލަބަށް ކަމަށް އެ ޓީމުގެ ކޯޗު މުހައްމަދު އާތިފް (އާތީ) ބުނެފި އެވެ.


Bridge'ah 1 aharu: Dhivehi adhives bunanee Bridge okay kamah,...\nރިޕޯޓު - ސިނަމާލެ ބްރިޖު\nބްރިޖަށް 1 އަހަރު: ދިވެހިން އަދިވެސް ބުނަނީ ބްރިޖް އޯކޭ ކަމަށް، ވައްކަން އޯކޭ ނޫން ކަމަށް!\n10،000 އަށްވުރެ ގިނަ މީހުން ބްރިޖު ހުރަސްކުރޭ\nބްރިޖު ހުޅުވީ އޯގަސްޓް 30 ގައި\nބްރިޖަކީ ދިވެހިންނަށް ތަރައްޤީގެ ރޮނގުން ކޮށުނު އާ މަގެއް\nކ. މާލެ 30 އޯގަސްޓު 2019 | ހުކުރު 17:27 8,853\nސިނަމާލެ ބްރިޖު މަތީގައި މީހަކު ދުވަނީ - ޝުއައިބް މުހައްމަދު އިގްބާލް\nރާއްޖޭގެ ތާރީޚު ބަދަލުކޮށްލި "ސިނަމާލެ ބްރިޖް" ހުޅުވުމުގެ ހަރަކާތްތައް ބަލާލަންގޮސް ހުރިއިރު، ހިތުގައި އުފެދެމުންދިޔައީ ތަފާތު އެކި ޖަޒުބާތުތަކެކެވެ. އުފަވެރިކަމާއި ހައިރާންކަމުން ފުރިގެން ހުރެ ހިތަށް އަރަމުންދިޔައީ މިއީ ހަމަ ހަޤީޤަތެއްބާއެވެ؟ ރާއްޖެ ހާދަބޮޑަށް ތަރައްޤީވެ ކުރިއަރައިފިތާއޭ ހިތަށް އަރައި ހުރެވުނީ ބްރިޖުގެ ރީތިކަމާއި ފުރިހަމަކަންފެނި އާޝޯހުވެފައެވެ. ދަތްދޮޅީގައި އަތް ވިއްދާލައިގެން ބްރިޖު ބަލަން ހުރިއިރު އެ ހިޔާލުތަކާ އެއްވަރަށް ސިކުނޑީގައި އެނބުރެމުންދިޔަ އެހެން ހިޔާލުތަކެއްގެ ވާހަކަވެސް ފާހަގަކޮށްލާނަމެވެ.\nބްރިޖު ހުޅުވާ ވާހަކަ ދެކެވުމާ ހަމައިން ބްރިޖާގުޅޭ އެހެން ވާހަކަަތަކެއްވެސް ފެންމަތިވިއެވެ. ތާރީޚު ބަދަލުކޮށްލި ބްރިޖަކީ ތާރީޚު ނުދެކޭވަރުގެ ވައްކަންތަކާއި, ހިޔާނަތްތަކެއްގެ މަތީގައި އެޅުނު ކޮންކްރީޓްގަނޑެއް ކަމުގައި ގިނަ ބަޔަކު ބުނަމުންދިޔައެވެ. ބްރިޖުގެ މަޝްރޫއަށް އެކަނި ބަލާލި ނަމަވެސް "ފޮރުވިފައިވާ" ކިތަންމެ ވައްކަންތަކެއް އެބަ ހުރިކަމަށް މީހުން ދިޔައީ ބުނަމުންނެވެ. ނަމަވެސް އޭރުވެސް އެންމެން ބުނަމުން ދިޔަ އެއް ވާހަކައެއް މިހާރުވެސް ހަނދާނުގައި އެބަ ހުއްޓެވެ.\nބްރިޖު ކިތަންމެހާވެސް އޯކޭ ކަމަށާއި ނަމަވެސް ވައްކަން އެއްވެސް ވަރަކަށް އޯކޭ ނޫން ވާހަކައެވެ. އެހެންވެ އެ ދުވަހު ބްރިޖު ހުޅުވުމުގެ ހަރަކާތްތައް ބަލަމުން ދިޔައިރުވެސް ހިތަށް އަރަމުންދިޔައީ އެ ވާހަކަތަކެވެ. ބްރިޖެއްގެ ބޭނުންކޮށްގެން ވައްކަންތަކެއް ފޮރުވިދާނެބާއެވެ؟ ބްރިޖަކުން ދިވެހިންގެ ލޮލޮގައި އަނދުން އެޅުވިދާނެބާއެވެ؟\nތެދެކެވެ. ބްރިޖު ހުޅުވުމާއެކު ވަރަށް ގިނަ ފަސޭހަތަކެއް ދިވެހިންނަށް ލިބިގެން ދިޔައެވެ.\nދުވާލަކު ގާތްގަނޑަކަށް 10،000 އަށްވުރެ ގިނަ މީހުން ބްރިޖު ހުރަސްކުރާއިރު، ހަމަ ގައިމުވެސް ބްރިޖުގެ ފަސޭހަތަކުގެ ވާހަކަ ނުދައްކާ ދޫކޮށްލެވޭކަށް ނެތެވެ. މާލެއާއި ހުޅުލެ އަދި ހުޅުމާލޭގައި ދަތުރުފަތުރުކުރާ މީހުންނަށް ބްރިޖުގެ ސަބަބުން ލިބުނު ލުއިފަސޭހަތައް ހަމަ ޤައިމުވެސް ނުހަނު ބޮޑުވާނެކަން ޔަޤީނެވެ. މާލޭގެ ތޮށްޖެހިފައިވާ މާހައުލުން ނިކުމެލޭ ކޮފީއަކަށް ހުޅުމާލެއަށް އަރާލުމުގެ ފުރުސަތުވެސް ލިބުނީ ސިނަމާލެ ބްރިޖާއެކު އެވެ. ހަފްތާ ބަންދުގައި ވިލިނގިލިއަށް ކުރި ދަތުރުތައް އެއްގަމު މަގުން ބަދަލުކޮށްލަދިނީ ހުޅުމާލޭ ގޮނޑުދަށްތޮތަކަށެވެ. ހުޅުމާލޭގެ އެތަށް ވިޔަފާރިތަކަކަށް އާރޯކަން ލިބި، ވިޔަފަރީގެ ހަބެއްގެ ގޮތުގައި ހުޅުމާލެ ދައްކާލަންފެށީވެސް ބްރިޖުން ދިވެހިންނަށް ލިބުނު ލުއިފަސޭހަތަކާއެކު އެވެ.\nސިނަމާލެ ބްރިޖު -- ފޮޓޯ: ރާއްޖެ.އެމްވީ\nބްރީޖަށް އަހަރުވާއިރުވެސް ސާފުނުވާ ވާހަކަތަކެއްވެސް އެބަހުރި އެވެ. ބްރިޖްގެ ފުރަތަމަ ކުރެހުން ދައްކާލިއިރު، ކޮންމެ ކޮޅަކުން ފެނުނު ހަތަރު ލޭނެއް ބްރިޖް ހުޅުވިއިރު ނެތުމާއި، ދުވާ މީހުންނާއި، ބައިސްކަލް ދުއްވާ މީހުންނަށް ހާއްސަ ލޭނުތަކެއް ހުންނާނެކަމަށް ބުނެ ހުވަފެން ދެއްކިނަމަވެސް އެފަދަ ލޭނެއް ނެތި، ކުއްލިއަކަށް ގެއްލުނު ސަބަބެއްވެސް ސާފެއް ނުވެ އެވެ. އެނގެން އޮތްކަމަކީ ކުރެހުން ދިވެހިންނަށް ދައްކާލިއިރު ހަރަދުވާނެކަމަށް ބުނި އަދަދުތަކަށްވުރެ ބޮޑެތި އަދަދުތަކުން އެ ބްރިޖަށްޓަކައި ދިވެހި މާލިއްޔާއިން ހަރަދުކުރަންޖެހުނު ކަމެވެ.\nބްރިޖަށް 1 އަހަރުވިއިރުވެސް ސާފުނުވާ ކަންކަމުގެ ތެރޭގައި ބްރިޖުން ކުރާ ދަތުރުތަކަށް ފީއެއް ނަގާކަމެއް ނުވަތަ ނޫންކަމެއް އަދިވެސް ސާފެއް ނުވެ އެވެ. ފުރަތަމަ ބްރިޖް ހުޅުވުމާއެކުވެސް އޭރުގެ ސަރުކާރުން ބުނަމުންގެންދިޔައީ ބްރިޖުން ފީއެއް ނަގައިގެން ނޫންގޮތަކަށް ކޮޅެއްގަިއ ނުޖެއްސޭނެކަމަށެވެ. ނަމަވެސް އޭރުގައި ބޯމަތިވެފައިއޮތް އިންތިހާބާއެކު އެ ސަރުކާރުން އެ ވާހަކަތައް އޮތީ އޮއްބާލާފަ އެވެ.\nއައު ސަރުކާރާއެކުވެސް ބްރިޖުން ފީތަކެއް ނަގަންޖެހޭނެކަމަށް ބުނިނަމަވެސް ބޯމަތިވި އިންިތހާބުތަކާއެކު، އެކި ވާހަކަތައް ފާހަގަކުރުމަށްފަހުން އެކަން އޮތީ އެއްބާލާފަ އެވެ. ބްރިޖުން ކުރާ ދަތުރުތަކަށް ފީ ނެގުމަށް ބޭނުންވާ ވަސީލަތްތައް ޤާއިމްކުރުމަށް ބަޖެޓްވެސްކުރި އެވެ. ނަމަވެސް ނަގާނެ ފީއަކާއި، ނަގާނެ ދުވަހެއް އަދިވެސް އޮތީ ސާފުނުވެ އެވެ.\nބްރިޖާއެކު ދިވެހިން މިކުރި އެއް އަހަރުގެ ދަތުރާއެކު ޔަޤީންވެގެންދިޔަ އެއް ކަމަކީ ދިވެހިން އަދި މިފަދަ އިތުރު ލުއި ފަސޭހަތަކަށް ފެންބޮވައިގަނެފައިވާކަމެވެ. ތަރައްޤީގެ މަގުގުގައި ދނުނިޔެ ކުރިއަރާ މިންވަރާ ފައިހަމަކޮށް އެ ލުއި ފަސޭހަތަށް ދިވެހިންވެސް ބޭނުންވާ މިންވަރު އެވެ. މިއަދުގެ ސަރުކާރުގެ ޕްލޭނަކީ މުޅި މާލެ ސަރަހައްދު މިފަދަ ބައިވަރު ފާލަންތަކަކުން ގުޅާލުމެވެ. ގއ. ވިލިނގިލިން، ކޫއްޑޫވެސް ބްރިޖަކުން ގުޅާލުމެވެ. އަދިވެސް ކައިރި އާބާތީތައް ގުޅުވާލުމެވެ. ދިވެހިން މިއަދުތިބީ އެ މަސައްކަތްތަކުގެ އަމަލީ މަސައްކަތް ފަށޭނެ ވަގުތެއްގެ އިންތިޒާރުގަ އެވެ.\nއެންމެ ފަހުން އަޕްޑޭޓް ކުރީ: 1 ހަފްތާކުރިން | ރިވިއު ކުރީ: އަބުދުﷲ ނަސީރު އިބްރާހިމް


18 ވަނަ ރައްޔިތުންގެ މަޖިލީހާ ގުޅޭ ގޮތުން ރައްޔިތުންގެ ހިޔާލު ފާޅުކުރުމަށް އޮތް ޕްލެޓްފޯރމެކެވެ. މޯލްޑިވިއަން ޑިމޮކްރަސީ ނެޓްވާރކް (އެ.މް.ޑީ.އެން) އިން އެކި މައުޟޫއު ތަކަށް މި ޕްލެޓްފޯރމްގައި އާންމުންގެ ހިޔާލަށް ހުޅުވާލާނެއެވެ.\nމި ޕްލެޓްފޯރމް އަކީ މޯލްޑިވިއަން ޑިމޮކްރަސީ ނެޓްވާރކް އިން މޮޑެރޭޓް ކުރަމުންދާ ޕްލެޓްފޯރމް އެކެވެ. މިހެންކަމުން މި ޕްލެޓްފޯރމްގައި ފާޅުކުރާ ހިޔާލުތަކަކީ މައުޟޫއާ ގުޅޭ ހިޔާލުތަކެއް ކަމުގައި ހެދުމަކީ މި ޖަމްއިއްޔާގެ ވަރަށް ބޮޑު އެދުމެކެވެ.\nރައްޔިތުންގެ މަޖިލީހުގެ މެންބަރުންގެ ކޮމިޓީއާއި މަޖިލީހުގެ ތަޅުމުގެ ހާޒިރީ ހާމަކުރުން މުހިއްމުތޯ ؟\nރައްޔިތުންގެ މަޖިލީހުގެ މެންބަރުންނަށް އެކަށީގެންވާ މިންވަރަށް ސަރުކާރު ޖަވާބު ދާރީ ކުރުމަށް މަސައްކަތް ކުރެވޭތަ؟\nރައްޔިތުންގެ މަޖިލީހުގެ މެންބަރުންގެ މާލީ ބަޔާން އާއްމުންނަށް ހާމަކުރަންވީ ކީއްވެގެން؟\nމޯލްޑިވިއަން ޑިމޮކްރަސީ ނެޓްވަރކް (އެމް.ޑީ.އެން)އަކީ ދިވެހިރާއްޖޭގައި އިންސާނީ ޙައްޤުތަކާއި އަދި ޑިމޮކްރަސީގެ އުސޫލުތައް ރައްކާތެރިކޮށް ކުރިއެރުވުމަށްޓަކައި މަސައްކަތްކުރާ، ސިޔާސީ ގޮތުން ވަކި ފަރާތަކަށް ނުޖެހޭ އަމިއްލަ ޖަމްޢިއްޔާއެކެވެ.\nސޯޝަލް މީޑިއާ މެދުވެރިކޮށް މޯލްޑިވިއަން ޑިމޮކްރެސީ ނެޓްވަރކް އާ ގުޅުއްވަވާ\nMaldivian Democracy Network, H.Hulhugalhi, 5-A, Kalhuhura Magu, Male', Maldives +960 334 3609admin@mdn.mv\nމަޖްލިސް ވޮޘް އެންޑްރޮއިޑް އެޕް އޭ.ޕީ.ކޭ ޑައުންލޯޑް ކުރައްވާ\nމޯލްޑިވިއަން ޑިމޮކްރެސީ ނެޓްވޯކްގެ އުފެއްދުމެއް ސްޕޮންސަރ ކުރެއްވީ ޔުނައިޓެޑް ނޭޝަންސް ޑެމޮކްރެސީ ފަންޑު ގެ ފަރާތުން